text:
ঐচআইভি
তোপিক অসিনা HIVগী মরমদা ইনফোর্মেসন পীরি।
HIV (হ্যুমেন ইমুনোদিফিসিএন্সি ভাইরস) অসি AIDS (একুয়ার্দ ইমুনোদিফিসিএন্সি সিন্দ্রোম) থোকহল্লিবা ভাইরসনি। HIVনা পৃথীবীদা লৈরিবা লৈবাক খুদিংদা লৈরিবা অঙাংশীং অমসুং ইমুং মনুং কয়াগী পুন্সিদা শোকহল্লি।
HIV অসি পীরিবশীংসিগী খুত্থাংদা শন্দোকই (1) HIVনা শোকহল্লবা মীওই অমগা প্রোটেক্সন য়াউদনা হকতিন্নবা; (2) HIVনা শোকহল্লবা নুপী অমনা মহাক্কী মচা অদুদা মীরোল্লীঙৈদা, অঙাং উন্নবা নত্ত্রগা খোম্লাং ইনবা মতমদা; অমসুং (3) HIV পক্লবা সিরিঞ্জশীং, য়েত্তুমশীং নত্ত্রগা অতৈ অথৌবা ইনষ্ট্রুমেন্টশীংদা পকপা ঈদগী লৌনবা অমসুং HIV য়াউরবা ঈ কাপ্পদা। HIV অসি চম্না শোক্ন-শম্নবা নত্ত্রগা অতৈ মওং অমত্তদা লৌনদে।
অঙাংশীং অসি HIVগী ওইনা খ্বাইদগী খুদোংথীনিঙাই ওই। লায়না অসিনা নৌরিবা অঙাংশীংদা য়াংনা শোকহল্লি। এন্টিরেত্রোভাইরেল দ্রগশীং অসি HIV লায়েংবদা শিজিন্নৈ মরমদি মখোয়না ইম্যুন সিষ্টেম হঞ্জিলহল্লি অমসুং AIDS লাকহনবদা তপথহল্লি। অদুম ওইনমক, HIV পক্লবা অয়াম্বা অঙাংশীংদি হিদাকশিং অসি চহি 5দগী 9 শুদ্রিফাউবা চাবা হৌদে। মসি কা-হেন্না থেংমল্লি। এন্টিরেত্রোভাইরেলগী লাইয়েং য়াউদনদি HIV পক্লবা অপুনবা অঙাংশীংগী মনুংদা তংখায় অমদি মখোয়গী অনিশুবা মপোক নুমিৎ য়ৌবদা শি।
HIV অসি হৌজিক ফাউবা লাইয়েংবা ঙমদ্রবসু, মসি মেনেজ তৌবা য়াবা ফিভম অমনি। করিগুম্বা মসি পক্লবা অঙাংশীং অমসুং নৌরিবা অঙাংশীংদা ঙন্না খংদোকহৌরবা, ইফেক্টিভ ওইবা লাইয়েং ফংহৌরবা অমসুং প্রেস্ক্রাইব তৌবগী মতুংইন্না এন্তিরেত্রোভাইরেল দ্রগশীং চাহৌরবদি, মখোয়দা চাউখৎপগী, খংজিন-হৈজিনবগী, ইনখৎপগী অমসুং তুংগী মংলান মংনবগী অহেনবা খুদোংচাবা লৈ।
ইমুং মনুং অমসুং কম্যুনিটিশীং, মরুওইনা নুপী অমসুং নুপীমচাশিং অসি HIVগা লোয়ননা হিংলিবা নত্ত্রগা শোকহল্লবা অঙাংশীংগী কেয়র নত্ত্রগা প্রোতেক্সনগী অহানবা লাইননি। ইমুং মনুংশিঙনা মখোয়গী অঙাংশীংবু অফবা অমসুং প্রোটেক্তিভ ওইবা অকোয়রোন পীনবা, মখোয়না মথৌ তারিবা সপোর্ট অদু ফংবা মথৌ তাই। HIV পোজিটিভ ওইরবা মমা মপাশীং অদু হিংনা অমসুং মশা-মউ ফনা লৈবা হায়বসি অঙাংশীংগী গ্রোথ, দিভেলপমেন্ট অমসুং ষ্টেবিলিটি লৈহন্নবগীদমক্তা য়াম্না মরুওই। ইমুংগী সেক্যুরিটি য়াউদ্রবদি, অঙাংশীংবু তুহৎপীবা অমসুং ওৎ নৈবীবগী অহেনবা রিস্ক লৈ।
ইনখৎলক্লিবশীং অমসুং চহি 15দগী 24 ফাউবগী মনুংদা লৈবা মীওইশীংনা, চহি 15 অমসুং মসিগী মথক্কী মীওইশীংগী মরক্তা লৈখিবা অনৌবা HIVগী ইনফেক্সন পুম্নমক্কী মনুংদা, ইং 2007দা চাদা 45রোম ওইখি। HIV অসি ইনখৎলক্লিবা নুপামচাশীং অমসুং নহা ওইরিবা নুপাশীংদগী ইনখৎলক্লিবী নুপীমচাশীং অমসুং নহা ওইরিবা নুপীশীংদনা হেন্না কমন ওই। লাইফ স্কিল এজুকেসন অসি অঙাংশীং, ইনখৎলক্লিবশীং অমসুং নহা ওইরিবা অঙাংশীংগীদমক য়াম্না মরুওই মরমদি মসিনা মখোয়বু অফবা পুন্সিগী ওইবা চোইসশীং খনবগী লৌশীং অমসুং স্কিলশীং ফংবা ঙমহনগনি।
মরু ওইবা ৱাফমশীং:
- HIV (হ্যুমেন ইম্যুনোদিফিসিএন্সি ভাইরস) অসি AIDS (এক্যুয়ার্দ ইম্যুনোদিফিসিএন্সি সিন্দ্রোম) থোকহল্লিবা ভাইরসনি। মসি থীংবা অমসুং লাইয়েংবা ঙম্মী অদুবু ফহনবদি ঙমদে। মীয়াম্না HIV অসি পীরিবশিংসিগী খুত্থাংদা শন্দোকই (1) HIVনা শোকহল্লবা মীওই অমগা প্রোতেক্সন য়াউদনা হকতিন্নবা (নুপা নত্ত্রগা নুপীগী কোন্দোম অমা শিজিন্নদনা হকতিন্নবা); (2) ইনফেক্টেদ ওইরবা মমা অমদগী মহাক্কী মচাদা, মীরোল্লিঙৈদা, অঙাং উনবদা নত্ত্রগা খোম্লাং ইনবদা; অমসুং (3) HIV পক্লবা সিরিঞ্জশীং, য়েত্তুমশীং নত্ত্রগা অতৈ অথৌবা ইনষ্ট্রুমেন্টশীংদা পকপা ঈদগী লৌনবা অমসুং HIV য়াউরবা ঈ কাপ্পদা। মসি চম্না শোক্ন-শম্নবা নত্ত্রগা অতৈ মওং অমত্তদা লৌনদে।
- HIV করম্না থীংগদগে খংবা পাম্বা মীওই অমহেক্তনা নত্ত্রগা HIV পক্লে হায়না চিংরবা নুপা নত্ত্রগা নুপী অদুনা, HIV থীংনবগী অমসুং/নত্ত্রগা HIV টেষ্টিং, কাউন্সেলিং, কেয়র অমসুং সপোর্ট করম্বা মফমদা ফংগদগে হায়বা ইনফোর্মেসন ফংনবগীদমক হেলথ কেয়র প্রোভাইদর নত্ত্রগা AIDS সেন্টর অমা কন্তেক্ট তৌগদবনি।
- মীরোনবী নুপী পুম্নমক্না HIVগী মতাংদা মখোয়গী হেলথ কেয়র প্রোভাইদরশীংগা ৱারি শাগদবনি। মীরোনবী নুপী পুম্নমক্না করিগুম্বা মখোয়দা, মখোয়গী পার্টনর নত্ত্রগা ইমুংগী মীওইশীংদা HIV পক্লে হায়না চিংনরবা, HIVদা এক্সপোজ তৌরুরবা নত্ত্রগা HIV লৈগনবা মফমদা লৈরবদি HIV টেষ্ট তৌথোক্কদবনি অমসুং মখোয় মশামক, মখোয়গী অঙাংশীং, পার্টনরশীং অমসুং ইমুং মনুংগী মীওইবু কমদৌনা ঙাকথোক্কনি অমসুং কেয়র লৌগনি হায়বা খংনবা কাউন্সেলিং লৌগদবনি।
- HIV পোজিটিভ ওইরবা মমাশীং নত্ত্রগা HIVগী ইনফেক্সনগা লোয়নবা লাইওংশিং, খুদমশিং নত্ত্রগা ফিভমশীংগা লোয়নবা মমা-মপানা পোকপা অঙাং পুম্নমক HIVগী টেষ্ট তৌথোক্কদবনি। করিগুম্বা HIV পোজিটিভ ওইরম্লবদি, মখোয় অদু ফোলো-অপ কেয়র অমসুং ত্রিটমেন্টদা রিফর তৌগদবনি অমসুং নুংশীনা য়েংশিনবীবা অমসুং সপোর্ট তৌবীগদবনি।
- মমা মপা নত্ত্রগা শেন্নরিবশীংনা মখোয়গী মচানুপীশীং অমসুং মচানুপাশীংদা লৈনবা মরিগী, হক্তিন্নবগী অমসুং HIV ইনফেক্সনগী খুদোংথীবগী মতাংদা ৱারি শাবীগদবনি। নুপীমচা অমসুং নুপামচাশীংনা কমদৌনা নাথৈগদগে, কন্থোক্কদগে নত্ত্রগা মখোয় মশামকপু সেক্সুএল হরাসমেন্ট, হিংসা অমসুং পীরকপা শাফুদগী ঙাকথোক্কদগী খংবা চংই। মখোয়না থোং মান্নবগী অমসুং লৈনবা মরিদা ইকাইখুম্নবগী মরুওইবদু খংবা মথৌ তাই।
- মমা-মপাশীং, ওজাশীং, লুচিংবশীং অমসুং অতৈ রোল মোদেলশীংনা ইনখৎলক্লিবশীংদা শাফবা অকোয়রোন অমসুং মখোয়না অফবা চোইসশীং খনবদা অমসুং অফবা লমচৎ-শাজৎ চৎপদা মতেং পাংগদবা পুন্সিগী স্কিলশিংগী রেঞ্জ অমা পীগদবনি।
- অঙাংশীং অমসুং ইনখৎলক্লিবশীংনা মখোয়বু, মখোয়গী ইমুং মনুংশিংবু অমসুং মখোয়গী কম্যুনিতিশীংবু শোকহল্লিবা HIV থীংনবগী, কেয়রগী অমসুং সপোর্টকী মতাংদা ফিরেপশীং লৌনবা অমসুং চৎহন্নবা মপুংফানা শরুক য়াগদবনি।
- HIVগা কোন্ননা নত্ত্রগা শোকহন্দুনা হিংলিবা অঙাং নত্ত্রগা নহা ওইরিবা মীওইদুবু কৈদৌঙৈদা ইকাইবা পীরোইদবনি নত্ত্রগা নমথরোইদবনি। HIVগী এজুকেসন অমসুং প্রিভেন্সনদা অমসুং অকিবা পীবা, ইকাইবা পীবা অমসুং নমথবা হন্থহনবদা মমা-মপাশীং, ওজাশীং অমসুং লুচিংবশীংগী মরুওইবা থৌদাং লৈ।
সপোর্ট তৌরিবা ইনফোর্মেসন
HIV (হ্যুমেন ইম্যুনোদিফিসিএন্সি ভাইরস) অসি AIDS (এক্যুয়ার্দ ইম্যুনোদিফিসিএন্সি সিন্দ্রোম) থোকহল্লিবা ভাইরসনি। মসি থীংবা অমসুং লাইয়েংবা ঙম্মী অদুবু ফহনবদি ঙমদে। মীয়াম্না HIV অসি পীরিবশিংসিগী খুত্থাংদা শন্দোকই (1) HIVনা শোকহল্লবা মীওই অমগা প্রোতেক্সন য়াউদনা হকতিন্নবা (নুপা নত্ত্রগা নুপীগী কোন্দোম অমা শিজিন্নদনা হকতিন্নবা); (2) ইনফেক্টেদ ওইরবা মমা অমদগী মহাক্কী মচাদা, মীরোল্লিঙৈদা, অঙাং উনবদা নত্ত্রগা খোম্লাং ইনবদা; অমসুং (3) HIV পক্লবা সিরিঞ্জশীং, য়েত্তুমশীং নত্ত্রগা অতৈ অথৌবা ইনষ্ট্রুমেন্টশীংদা পকপা ঈদগী লৌনবা অমসুং HIV য়াউরবা ঈ কাপ্পদা। মসি চম্না শোক্ন-শম্নবা নত্ত্রগা অতৈ মওং অমত্তদা লৌনদে।
- মহৌশানা HIVনা ইনফেক্ট তৌরবা মীশীংনা লায়না অসিগী খুদম অমত্তা উৎলক্তনা চহি কয়া হিংই। মখোয়দু মশা মউ ফনা উই, অদুবু মখোয়না ভাইরস অদু অতোপ্পদা শন্দোকপা ঙম্মী। মতম চানা, HIV লাইয়েংবদা শিজিন্নবা হিদাক্কী গ্রুপ অমা ওইরিবা, এন্টিরেত্রোভাইরেল থেরাপি (ART) পীজবনা, মীওই অমবু HIV অসি ক্রোনিক ওইবা লায়না অমগুম্না হেন্দল তৌবা ঙমহল্লি অমসুং মশা মউ ফবা পুন্সি মরেল অমা লৈবা ঙমহল্লি।
- AIDS অসি HIV ইনফেক্সনগী অথেংবা ষ্টেজনি। AIDSনা নারবা মীওইশীংনা মশা শোন্থরকই মরমদি মখোয়গী মশাশীং অদুদা অনাবা মায়োক্ননবগী পাঙ্গল মাংলকই। এন্টিরেত্রোভাইরেলগী লাইয়েং ফংহৌদবা মপুং মরৈ ফারবা মীওইশীংদদি HIV পক্লবা মতুংদা AIDS অসি চাংচত্তা, চহি 7তগী 10 ফাউবগী মনুংদা লাক্কল্লি। চহি নৌরিবা অঙাংশীংদদি, মহৌশানা মসি হেন্না য়াংনা লাকই। AIDSপু কোকহনবদি ঙমদে, অদুবু AIDSনা নারবা অনাবশীংবু অনৌবা হিদাকশীংনা হেন্না শাংনা হিংহনবদা মতেং পাংবা ঙম্মী।
- অয়াম্বা কেসশীংদদি, HIV অসি মীওই অমদগী অমদা প্রোতেক্সন শিজিন্নদনা হকতিন্নরিঙৈ মনুংদা ইনফেক্ট তৌরবা মীওই অদুগী সিমেন, ভজাইনেল ফ্লুইদ নত্ত্রগা ঈদু অতোপ্পা মীওইদুদা চংখিদুনা শন্দোকই।
- HIV অসি মীওই অমদগী অতোপ্পা অমদা ফুত্তোক্তবা, HIV পকপা য়েত্তুমশীং অমসুং সিরিঞ্জশীং (য়েত্তুম অমসুং সিরিঞ্জ শীজিন্নমিন্নবা দ্রগ শীজিন্নবা মীওইশীংদা), রেজর ব্লেদশীং, থাংশীং নত্ত্রগা হিদাক কাপ্পা, ককপা নত্ত্রগা হকচাংদা থীনবদগীসু লৌনবা য়াই।
- HIV য়াউরবা ঈ কাপ্লুবদগীসু মীদা লায়না অসি শন্দোকপা য়াই। ঈ কাপ্পা মতমদা HIVগী চাংয়েং তৌগদবনি।
- HIV অসি মমাদগী চহি নৌরিবা অমসুং পীক্লিবা অঙাংশীংদা, মীরোনবা নত্ত্রগা অঙাং উনবা নত্ত্রগা খোম্লাং পীথকপা মতমদা শন্দোকই।
- HIV পোজিটিভ ওইবা মীওইশীংগা থবক তৌমিন্নবা, পুনমিন্নবা নত্ত্রগা থংননা লৈমিন্নবনা HIV শন্দোকহন্দে। HIV পক্লবা মীদা শোকপা, কোন্নবা, খুৎ শোক্নবা, লোক খুবা অমসুং হকথী খনবদগী লায়না অসি শন্দোক্তে। HIV অসি তোইলেটকী সিট, টেলেফোন, পুখম, তেঙ্গোত, চানবা কোল-লিক, টাউৱেল, ফমুংগী ফি, স্বিমিং পুল নত্ত্রগা মীয়ামগী ঈরুজফমগী খুত্থাংদা লৌনদে। HIV অসি কাং নত্ত্রগা অতৈ তিল-কাংশীংনা শন্দোক্তে।
HIV করম্না থীংগদগে খংবা পাম্বা মীওই অমহেক্তনা নত্ত্রগা HIV পক্লে হায়না চিংরবা নুপা নত্ত্রগা নুপী অদুনা, HIV থীংনবগী অমসুং/নত্ত্রগা HIV টেষ্টিং, কাউন্সেলিং, কেয়র অমসুং সপোর্ট করম্বা মফমদা ফংগদগে হায়বা ইনফোর্মেসন ফংনবগীদমক হেলথ কেয়র প্রোভাইদর নত্ত্রগা AIDS সেন্টর অমা কন্তেক্ট তৌগদবনি।
HIVগী ইনফোর্মেসন অমসুং মসি করম্না থীংগদগে নত্ত্রগা ইনফেক্সনগী রিস্ক হন্থহনগদগে হায়বগী এজুকেসন অসি লৈবাক অয়াম্বদা ফংই। ইনফোর্মেসন অদু হেলথ সেন্টরশীং, ফিক্স অমসুং মোবাইল ওইবা HIV কেয়র য়ুনিটশীং, টেষ্টিং অমসুং কাউন্সেলিং সেন্টরশীং, য়ুথ সেন্টরশীং অমসুং স্কুল কয়াদা ফংই। ইনফোর্মেসন অসি ইন্টরনেট অমসুং অতৈ মিদিয়াগী খুত্থাংদসু ফংই।
HIV টেষ্ট অমসুং কাউন্সেলিং তৌথোকপনা ইনফেক্সন অসি ঙন্না খংদোকপদা মতেং পাংই। মসিনা ইনফেক্সন লৈরবা মীওইশীং অদুবু:
- মখোয়না মথৌ তারিবা সপোর্ট সর্ভিসশীং ফংবা ঙমহল্লি
- মখোয়দা লৈরম্বা য়াবা অতৈ ইনফেক্সনশীং মেনেজ তৌবা ঙমহল্লি
- HIVগা লোয়ননা হিংবগী মতাংদা খংহল্লি
- অতোপ্পা মীওইশীংদা করম্না শন্দোক্লোইদগে খংবা ঙমহল্লি
HIV পক্লমগনি হায়না চিংনরবা নুপা নত্ত্রগা নুপী অমহেক্তনা হেলথ কেয়র প্রোভাইদর নত্ত্রগা AIDS সেন্টর অমদা চত্তুনা কনফিদেন্সিএল টেষ্টিং অমসুং কাউন্সেলিং তৌথোক্কদবনি। HIV লৈগনবা মফমদা লৈবা অমসুং প্রোতেক্সন য়াউদনা হক্তিন্নরুরবা মীওই অমহেক্তবু টেষ্ট তৌথোক্নবা অমসুং কাউন্সেল লৌনবা পুক্নিং থৌগৎকদবনি।
মশানা য়ানা HIV টেষ্ট অমসুং কাউন্সেলিং তৌবনা মীয়াম্বু মখোয়গী হকশেল অমসুং মখোয়গী সেক্সুএল বিহেভিয়রগী মতাংদা ৱাখল লৈতানা ফিরেপ লৌবা ঙম্মি। মসিনা মতৈ-মনাউবু অঙাং য়াউহনগদ্রা নত্ত্রগা য়াউহল্লোইদ্রা হায়বদু লেপ্পা ঙমহল্লি। করিগুম্বা পার্টনর অমদা HIVগী রিস্ক লৈরবদি, অঙাং য়াউনবা হোৎনবা মতমদা অতোপ্পা পার্টনর অদুদা শন্দোকখিবা য়াই। করিগূম্বা মতৈ-মনাউ অমনা অঙাং অমা লাক্কনি হায়না আশা তৌরিবা ওইরবদি টেষ্টিং অমসুং কাউন্সেলিং তৌবনা মখোয়বু অঙাং অদুগী হকশেলগা মরি লৈনবা ফিরেপশীং লৌবদা মতেং পীগনি।
কাউন্সেলিং অমসুং টেষ্টিং তৌবনা পক্ত্রিবা মীওইশিংদুবু এজুকেসনগী মতেংনা, শাফবা মওংদা হক্তিন্নবা য়াউনা, করম্না রিস্ক লৈহল্লোইদগে হায়বদু খংহন্দুনা লায়না অসি চংহন্দবা য়াই।
HIV টেষ্টকী মখল কয়ামুক লৈ। শিজিন্নরিবা টেষ্ট অদুগী মখল অমসুং মদুনা খংহনগদবা অরেপ্পা অদুগী মতাংদা খংনবগীদমক প্রোফেসনেল অমগা ৱারি শাবা হায়বসি য়াম্না মরুওই।
করিগুম্বা HIV টেষ্ট অমগী ফল অদু নেগেটিভ ওইরবদি, মীওই অদু লায়না অদু পক্ত্রি নত্ত্রগা ভাইরস অদু খংদোকপা ঙনমল্লি হায়বা তাকই। মপুং মরৈ ফারবা মীওইশীংদদি, HIV ব্লদ টেষ্ট অদুনা ইনফেক্সন অদু, লায়না অদু পক্লবা মতুং থা তরুক ফাউবা খংবা ঙমদবা য়াই। চাংয়েং অদুগী মখা পোন্না, অঙাংশীংদদি পোক্লবা মতুং থা 18 ফাউবা খংবা ঙমদবা য়াই। অদুম ওইনমক, য়ারিবমখৈ ঙন্না থা তরুক্কুম্বদা আর্লি ইনফেন্ট দাইএগ্নোসিস (EID) অসি পাংথোকপীবা য়াই।
ইমুং মনুং অমসুং কম্যুনিতিশীংনা কনফিদেন্সিএল HIV টেষ্টিং, কাউন্সেলিং অমসুং ইনফোর্মেসন লৌনবা হায়গদবনি অমসুং সপোর্ট তৌবীগদবনি। অরোন অথুপ ঙাকপা হায়বসিনা অঙাংশীং, ইনখৎলকপশীং অমসুং মপুং মরৈ ফারবশীংবু সমাজগী মীৎয়েং, তুহৎপা, ইন্থোকপা অমসুং তোঙান তাহনবনচিংবশীংদগী ঙাকথোকপা ঙম্মী।
কাউন্সেলিং তৌবনা নুপীশীং অমসুং ইনখৎলক্লিবি নুপীমচাশীংবু এম্পাৱার ওইহনগনি, শাফনা হক্তিনবা অমসুং কোন্দোম শিজিন্নবা প্রোমোট তৌগনি অমসুং HIV ইনফেক্সনগী চান্সশীং হন্থহনগদবা, সেক্সুএলি ত্রান্সমিটেদ ইনফেক্সনশীং খংদোকপা অমসুং লাইয়েংহনবদা মতেং পাংগনি। করিগুম্বা নুপী নত্ত্রগা ইনখৎলক্লিবি নুপীমচা অমা HIV পক্লে হায়বা খংলবা অমসুং অঙাংশীং লৈরবা নত্ত্রগা মীরোল্লিবা ওইরবদি, মহাক্কী অঙাংশীং অদু ঙাক-শেনবা, য়েংশিনবা অমসুং সপোর্ট তৌবদা মতেং লৌবা মথৌ তারকপা য়াই। কম্যুনিতি সপোর্ট গ্রুপশীং অমসুং NGOশীংনা মতম অয়াম্বদা মতেং পী।
মীরোনবী নুপী পুম্নমক্না HIVগী মতাংদা মখোয়গী হেলথ কেয়র প্রোভাইদরশীংগা ৱারি শাগদবনি। মীরোনবী নুপী পুম্নমক্না করিগুম্বা মখোয়দা, মখোয়গী পার্টনর নত্ত্রগা ইমুংগী মীওইশীংদা HIV পক্লে হায়না চিংনরবা, HIVদা এক্সপোজ তৌরুরবা নত্ত্রগা HIV লৈগনবা মফমদা লৈরবদি HIV টেষ্ট তৌথোক্কদবনি অমসুং মখোয় মশামক, মখোয়গী অঙাংশীং, পার্টনরশীং অমসুং ইমুং মনুংগী মীওইবু কমদৌনা ঙাকথোক্কনি অমসুং কেয়র লৌগনি হায়বা খংনবা কাউন্সেলিং লৌগদবনি।
HIV অসি মমাদগী মচাদা লৌনবা হন্থহন্নবগী খ্বাইদগী ফবা পাম্বৈদি নুপীশীংদা HIV ইনফেক্সন লৈহন্দবনি। ফেমিলি প্লানিং সর্ভিসশীং লৌবা অমসুং নুপী অমসুং নুপাগী কোন্দোমশীং শিজিন্নবা হায়বসি HIV থীংবদা য়াম্না মরুওই।
লৈবাক কয়াদা, মীরোনবা মতম অসিখক্তদা নুপীশীংনা হেলথ সর্ভিসশীং লৌই। মসিনা হায় নত্ত্রগা লো লেভেল ইপিদেমিক এরিয়াশীংদা ওইরবসু মখোয়দা HIV টেষ্ট অমসুং কাউন্সেলিং তৌনবগী মরুওইবা তঞ্জা অমা পী। করিগুম্বা নুপী অমবু HIV পোজিটিভ ওইরে হায়না খংলবদি, মহাকপু কাউন্সেলিং, রিফরেল, HIV কেয়র অমসুং ত্রিটমেন্ট অমসুং অতৈ হেলথ কেয়র সর্ভিসশীং পীবীবা তাই। মমাদা হেলথ কেয়র অমসুং সপোর্ট সর্ভিসশীং পীবনা অঙাং অদুদা HIV শন্দোকপা থীংবদা মতেং পাংগনি।
HIV-পোজিটিভ ওইবা নুপী অদুবু মহাক্কী পার্টনর অমসুং অতৈ অঙাংশীং অদু টেষ্ট অমসুং কাউন্সেল তৌনবা পুক্নিং থৌগৎকদবনি। করিগুম্বা টেষ্টকী ফল অদু পোজিটিভ ওইরবদি, HIV কেয়র, ত্রিটমেন্ট, অমসুং অতৈ প্রিভেন্সন অমসুং হেলথ কেয়র সর্ভিসশীং পীবীগদবনি।
HIV পক্লবা মীরোনবী নুপী অমনা এন্তিরেত্রোভাইরেল দ্রগশীং চাবা য়াই। মসিনা মহাক মশাগী হকশেল ফগৎহনবদা মতেং পাংই অমসুং মহাক্কী মচাদা লৌনবগী চান্স হন্থহল্লি।
করিগুম্বা মীরোনবী নুপী অদুনা কমপ্রেহেন্সিভ ওইবা কাউন্সেলিং, হেলথ কেয়র অমসুং এন্তিরেত্রোভাইরেলগী লাইয়েং অসি মীরোল্লিঙৈদা অমসুং অঙাং উন্নরবা মতুং থা তরুক্তা ফংহৌরবদি অঙাংশিংদা HIV শন্দোকপগী রিস্ক অসি চাদা 2দগী হন্থহনবা ঙম্মী। মসি প্রিভেন্সন ওফ মদর-তু-চাইল্ড ত্রান্সমিসন (PMTCT) কৌবা কম্প্রেহেন্সিভ প্রোগ্রাম অমগী শরুক অমা ওইগল্লি।
নৌনা পোকপা অঙাং অমগী HIV-পোজিটিভ ওইবা মমা অমদা মহাক্কী অঙাং অদুগী খ্বাইদগী ফবা পিজনবগী ওপসন খন্নবগী স্কিল অমসুং ইনফোর্মেসন পীবীগদবনি। মহাক্না নৌনা পোক্লিবা অঙাং অমসুং মহাক মশামক্কী ন্যুত্রিসন অমসুং হেলথ-কেয়র কাউন্সেলিং লৌগদবনি অমসুং মহাক্কী মচা অদু HIV পকপগী লাইয়েং অমসুং চাংয়েং তৌথোক্কদবনি। মীরোল্লিঙৈ মতমদা এন্তিরেত্রোভাইরেলগী হিদাকশীং লৌহৌদবা HIV পোজিটিভ ওইবী মমাশীংনা পোকপা অঙাংশিংনা HIV পক্লগা পোকপগী চান্স অসি 3গী মনুংদা 1 ওইবা য়াই হায়বসি মঙোন্দা খংহনগদবনি। চেক্সিলহৌদ্রবদি HIVনা ইনফেক্ট তৌরবা অঙাংশীংগী শরুক তংখায় অমদি মখোয়না চহি 2 শুদ্রিঙৈদা শি।
HIV পক্লবা মীরোনবী নুপী অমনা মখাগীসি খংবা মথৌ তাই:
- মীরোল্লিঙৈ মতমদা অকক্নবা হিদাকশীং (এন্ত্রিরেত্রোভাইরেল দ্রগশীং) লৌবনা মহাক্কী হকশেলদু ফগৎহনবা অমসুং ইনফেক্সন অদু অঙাংদা চংহনবগী রিস্ক হন্থহনবদা মতেং পাংই।
- প্রিনেটল অমসুং পোষ্ট-নেটেল কেয়র – অঙাং অদু পোক্ত্রিঙৈ মমাং মতুংদা চেক-অপকীদমক স্কিল লৈরবা বার্থ এটেন্দেন্ট অমদা চৎপনা অমসুং মীরোল্লিঙৈ অমসুং অঙাং উনবা মতমদা চেক্সিন থৌরাং লৌবনা ইনফেক্সন অদু অঙাংদা চংহনবগী রিস্ক হন্থহনবদা মতেং পাংই।
- HIVদা এক্সপোজ তৌরুরবা নৌনা পোকপা অঙাংশীংদা কোত্রিমোজাজোল নত্ত্রগা বেক্ত্রিম অসি চয়োল 4 অমসুং 6কী মনুংদা পীজবা হৌরগা HIV ইনফেক্সন অদু চংদ্রে হায়বা খংদ্রিবফাউবা পীজবনা ‘তঞ্জা য়েংবা’ (‘opportunistic’) ইনফেক্সনশীং (ইম্যুন সিষ্টেম শোন্থবগী খুদোংচাবা লৌবা ইনফেক্সনশীং) থীংবদা মতেং পাংই।
- এভান্তেজ অমসুং রিস্ককা লোয়নবা, অঙাং পীজ-পীথক তৌনবগী প্রাক্টিস কয়া লৈ।
মমা অমনা, করম্বা পিজ-পীথকপগী মওংনা খ্বাইদগী হেন্না শাফবগে অমসুং মহাক্কী লৈরিবা ফিভমদুদা করম্বনা খ্বাইদগী হেন্না মেনেজ তৌবা ঙমগদগে হায়বদুগী ফিরেপ লৌবা মথৌ তাই।:
- অঙাং অদুগী পুন্সিগী অহানবা থা তরুক্তা খোম্লাংখক্তা পীথকপনা অঙাং অদুবু দাইরিয়া, ন্যুমোনিয়া অমসুং মালন্যুত্রিসন্না মরম ওইদুনা শীহনবদগী ঙাকথোকই। অদুম ওইনমক খোম্লাংদগী HIV শন্দোকপগী রিস্কতি লৈ। অঙাংদা HIV শন্দোকপগী রিস্ক অসি খোম্লাংখক্তা পীথকপনা য়ান্নরগা পীথকপদগী (খোম্লাং অমসুং অতৈ চিঞ্জাক অমসুং থক্নবশীং) হেন্না নেম্মী। খোম্লাং য়াউদনা অঙাং অদুদা অমুকপু মতিক চানা মচি ওইবা চিঞ্জাক অমসুং শাফবা দাইট পীজখ্রবদি, খোম্লাং পীথকপগী মতম অদু তেন্সিনহন্দুনা রিস্ক অদু হন্থহনবসু য়াই।
- অঙাং অদুদা খোম্লাংগী মহুৎ (ইনফেন্ট ফোর্ম্যুলা) অমখক্তনা পিজবনা খোম্লাংদগী HIV লৌনবগী রিস্কতি লৈহন্দে অদুবু মরুওইনা অঙাং অদুগী পুন্সিগী অহানবা থা 6 অদুদা দাইরিয়া নত্ত্রগা ন্যুমোনিয়াগুম্বা ইনফেক্সনশিং লাক্তুনা শিহনবা য়াবগী রিস্কতি লৈ। করিগুম্বা মমা অদুনা অফবা ঈশীং অমসুং ফোর্ম্যুলা অদু য়ামদ্রবদা থা 12 পিজবা ঙমগদবা ওইরবা অমসুং ইনফেন্ট ফোর্ম্যুলা অদু মহাক্কী কম্যুনিতিদা শিজিন্নবা য়াবা ওইরবদি মসিসু অফবা ওপসন অমা ওই।
- থা 6তগী হেন্না খোম্লাং পীথকপসি ইনফেন্ট ফোর্ম্যুলা অমসুং অতৈ শঙ্গোম অমসুং চিঞ্জাকশীং য়াউনা মতিক চাবা চিঞ্জাক্না মহুৎ শিনবা ঙমদ্রিবমখৈ মখা তানা চত্থবীগদবনি।
- খোম্লাং নত্ত্রগা খোম্লাংগী মহুৎশিনবা অমা থক্লিবা অঙাং পুম্নমক্না মখোয়গী গ্রোথ অমসুং দিভেলপমেন্টদা সপোর্ট তৌবদা মতেং পাংগদবা এনর্জি অমসুং ন্যুত্রিএন্টশীং পীনবা থা 6কী মতুংদদি অতৈ মচি ওইবা চিঞ্জাকশীং অমসুং থক্নবশীং ফংবা মথৌ তাই।
HIV পোজিটিভ ওইরবা মমাশীং নত্ত্রগা HIVগী ইনফেক্সনগা লোয়নবা লাইওংশিং, খুদমশিং নত্ত্রগা ফিভমশীংগা লোয়নবা মমা-মপানা পোকপা অঙাং পুম্নমক HIVগী টেষ্ট তৌথোক্কদবনি। করিগুম্বা HIV পোজিটিভ ওইরম্লবদি, মখোয় অদু ফোলো-অপ কেয়র অমসুং ত্রিটমেন্টদা রিফর তৌগদবনি অমসুং নুংশীনা য়েংশিনবীবা অমসুং সপোর্ট তৌবীগদবনি।
- অঙাং অমবু ঙন্না টেষ্ট তৌদুনা HIV খংলবা অমসুং HIVগী লাইয়েং হৌহৌরবদি মহাক্কী হিংবগী চাং ৱাংই অমসুং হেন্না শাংবা অমসুং মশা-মউ ফবা পুন্সি অমা ফংবা ঙমহল্লি।
- হেলথ-কেয়র প্রোভাইদর অদুনা, HIV ইনফেক্সন লৈবা য়াই নত্ত্রগা HIVদা এক্সপোজ তৌরুরবা মীওইশীংদা মসি লৈরে হায়না খংহনবা খুদমশিং, লাইওংশীং নত্ত্রগা মেদিকেলগী কন্দিসনশীং অসি অঙাংশীংদা, ইনখৎলকপশীংদা অমসুং মপুং মরৈ ফারবশীংদা উৎলক্লবদি, ষ্টন্দার্দ কেয়র অমগী শরুক ওইনা, HIV টেষ্টিং অমসুং কাউন্সেলিং অসি রেকমেন্দ তৌগদবনি। HIV টেষ্টিং অমসুং কাউন্সেলিং অসি HIVগী লাইচৎ লৈবা সেটিংশীংদা লৈবা অঙাং পুম্নমক্তা রেকমেন্দ তৌগদবনি।
- HIV-পোজিটিভ ওইরে হায়না খংলবা মমাগী অঙাং অমা পোকপগা চয়োল তরুক্কী মনুংদা নত্ত্রগা য়ারিবমখৈ থুনা HIV টেষ্ট তৌথোক্কদবনি। পীক্লিবা অঙাংশীংদা মমাগী এন্টিবোদিশীং অসি পোক্লবা মতুং চয়োল কয়ামরুম লৈ, মরম অদুনা ষ্টেন্দার্দ এন্টিবোদি টেষ্টশীং অসি মখোয়গীদমক্তা চপ চাবা ওইদে। অখন্নবা পোলিমরিজ চেইন রিএক্সন (PCR) টেষ্ট অমনা চয়োল 6কী অঙাং অদুদা ভাইরস অদু লৈরব্রা হায়বদু খংবা ঙমহল্লি। করিগুম্বা পোজিটিভ ওইরবদি অঙাং অদু খুদক্তা লাইয়েংবা হৌবা মথৌ তাই। হেলথ-কেয়র প্রোভাইদর অদুনা ইমুং অদুবু ওইবা য়াবা অমসুং চুনবা এন্টিরেত্রোভাইরেল থেরাপি রেজিমেন অমা অঙাং অদুগীদমক্তা হৌহনবদা মতেং পাংবা য়াই। মমা-মপাদুনা কাউন্সেলিং অমসুং সোসিএল সর্ভিসশীং লৌগদবনি।
- অঙাংশিংগী HIV কেয়র অমসুং এন্টিরেত্রোভাইরেল ত্রিটমেন্ট (ART) অসিগী মরুওইবা শরুক অমদি এন্টিবাইওটিক কোত্রিমোক্সাজোল (cotrimoxazole) অসিনি। মসিনা HIV গা মরি লৈনবা, মরুওইনা PCP (pneumocystis pneumonia) অসিগা মরি লৈনবা ‘তঞ্জা য়েংবা’ (‘opportunistic’) ইনফেক্সনশীং থীংবদা মতেং পাংই। লাইয়েং অসিবু কোত্রিমোক্সাজোল প্রিভেন্টিভ থেরাপি নত্ত্রগা CPT কৌই।
- HIV পক্লবা অঙাংশিংবু অরেপ্পা-দোজগী কম্বিনেসন অমদা ART পীজগদবনি। মসি ফোলো-অপ সপোর্টসু পীবা ঙম্বা ত্রেন তৌরবা হেলথ ৱার্কর অমনা প্রেস্ক্রাইব তৌগদবনি। করিগুম্বা অঙাং অদু স্কুল চৎলিবা ওইরগদি, অঙাং অদুনা স্কুলদা লৈরিঙৈদা হিদাক অদু শোয়দনা চাহন্নবা স্কুল অদুনা সপোর্ট তৌবীবসু য়াই।
- ART লৌরিবা অঙাংশীংবু অপীবা মতমদা হিদাকশীং চানবগীদমক পুক্নিং থৌগৎপা হায়বসি য়াম্নমক মরূওই। মসিনা লাইয়েং অদু হেন্না ইফেক্টিভ ওইনা লৈহনবদা মতেং পাংগনি।
- ফিভম অমহেক্তদা অঙাংশীংনা অফবা, বেলেন্স দাইট অমা মথৌ তাই, অদুবু মখোয়না HIVগী লাইয়েং লৌরিঙৈগী মতমদদি মতিক চাবা ন্যুত্রিসন শোয়দনা লৌবা হায়বসি অখন্ননা মরুওই।
- HIV নত্ত্রগা তঞ্জা য়েংবা ইনফেক্সনশীং অসিনা চানিং থক্নিংবা হন্থহন্দুনা, য়োৎপা য়াহন্দদুনা নত্ত্রগা চুপশিনবা হন্থহন্দুনা চাবা-থকপা হন্থহনলকপা য়াই। মরম অদুনা HIV পোজিটিভ ওইরবা অঙাংশীংবু অফবা ক্বালিটি, লায়না তুমগদবা চিঞ্জাকশীং শোয়দনা ফংহন্নবা অঙাংগী ন্যুত্রিসন অদুদা হেন্না পুক্নিং চংবিবা তাই। অফবা ন্যুত্রিসন লৈত্রবদি, মখোয়গী গ্রোথ অমসুং দিভেলপমেন্ট অদু থীন্থহল্লকপা য়াই। মসিনা অঙাংশিংগী এনর্জি হন্থহন্দুনা অমসুং ন্যুত্রিসনগী মথৌ তাবা হেনগৎহনগদবা অহেনবা তঞ্জা য়েংবা ইনফেক্সনশীং লাকহনবা য়াই।
- HIV পোজিটিভ ওইরবা অঙাংশিংনা মসিগী মতাংদা অমুকপু ভাপ তাবা ঙম্লবদি, মখোয়গী মেদিকেল কেয়র অমসুং সপোর্টকী মতাংদা ফিরেপ লৌবদা মখোয়সু য়াউহনবা মথৌ তাই। মখোয়বু ইনফেক্সনশীংগী অথুবা কেয়র অমসুং লাইয়েংগী মরুওইবদুসু খংহনগদবনি। মসিনা মখোয়বু তুংদা অফবা ফিরেপশীং লৌনবগী তৌবা ঙম্বা হেনগৎহন্নবগী মরুওইবা শরুক অমনি।
মমা-মপা নত্ত্রগা শেন্নরিবশীংনা মখোয়গী মচানুপীশীং অমসুং মচানুপাশীংদা লৈনবা মরিগী, হক্তিন্নবগী অমসুং HIV ইনফেক্সনগী খুদোংথীবগী মতাংদা ৱারি শাবীগদবনি। নুপীমচা অমসুং নুপামচাশীংনা কমদৌনা নাথৈগদগে, কন্থোক্কদগে নত্ত্রগা মখোয় মশামকপু সেক্সুএল হরাসমেন্ট, হিংসা অমসুং পীরকপা শাফুদগী ঙাকথোক্কদগী খংবা চংই। মখোয়না থোং মান্নবগী অমসুং লৈনবা মরিদা ইকাইখুম্নবগী মরুওইবদু খংবা মথৌ তাই।
অঙাংশীংনা সেক্সকী মতাংদা বাইওলোজিকেল ফেক্টশীং খংবা মথৌ তাবগা লোয়ননা নুপা-নুপীগী ওইবা মরিদা নুংশিনবা অমসুং দায়ত্ব হায়বসিসু খংবা মথৌ তাই। অঙাংশীংগা লোয়ননা নুপা-নুপীগী ওইবা মরিগী মতাংদা খন্নবা অমসুং নৈনবনা মখোয়না চাউখৎলকপা মতমদা অচুম্বা ফিরেপ লৌবা ঙমহনগনি। অঙাংদুগী চহি অমসুং দিভেলপমেন্টগী থাক অদুগা চান্ননা সেক্সকী মরমদা ৱারি শাবীবা হায়বসি য়াম্না মরুওই।
ইনখৎলক্লিবী নুপীমচাশীং অমসুং নহা ওইরিবী নুপীশীংদা HIVগী চংবগী খুদোংথীনিঙাই অখন্ননা খুদোংথীনিঙাই ওই হায়বসি মীপুম খুদিংমক্তা খংবা মথৌ তাই। ইনখৎলক্লিবী নুপীমচাশিং অমসুং নহা ওইরিবী নুপীশীংনা পামদবা অমসুং শাফদবা হক্তিন্নবশিংদা ঙাকথোকপদা সপোর্ট তৌবীবা মথৌ তাই।
ইনখৎলক্লিবি নুপীমচাশিংদা HIV ইনফেক্সনগী হেন্না খুদোংথীনিঙাই ওই মরমদি:
- মখোয়না করম্বা মতমদা হক্তিন্নগদগে নত্ত্রগা কোন্দোম শিজিন্নরব্রা হায়বগী ফিরেপ লৌবা ঙমদবা য়াই।
- মখোয়গী ভাজাইনাগী মেম্ব্রেনশীং অদু মপুং মরৈ ফারবী অমদগী হেন্না পাথৈ অমসুং হক্তিন্নবদা তৎপগী চাং ৱাংই অমসুং মসিনা HIV ইনফেক্সন অমসুং অতোপ্পা সেক্সুএল্লি ত্রান্সমিটেদ ইনফেক্সন (STIs) চংহল্লি।
- করিগুম্বা মতমদা মখোয়বু ইনফেক্সন লৈরম্বা য়াবা হেন্না চহি য়াম্বা নুপাশীংগা মরি থম্বা য়াউই।
- মখোয়বু সেক্সুএল্লি তুহৎপা অমসুং লল্লোনবগী খুদোংথীনিঙাই লৈ অমসুং মসিনা মখোয়বু রিস্ক ৱাংবা ফিভমশীংদা লৈহল্লি।
নুপীমচাশীং অমসুং নুপীশীংনা পামদবা অমসুং প্রোতেক্সন য়াউদনা হক্তিন্নবদা য়াদবগী হক লৈ। মখোয়না কমদৌনা লৈথোক্কদগে, য়ারোদগে নত্ত্রগা পামদবা সেক্সুএল এদভান্সশীংদগী ঙাকথোক্কদগে হায়বগী স্কিলশীং হৈনবগী হকসু লৈ।
নুপীমচাশীং অমসুং নুপীশীংনা করিগুম্বা মখোয় অসি ইজৎ মাংহল্লবদি করি তৌগনি অমসুং কদাইদা চৎকনি হায়বা খংজিনবা মথৌ তাই। মখোয়না ত্রেন তৌরবা হেলথ ৱার্কর অমগী সপোর্ট লৌগদবনি নত্ত্রগা মেদিকেলগী এটেন্সন অমসুং কাউন্সেলিংগীদমক্তা হেলথ ফেসিলিটি অমদা চৎকদবনি। হেলথ-কেয়র প্রোভাইদর অমসুং সোসিএল ৱার্করশীংবু অসিগুম্বা ফিভমদা অন্দরষ্টেন্দিং লৈনবগীদমক ত্রেন তৌগদবনি। ইনফোর্মেসন অসি নুপামচাশীংদা থোক্লবসু চপ মান্নৈ।
হিংসাবু মওং চুম্না কোকহন্নবা, নুপামচা অমসুং নুপাশিং অসি সোলুসন পুরকপদা মপুংফানা শরুক য়াবা মথৌ তাই। নুপীমচাশীং অমসুং নুপীশীংগা লোয়ননা মখোয়না শরুক য়ামিন্নবা হায়বসি হিংসা অমসুং সেক্সুএল হরাসমেন্ট থীংবা, সাফু ঙাকথোকপা অমসুং জেন্দর ইক্বেলিটি ফংবদা য়াম্না মথৌ তাই। মসিদা জেন্দর ষ্টেরিওতাইপ অমসুং ইনইক্বেলিটিশীং খংবা হায়বসি মনুং চলহনগদবনি।
য়ুমদা, স্কুলদা অমসুং কম্যুনিতিদা অঙাংশীং অমসুং ইনখৎলক্লিবশীং অমসুং মখোয়গী মমা-মপাশীং, ওজাশীং, কম্যুনিতি লিদরশীং অমসুং অতৈ রোল মোদেলশীংগী মরক্তা খন্ন-নৈনবনা অফবা এটিট্যুদ অমসুং লমচৎ-শাজৎ শেমগৎপদা মতেং পাংই। মখোয়না:
- নুপীমচাশিং অমসুং নুপীশীং অমসুং মখোয়গী অধিকারশীংবু ইকাইখুম্নবা তম্বীবা য়াই।
- ফিরেপ লৌবদা অমসুং মরি থম্বদা থোং মান্নহনবা তম্বীবা য়াই।
- পীরকপা শাফু, সেক্সুএল হরাসমেন্ট, হিংসা অমসুং ষ্টেরিওতাইপশিং কমদৌনা মায়োক্নগদগে হায়বগী স্কিলশীং শেমগৎপা তম্বীবা য়াই।
মমা-মপাশীং, ওজাশীং, লুচিংবশীং অমসুং অতৈ রোল মোদেলশীংনা ইনখৎলক্লিবশীংদা শাফবা অকোয়রোন অমসুং মখোয়না অফবা চোইসশীং খনবদা অমসুং অফবা লমচৎ-শাজৎ চৎপদা মতেং পাংগদবা পুন্সিগী স্কিলশিংগী রেঞ্জ অমা পীগদবনি।
অঙাংশীংনা চহি নৌরিঙৈদা HIV গী মতাংদা খংবা হায়বসি য়াম্না মরুওই। অঙাংশীংনা ইনখৎলকপা মতমদা মখোয়না অফবা পুন্সিগী ওইবা অপাম্বশীং খনবা মতমদা চপ চাবা অমসুং মপুংফাবা ইনফোর্মেসন ফংবা মথৌ তাই। মসিনা মখোয়বু HIV অমসুং অতৈ সেক্সুএলি ত্রান্সমিতেদ ইনফেক্সনশীং (STIs) ঙাকথোকপদা মতেং পাংগনি।
ইনখৎলক্লিবশীংনা মখোয়বু HIV ইনফেক্সনগী খুদোংথীবা য়াবা ফিভমশীংদগী মখোয় মশাবু ঙাকথোকচবদা মতেং ওইগদবা পুন্সিগী স্কিলশীং তম্বদা মতেং পাংবীবা মথৌ তাই। প্রোব্লেম কোকহনবা, ফিরেপ লৌবা, পান্দম থম্বা, মুন্না খনবা, কম্যুনিকেসন, এসর্টিভনেস অমসুং সেলফ-এৱারনেসনচিংবা স্কিলশীং অসি মনুং চল্লি। ইনখৎলক্লিবশীংনা থৱাই নুংঙাইতবা কোকহনবা নত্ত্রগা মায়োক্নবগী ফিভমশীংগী ওইবা স্কিলশীংসু মথৌ তাই।
ইনখৎলক্লিবশীং অমসুং নহা ওইরিবা মীওইশীংনা মমা-মপা, ওজা, লেংগা ওইবা লুচিংবশিং অমসুং অতৈ রোল মোদেলশীংদা লমজিংবীনবগীদমক মতেং লৌই। রোল মোদেলশীং অসিনা HIVগী মতাংদা মখোয়গী লৌশীংগী য়ুম্ফমশিং শেমগৎপা তাই মরমদি মসিনা মখোয়বু HIVগী মতাংদা করম্না কম্যুনিকেট তৌগন অমসুং মরুওইবা পুন্সিগী স্কিলশীং খংমিন্নগনি হায়বা খংহল্লি।
ইনখৎলক্লিবশীংনা HIV গী রিস্ক খংবা মথৌ তাই। মখোয়না মসি করম্না প্রোতেক্সন য়াউদনা হক্তিন্নবদগী পক্লবা মিওই অদুদগী অতোপ্পদা নত্ত্রগা লায়না অসি পক্লবা য়েত্তুম নত্ত্রগা সিরিঞ্জনা দ্রগ কাপমিন্নবদগী লৌনবগে হায়বদু খংবা মথৌ তাই। মখোয়না শাফবা থৌওং অমসুং লাইফষ্টাইলগী চোইসশীংগী ফল খংবা মথৌ তাই। মখোয়না HIV অসি মতৌ করম্না শন্দোক্তবগে হায়বা খংবা মথৌ তাই মরমদি মসিনা মখোয়বু HIV গা লোয়ননা হিংলিবশীংদা মী অতৈনা খংদনা কিবনা মরম ওইদুনা তুহৎপীবা থীংবা ঙমগনি।
প্রোতেক্সন য়াউদনা হক্তিন্নবদগী HIV লৌনবগী মরমদা খংবা অমসুং রিস্ক হন্থহনবা হায়বসি য়াম্না মরুওই:
করিগুম্বা মীশীংনা হক্তিন্নদ্রবদি HIV পকপগী রিস্ক অসি হন্থহনবা ঙমগনি। করিগুম্বা মখোয়না হক্তিন্নরবদি, নুপাগী নত্ত্রগা নুপীগী কোন্দোম অসি চুম্না অমসুং লেপ্তনা শীজিন্নবা হায়বসি মরুওই। রিস্ক হন্থহন্নবগীদমক, মীশীংনা:
- মখোয়গী সেক্স পার্টনরগী মশিং হন্থহনবা য়াই।
- লায়না অসি পক্তবা পার্টনর(শীং) অমগা থাজনবা য়াবা মরি শেম্বা য়াই।
- শাফবা সেক্স হায়বদি থীংজিন্দনা হক্তিন্নবা (নুপাগী পেনিস অদুনা ভজাইনা, রেক্টম নত্ত্রগা চিন্দা থীংজিন্দবা) নত্ত্রগা নিয়ম চুম্না অমদি লেপ্তনা (থীংজিন্দুনা হক্তিন্নবা খুদিংগী) কোন্দোম শিজিন্নদুনা থীংজিন্দুনা হক্তিন্নবা য়াই।
শাফবা থৌওংশীংগা লোয়ননা, নুপাগী মচৈ মতোন ককপনা (circumcision) নুপীদগী নুপাদা HIV লৌনবগী ওইথোকপা হন্থহল্লি।
সেক্স পার্টনর মশীং হেন্না লৈরিবমখৈ মখোয় অমদা HIV লৈরম্বা য়াবগী অমসুং মদু লৌনরকপগী (করিগুম্বা নুপাগী নত্ত্রগা নুপীগী কোন্দোমশিং চুম্না অমসুং লেপ্তনা শিজিন্নদ্রবদি) অহেনবা রিস্ক লৈ।
অদুম ওইনমক, মীওই অমদা HIV হেক্তা পকপা য়াই অমসুং মসি সেক্স পার্তনর য়াম্বা মীদুদখক্তা লৈগনি হায়বা লৈতে। ইনফেক্সন অসিগী খুদম অমত্তা চেন্দবা মীওই অমদসু ভাইরস অসি লৈরম্বা য়াই। টেষ্ট তৌবনা অরেপ্পা খংদোকপগী শোয়দবা পাম্বৈ অমনি।
ফজনা-লুব্রিকেট তৌরবা কোন্দোম অমা হায়বসি ভজাইনা নত্ত্রগা এনালদা হক্তিন্নবগী মরুওইবা প্রোতেক্সন অমনি।
- লুব্রিকেসনগা (অনানবা মহি নত্ত্রগা জেল) লোয়নবা নুপাগী কোন্দোম অসি শিজিন্ননবা শেগাইবা মতমদা তৎকন্দে। করিগুম্বা কোন্দোম অদু মতিক চানা লুব্রিকেট তৌদ্রবদি, সিলিকোন নত্ত্রগা গ্লিসরিনগুম্বা ঈশীংদা বেজ তৌবা লুব্রিকান্ট হাপকদবনি। করিগুম্বা অসিগুম্বা লুব্রিকান্ট ফংদ্রবদি, তিন শিজিন্নবা য়াই (মসিনা হার্পিসকুম্বা অতৈ ইনফেক্সনশীং থোকহনবা য়ারবসু)। থাউ নত্ত্রগা পেত্রোলিয়মদগী শেম্বা লুব্রিকান্টশীং অসি নুপাগী কোন্দোমদা শীজিন্নরোইদবনি মরমদি মখোয়না কোন্দোম অদু শোকহনবা য়াই। থাউ নত্ত্রগা পেত্রোলিয়ম লুব্রিকান্টশীংগী মনুংদা অচাথাউ, মিনরেল থাউ, অঙাংগী থাউ, পেত্রোলিয়ম জেলি অমসুং লোসন অয়াম্বা অসি চল্লি।
- নুপীগী কোন্দোম অসি নুপাগী কোন্দোমগী মহুত্তা শিজিন্নবা য়াবা শাফবা অল্টরনেটিভ অমনি। খ্বাইদগী তোইনা ময়াম্না শিজিন্নরিবা নুপীগী কোন্দোম অসি অথোৎপা, ভজাইনাদা কোম্না ফাজিনবা য়াবা মরি পানবা অসিনি। মসিগী মচিন অনিদা অথোৎপা রিং অমমম পাল্লি। মচিন্দা পাল্লিবা রিং অদুনা দিভাইস অদু ভজাইনা মনুংদা হাপচিল্লি; মসিনা হক্তিন্নরিঙৈ মতমদা কোন্দোম অদু মফম চানা লৈহল্লি। অতোপ্পা রিং অমদুনা ভজাইনাগী মপান্দা, লেবিয়াগী শরুক মচেৎ অমা খুমজিল্লি। হক্তিন্নবা হৌদ্রিঙৈদা নুপি অদুনা নুপীগী কোন্দোম অদু মহাক্কী খুৎশানা থীংজিল্লি। লেটেক্সনা শেম্বা নুপীগী কোন্দোমশীংদা ঈশীংদা বেজ তৌবা লুব্রিকান্টশীংখক্তা শিজিন্নগদবনি অদুগা পোলিয়ুরিথেন নত্ত্রগা খুৎশেমগী লেটেক্স (নাইত্রাইল)না শেম্বা নুপীগী কোন্দোমশীংদা ঈশিংদা নত্ত্রগা থাউদা বেজ তৌবা লুব্রিকান্টশীং শিজিন্নবা য়াই।
HIV অসি ওরেল সেক্সতগীসু লৌনবা য়াই। অফংবা ইনফোর্মেসনগী মতুংইন্নদি মসিগী রিস্ক অসি ভজাইনেল অমসুং এনাল সেক্সকা চাংদম্নবদদি নেম্মী। অদুম ওইনমক ওরেল সেক্সনা HIV লৌনবগী রিস্ক হেনগৎহনবা ঙম্বা STIs শন্দোকপদি ঙম্মী। ওরেল-পেনাইল সেক্স তৌবা মতমদা, নুপাগী কোন্দোম অমা রেকমেন্দ তৌই।
অয়াম্বা সেক্সুএলি ত্রান্সমিতেদ ইনফেক্সনশীং অসি জেনাইতেল কন্টেক্টনা থোকহনবা মরমনা জেনাইতেল কন্টেক্ট হৌদ্রিঙৈদা কোন্দোম অমা শিজিন্নগদবনি।
য়ু থকপা নত্ত্রগা দ্রগ চাবনা অফ-ফত্তা খনবা ঙমহন্দে। HIV গী রিস্ক নত্ত্রগা শাফবা সেক্সগী মরুওবা খংবা ঙম্বা মীওইশীংসু য়ু থক্লবা নত্ত্রগা দ্রগ শিজিন্নবনা থৌশাদবা ওইহল্লি।
সেক্সুএল্লি ত্রান্সমিতেদ ইনফেক্সনশীং (STIs) লৈবা মীশীং অসি HIV পকপগী অমসুং HIV অসি অতোপ্পদা শন্দোকপগী রিস্ক লৈ:
HIV য়াউনা STIশীং অসি হক্তিন্নবা মতমদা লৌনবা ইনফেক্সনশীংনি। মখোয় অসি হকচাংগী থোরকপা মহিশীং (সিমেন, ভজাইনেল ফ্লুইদ নত্ত্রগা ঈ) নত্ত্রগা হকচাংথোংগী এরিয়াগী উনশাশীং থেংনবদগী লৌনৈ। করিগুম্বা ঈশিং হান্দুনা চাত্থৎপা, অতৎপা নত্ত্রগা অশোকপশীংনচিংবশীং লৈরবদি ইনফেক্সন অসি শন্দোকপদা মতেং পাংশীন্দুনা STIশীং অসি হেন্না কোম্না শন্দোকই।
STIশীংনা শাথীবা ফিজিকেলগী অশোক-অপনশিং তোয়না থোকহল্লি।
গোনোরিয়া নত্ত্রগা সিফিলিসকুম্বা STI অমহেক্তনা HIV ইনফেক্সন নত্ত্রগা HIV ত্রান্সমিসনগী রিস্ক হেনগৎহল্লি। STI অমনা পক্লবা মীওই অমনা করিগুম্বা HIV পক্লবা মীওই অমগা প্রোতেক্সন য়াউদনা হক্তিন্নরবদি মখোয়দা HIV পক্লকপগী রিস্ক হেন্না ৱাংই।
- STI লৈরে হায়না চিংনরবা মীওই অমনা খুদক্তা ত্রেন তৌরবা হেলথ ৱার্কর অমদা লায়না অদু লৈরব্রা খংদোক্নবা অমসুং লাইয়েংনবা য়েংথোকহনগদবনি। মখোয়না হক্তিন্নরোইদবনি নত্ত্রগা শাফনা হক্তিন্নগদবনি (থিংজিন্দনা হক্তিন্নবা নত্ত্রগা নুপা নত্ত্রগা নুপীগী কোন্দোম শীজিন্নদুনা হক্তিন্নবা)।
- ভজাইনেল, এনাল নত্ত্রগা ওরেল ওইনা হক্তিন্নবা মতমদা নুপা অমসুং নুপীগী কোন্দোমশীং চুম্না অমসুং লেপ্তনা শিজিন্নবনা HIV য়াউনা, অয়াম্বা STIশীং শন্দোকপা য়াম্না হন্থহল্লি।
- STI অমা লৈরবা মীওই অমনা মখোয়গী পার্তনর (শীং) অদুদা খংহনগদবনি। পার্টনর অনিমক STI অমগী লাইয়েংথোক্ত্রবদি, মখোয় অনি অমনা অমদা লৌনদুনা লৈহনগনি। STI অয়াম্বা লাইয়েংদুনা ফহনবা ঙম্মী।
STI খরগী লাইওংশীং:
- নুপা অমদা য়ুং হানবা মতমদা নাবা ফাউগনি; পেনিসতগী দিসচার্জ লৈগনি; ঈশিং থোং নত্ত্রগা চিন মনুংদা চাফৎপা, ঈশীং হানবা, অপোম্বা নত্ত্রগা তৎপা লৈগনি।
- নুপী অমদা অঙকপা মচু নত্ত্রগা মনম নমথীবা ভজাইনেল দিসচার্জ, ঈশীং থোংগি অকোয়বদা নাবা নত্ত্রগা হাক্কৎচবা, অমসুং হক্তিন্নরিঙৈ নত্ত্রগা লোয়রবা মতুংদা নাবা নত্ত্রগা ঈ থোক্লকপা লৈগনি। হেন্না শাথীবা ইনফেক্সনশীংনা লাইহৌ, পুক্তা নাবা অমসুং অঙাং য়াউহন্দবা য়াই।
- নুপীশীং অমসুং নুপা খরদদি STI কয়া অমনা লাইওং উত্তবসু য়াউই।
হকচাং থোংগী শরুক্তা থোকপা প্রোব্লেম খুদিংমক STI অমা ওইদে। কেন্দিয়াসিস (য়িষ্ট ইনফেক্সন) অমসুং য়ুরিনরি ত্রেক ইনফেক্সনশীংগুম্বা ইনফেক্সন খরদি হক্তিন্নবদগী শন্দোক্তে। অদুবু মখোয়না হকচাং থোংগী মফমদা য়াম্না নুংঙাইতবা থোকহল্লি।
অয়াম্বা মতমদা HIV অসি হিদাক কাপ্পদা শিজিন্নবা ফুত্তোক্তবা, লায়না পক্লবা য়েত্তুমশীং নত্ত্রগা সিরিঞ্জশিংনা অমদি অতৈ ইনষ্ট্রুমেন্টশীংনা শন্দোকপা ঙম্মী:
ফুত্তোক্তবা য়েত্তুম নত্ত্রগা সিরিঞ্জ অমনা HIV অমসুং অতৈ ইনফেক্সনশীং হায়বদি হেপাতাইতিস অসি মী অমদগী অমদা, করিগুম্বা ইনফেক্ট তৌরবা ঈ পক্লবদি, শন্দোকপা ঙম্মী। ফুত্তোক্ত্রিবমখৈ মীওই অমগী উনশাদা থীনবা মতমদা করিগুম্বা অমত্তা শীজিন্নরোদবনি।
মশাদা দ্রগ কাপশিঞ্জবা মীওই নত্ত্রগা দ্রগ কাপ্পা মীওইশীংগা প্রোতেক্সন য়াউদনা হক্তিন্নরুরবশীং অদু HIV পক্লকপগী রিস্ক ৱাংই। দ্রগ কাপ্পা মীওইশীংনা মতম চুপ্পদা অশেংবা য়েত্তুম অমসুং সিরিঞ্জ শিজিন্নগদবনি। কৈদৌঙৈদসু মখোয়না অতোপ্পা মীওই অমগী য়েত্তুম নত্ত্রগা সিরিঞ্জ শীজিন্নরোইদবনি।
ইঞ্জেক্সনশীং অসি ত্রেন তৌরবা হেলথ ৱার্করখক্তনা ওতো-দিসএবল সিরিঞ্জশীং (অমুক্তমক শিজিন্নবা য়াবা সিরিঞ্জশীং) শিজিন্নদুনা কাপকদবনি।
ফুত্তোক্তবা পোৎশকশিং হায়বদি রেজর নত্ত্রগা থাং শিজিন্নদুনা ককপদগীসু HIV লৌনহনবা ঙম্মি। কক্নবা ইনষ্ট্রুমেন্ট অদু, ইমুং মনুংগী মীওইশীংসু য়াউনা, মীওই অমমমগী ওইনা মপুং ফানা ফুত্তোক্কদবনি নত্ত্রগা ব্লিচ অমসুং/নত্ত্রগা অশৌবা ঈশীংনা চামথোক্কদবনি।
য়া লাইয়েংনবা, টেতু য়েকপা, মায়দা য়েকপা, নাকোং নত্ত্রগা হকচাংদা থীনবা অমসুং একুপঙ্কচরদা শিজিন্নবা খুৎশু-খুৎলায়শীং অসি মীওই অমমমগী ওইনা খুৎলায়দু ফুত্তোক্ত্রিবফাউবা শাফবা ওইদে। থবক অদুবু পাংথোক্লিবা মীওই অদুনা থবক অদু পাংথোক্লিঙৈ মতমদা ঈগা থেংনহন্দনবা চেক্সিনগদবনি।
অঙাংশীং অমসুং ইনখৎলক্লিবশীংনা মখোয়বু, মখোয়গী ইমুং মনুংশিংবু অমসুং মখোয়গী কম্যুনিতিশীংবু শোকহল্লিবা HIV থীংনবগী, কেয়রগী অমসুং সপোর্টকী মতাংদা ফিরেপশীং লৌনবা অমসুং চৎহন্নবা মপুংফানা শরুক য়াগদবনি।
অঙাংশীং, ইনখৎলক্লিবশিং, নহারোলশীং অমসুং ইমুং মনুংশীং অসি HIV থীংবদা অমসুং এজুকেসন্দা অহোংবা পুরকপদা অমসুং সমাজগী মীৎয়েং অমসুং তুহৎপা হন্থহন্নবগী পাঙ্গল লৈরবা এজেন্টশীং ওইবা য়াই। মখোয় অসি HIV করিনো তাকপা অমসুং থীংনবা থবকশীং লৌখৎনবগী মপুং ওইবা শরুক অমা ওইবা মথৌ তাই।
অঙাংশীং অমসুং নহা ওইরিবা মীওইশীংনা HIVগী মরমদা অমসুং HIV গা শাগোন্ননা হিংলিবা মীওইশীং অদুগী পুক্নিংগী অৱাবদা খংহনবগী থৌদাং লৌবা য়াই। মখোয়না মখোয়গী লেংমান্নবশীংগা লোয়ননা অমসুং মখোয়গী কম্যুনিতিশীংদা থবক তৌবা মতমদা কনফিদেন্স অমসুং মশাগি থাক লৈহঞ্জবা ঙম্মী।
- অঙাংগী ফোরম অমসুং অতৈ ইভেন্টশীংনা অঙাংশীং অমসুং নহা ওইরিবশীংদা কম্যুনিতিশীংবু HIV না শোকহল্লবা নত্ত্রগা শাগোন্ননা হিংলিবা অঙাংশীং অমসুং ইমুং মনুংশীংগী সপোর্টিভ অমসুং কেয়রিং ওইবা অকোয়রোনশীং শাগৎনবা শেম-শানবগী খুদোংচাবা পী।
- স্কুলশীং অমসুং নন-ফোর্মেল এজুকেসনেল এক্টিভিটিশীংনা অঙাংশীংবু পিয়র-তু-পিয়র সপোর্ট গ্রুপশীং অমসুং অঙাংশিংগি ক্লবশীং শেম্বদা মতেং পাংই। মসিনা ওজাশীং নত্ত্রগা কম্যুনিতি ৱার্করশীংগী মতেংগা লোয়ননা, HIV প্রিভেন্সন অমসুং লাইফ স্কিল এজুকেসনগী দায়ত্ব লৌনবা অঙাংশীংবু পুন্সিনবা ঙম্মী।
HIVনা শোকহল্লবা অঙাংশীং, নহারোলশীং, মমা-মপাশীং, অতৈ শেন্নরিবশীং অমসুং ইমুং মনুংশীং অসিনা সেলফ-হেল্প গ্রুপশীং, পিয়র গ্রুপশীং অমসুং কম্যুনিতি সপোর্ট গ্রুপশীংদা য়াউনা নত্ত্রগা ওর্গানাইজ তৌদুনা সপোর্ট ফংবা ঙম্মী। গ্রুপশীং অসিনা:
- মেম্বরশীংদা সাইকোলোজিকেল সপোর্ট পীগদবা সোসিএল নেটৱার্ক অমা পীবা ঙম্মী।
- প্রাক্টিকেল ইনফোর্মেসন খংমিন্নবা অমসুং ইমুং মনুংশীংনা সোসিএল ৱেলফেয়র সর্ভিসশীং ফংহনবদা মতেং পাংবা ঙম্মী।
- HIV প্রিভেন্সন, কেয়র অমসুং সপোর্ট লৈহন্নবগী ইনোভেটিভ ওইবা পাম্বৈশীং ফংনবা হোৎনবদা এক্টিভ ওইনবা মেম্বরশীংদা খুদোংচাবশীং পীবা ঙম্মী।
HIVগা কোন্ননা নত্ত্রগা শোকহন্দুনা হিংলিবা অঙাং নত্ত্রগা নহা ওইরিবা মীওইদুবু কৈদৌঙৈদা ইকাইবা পীরোইদবনি নত্ত্রগা নমথরোইদবনি। HIVগী এজুকেসন অমসুং প্রিভেন্সনদা অমসুং অকিবা পীবা, ইকাইবা পীবা অমসুং নমথবা হন্থহনবদা মমা-মপাশীং, ওজাশীং অমসুং লুচিংবশীংগী মরুওইবা থৌদাং লৈ।
অঙাংশীং, ইমুং মনুংশীং অমসুং কম্যুনিতিশীংদা HIV গী মতাংদা এজুকেসন পীবা হায়বসি HIV না শোকহল্লবা অঙাং অদুদা অমসুং মহাক্কী ইমুং মনুংদা কিবা, ইন্থোকপা অমসুং হন্থনা য়েংবীবা অমদি অঙাংদুগী মশাগী ওইবা অকিবা অমসুং মশানা হন্থজনা খঞ্জবা অদু হন্থহনবদা মতেং ওইবা য়াম্না মরুওইবা লম্বী অমনি।
HIV এজুকেসন অমসুং প্রিভেন্সনদা অমসুং অকিবা, ইন্থোকপা, হন্থনা য়েংবা অমসুং তুহৎপা হন্থহনবদা, অঙাংশীং, মমা-মপাশীং, অতৈ ইমুং মনুংগী মীওইশীং, ওজাশীং, কম্যুনিতি অমসুং ধর্মদা য়ুম্ফম ওইবা ওর্গানাইজেসনশীং, লোকেলগী লিদরশীং অমসুং ওথোরিটিশীং অমসুং সরকারনা লৌগদবা চাউরবা থৌদাং অমা লৈ।
HIV প্রিভেন্সন অমসুং এজুকেসন অসিগী মনুংদা মখাগীশিংসি চল্লি:
HIV না শোকহল্লবা নত্ত্রগা শাগোন্ননা হিংলিবা অঙাংশীং অমসুং ইমুং মনুংগী মীওইশীংগী হক খংহনবা অমসুং সপোর্ট তৌবা।
- HIVগা শাগোন্ননা নত্ত্রগা শোকহল্লিবা অঙাংশিং, ইনখৎলক্লিবশিং অমসুং মপুং মরৈ ফারবশিংদা অতৈ মীওইশীংগা মহৈ-মশিং, হকশেলগী কেয়র, হাউসিং অমসুং মিদিয়াদা চুনবা মীহুৎ লৈহনবনচিংবদা চপ মান্নবা হক লৈ। মখোয়দা অচুম্বা অমসুং থোং মান্নবা জষ্টিস সিষ্টেম ফংহনগদবনি।
অঙাং অমসুং নহা ওইরিবা মীওইশিংনা HIVগী রিস্কশিংগী মতাংদা শোয়দনা খংহনগদবনি অমসুং মখোয়না মদু HIV পক্লবা মীওই অমগা লোয়নবা ইচম চম্বা সোসিএল কন্টেক্ট অমদগী ফংবদি ঙমদে হায়বদু খংগদবনি।
- HIV অসিগী ভেক্সিন নত্ত্রগা লায়েং লৈতে হায়বসি অঙাংশিং অমসুং নহা ওইরিবশিংদা খংহনবা মথৌ তাই, অদুবু লায়েংলবদি হকচাং ফনা অমসুং হরাউ তয়াম্না হিংবা ঙম্মী। HIV ইনফেক্সন অসি করম্না থীংগদগে অমসুং মখোয় মশামক অমসুং মখোয়না নুংশিবা মীওইশীংবু করম্না ঙাকথোক্কদগে হায়বদু মখোয়না খংজিনবা মথৌ তাই।
ইনখৎলক্লিবশিং অমসুং নহারোলশিংবু মখোয়না করম্বা মতমদা হক্তিন্নগদগে অমসুং করম্না কোন্দোম শিজিন্নগনি হায়বদু খংহনবা
- নহারোলশীংগা ৱারি-ৱাতাই তৌবা অমসুং মখোয়গী ৱা তাবীবা হায়বসি মখোয়গী লৈরিবা ফিভম অমসুং মখোয়দা খ্বাইদগি ফবা প্রোতেক্সন, কেয়র অমসুং সপোর্ট অসি পীনবগীদমক য়াম্না মরুওই। করিগুম্বা মতমদা মপুং মরৈ ফারবশিংনা অঙাংশিং অমসুং ইনখৎলক্লিবশিংগা সেক্সুএল ইসুশিং খন্ন-নৈনবা হায়বসি খুদোংচাদবা য়াই। স্কুল চৎলিবা অঙাংশিংগা খন্ন-নৈনবা হৌবগী লম্বী অমদি মখোয়না HIV অমসুং AIDSকী মরমদা তাখ্রব্রা হায়না হংবসিনি। করিগুম্বা মখোয়গী ইনফোর্মেসন অদুদা অরানবা য়াউরবদি, মখোয়দা অচুম্বা ইনফোর্মেসন অদু পীনবগী তঞ্জা অমা লৌবা য়াই।
সোর্স: UNICEF


c: text/html

text:
প্রধান মন্ত্রি জিবন জ্যোটি বিমা যোজনা
তোপিক অসিনা প্রধান মন্ত্রি জিবন জ্যোটি বিমা যোজনাগী মতাংদা ইনফোর্মেসন পিরি।
ইলিজিবিলিটি
চহি 18 দগী 50 ফাউবগী মনুংদা লৈবা বেঙ্ক একাউন্ট লৈবা মীওইশিংনা য়াউবা য়াগনি। চহি 50 মপুং ফাদ্রিঙৈ মমাংদা য়াউখিবা মীওইশীং, অদুবু মখা তানা লাইফকী রিস্ক লৈবা মীওইশীংনা প্রেমিয়ম পীরবদি চহি 55 ফাউবা য়াউবা য়াগনি।
প্রেমিয়ম
চহিদা লুপা 330 থীগনি। মসি ইনষ্টোলমেন্ট অমদা ওটো-দেবিট তৌগনি।
পেমেন্টগী মওং
প্রেমিয়মগী পেমেন্ট অদু বেঙ্কনা সবস্ক্রাইবরগী একাউন্টদগী হকথেংননা ওটো-দেবিট তৌগনি।
রিস্ক কোভরেজ
মরম অমহেক্তদগী শিবা থোক্লবদি লুপা লাখ 2 পীগনি।
রিস্ক কোভরেজগী টর্মশীং
মীওই অমনা স্কিম অসি চহি খুদিংগী খনবা তাই। মহাক্না মতম শাংনা মখা চত্থহনবসু য়াই, অমসুং মসিদদি বেঙ্ক অদুনা মহাক্কী একাউন্ট অদুদগী চহি খুদিংগী ওটো-দেবিট তৌগনি।
স্কিম অসি কনানা ইমপ্লিমেন্ট তৌগনি?
স্কিম অসি লাইফ ইন্সুরেন্স কোরপোরেসননা অমসুং স্কিম অসিবু য়াউবা পাম্বা অমসুং হিরম অসিগীদমক্তা বেঙ্কশীংগা খুৎশম্নবা পাম্বা অতৈ লাইফ ইন্সুরর পুম্নমক্না ওফর তৌগনি।
গবর্ণমেন্টগী কন্ত্রিব্যুসন
তোঙান-তোঙানবা মিনিষ্ট্রি কয়ানা মখোয়গী বেনিফিসরিগী তোঙান-তোঙানবা কেটেগোরিশীংগী প্রেমিয়ম অসি মখোয়গী বদজেটতগী নত্ত্রগা ক্লেম লাক্ত্রবা শেলদগী বদজেট অসিদা শেম্বা পব্লিক ৱেলফেয়র ফন্দদগী কো-কন্ত্রিব্যুট তৌবা য়াই। মসি চহি অদুগী মনুংদা তোখায়না লেপ্পা য়াই। কমন পব্লিসিটি এক্সপেন্দিচর অসি গবর্ণমেন্টনা পুগনি।
সোর্স: প্রেস ইনফোর্মেসন ব্যুরো

robotstxt: allowed

filter: keep


text:
প্রোজেক্ত মোনিতরীং গ্রুপ (পিএমজি) অসি ২০১৩দা কেবিনেৎ সেক্রেতরিয়েৎকী মখাদা শেমখি। মসি অচৌবা পাব্লিক, প্রাইভেৎ অমসুং পাব্লিক-প্রাইভেৎ পার্তনরশিপ (পিপিপি) প্রোজেক্তশিং পাইখৎনবগীদমক অয়াবা পীনবা ফাস্ত ত্রেকিং অমসুং মখোয়বু অথুবা মতমদা থবক পাইখৎনবা য়াওনা তোঙান তোঙানবা হিরমশিংগী মতাংদা ৱারোইশিন পুরক্নবা শেমখিবা ইন্সতিত্যুস্নেল মেকানিজম অমনি। পিএমজি অসি ২০১৫গী সেপ্তেম্বরদগী প্রধানমন্ত্রীগী ওফিস (পিএমও)কী মখাদা মথৌ তৌরক্লি।
পিএমজীনা মরু ওইনা মখাগী লমশিং অসিগা মরি লৈনবা প্রোজেক্তশিং য়েংশিল্লিঃ
•নেস্নেল হাইৱে অমসুং রেলৱেজ
•সিবিল এবিএসন অমসুং শিপ্পিং
•পেত্রোলিয়ম অমসুং নেচরেল গ্যাস
•কেমিকেল অমসুং ফর্তিলাইজর
•কোয়লা, মৈ অমসুং খোংদগী থোকপা পোৎশিং
•সিমেন্ত, শেমগৎ-শাগৎপা অমসুং স্তিল
ৱারোইশিন পুরক্নবা খন্নরিবা ইশু/ক্লিয়ারেন্সশিং:
কেন্দ্রগী মন্ত্রালয়শিং
•অকোইবগী ফিভম, উমং অমসুং ৱাইল্দ লাইফ ক্লিয়ারেন্স
•ইকো সেন্সিতিব জোন ক্লিয়ারেন্স
•উ য়ানবগী অয়াবা
•উমংগী বিভাগনা থবক শুনবগী অয়াবা পীবা
•প্রাইভেৎ রেলৱে সাইদিং শেমগৎ-শাগৎপগী অয়াবা পীবা
•ইন্দস্ত্রিয়েল লাইসেন্স পার্মিসন
•পাইপ্লাইন/ত্রান্সমিসন লাইনশিং লম্বীগী ৱাংমদা পুথোক-পুশিন তৌবা
•লম্বীগী হক ফংহনবা
•য়ুতিলিতিজ মফম হোংদোকপা
রাজ্য সরকার
•লম লৌশিনবগী হিরমশিং, খুদম ওইনা সরকারগী নোতিফিকেসনশিং/খেতিপুরোন পীথোকপা, ত্রান্সফর ওফ তাইতল অমসুং লমগা মরি লৈনবা হক পীবা
•লম খোপচিনবা লৌথোকপা
•রিলিফ অমসুং রিহেবিলিতেসন প্লান
•ফোরেস্ত রাইৎ এক্তকী মখাদা সর্তিফিকেৎ
•পৱার অমসুং ৱাতর সপ্লাই
•স্তেৎ পোলুসন কন্ত্রোল বোর্দতা চলাইনবা অমসুং লিংখৎনবা অয়াবা
•সরকারগী লম পীথোক-পীশিন তৌনবা
•লো এন্দ ওর্দরগী ইশুশিং
•লম্বীগী হক ফংহন্নবগী অয়াবা
পিএমজি মেকানিজম
• প্রজেক্তকী ৱাফম পুখৎলক্লিবা মীওইদা প্রোজেক্ত শেম-শানবগী থৌওং, মদুদা পাথোক্লবা ইনভেস্তমেন্ত অদু দোমেস্তিক ইনভেস্তমেন্তকী মতাংদা লুপা কোতি ১০০০ (চাওরাক্না অমেরিগাগী দোল্লর মিলিয়ন ১৫০) অমসুং এফদিআই প্রোজেক্তা লুপা কোতি ৫০০ (চাওরাক্না অমেরিকাগী দোল্লর মিলিয়ন ৭৫) ওইরবা, অমসুং অপনবা কয়া মায়োক্নরবা নত্রগা সরকারগী ওথোরিতীশিংদগী অয়াবা ফংবদা থেংথরবা, অসিগুম্বা মতাংশিংদা পোলিসী ইন্তর্বেন্সনগী মথৌসু তারবদি মদু পিএমজিগী ই-সুভিধা পোর্তেল (http://esuvidha.gov.in/)দা লোগ ইন তৌরবা মতুংদা অপলোদ তৌবা য়াগনি।
•ইনভেস্তরনা মখোয়গী ইশুশিং অমুকপু অপলোদ তৌখ্রবদি মদুগী ৱারোইশিন পুক্নবা হোৎনবদা মতেং মথৌ তাগনি, পিএমজিনা ৱাফম অদু মরি লৈনবা কেন্দ্র অমসুং রাজ্য সরকারগী সেনিয়র ওফসরশিংগী থাক্তা পুখৎলি।
•ৱাফম অদু অথুবা মতমদা ৱারোইশিন পুরক্নবা মরি লৈনবা ওফিসরশিং, প্রোজেক্ত পুখৎলক্লিবশিং অমসুং পিএমজিগী ওফিসরশিংগা লোইননা নাকল অহুমগী ওইবা মীফম কৌই। পিএমজিগী মীফমদা লৌখিবা ৱারেপশিং অদু মথংগী মীফমদা, প্রোজেক্ত পুখৎলক্লিবশিংদা অরোইবা ৱারেপকী মতাংদা খঙহন্দ্রিফাওবা ফোলো অপ তৌগনি।
•পিএমজিনা ৱারেপ লৌবগী থৌওং মনুংদা পাক-চাওরবা ইশুশিংসু মশক খঙদোকই অমসুং মখোয়বু সরকারগী থাক্তা মতিক চাবা পোলিসী মোদিফিকেসন নত্রগা রিফোর্ম তৌনবগীদমক পুই।
• PMG also identifies generic issues during the resolution process and takes them up for appropriate policy modifications or reforms at Government level.
• All of PMG’s processes are online thereby aiming to achieve enhanced efficiency, greater transparency thereby fast-tracking the entire process of approvals and communication between investor and Government.
এফদিআই ইনভেস্তকা মরি লৈনবা তেংবাং
ভারত্তা মীরমগী ইনভেস্ত তৌবা হেনগৎহন্নবগীদমক থবক তৌরিবা এজেন্সী ‘ইনভেস্ত ইন্দিয়া’গী মতেংগা লোইননা পিএমজিনা ভারত্তা মশিং য়াম্না ইনভেস্ত তৌননবা লাংতক্নরিবা মীরমগী ইনভেস্তরশিংবুসু এপ্রুবেল/ক্লিয়ারেন্সকী খুদোংচাবা ফংহল্লি অমসুং প্রোজেক্তশিং থবক পাইখৎলিঙৈ মনুংদা মখোয়দা মথৌ তাবা তেংবাংশিং ফংহল্লি।
এপ্রুবেল প্রোসেসশিং অমসুং ক্লিয়ারেন্সশিং মোনিতরিং তৌবা
পিএমজিনা কেন্দ্র অমসুং রাজ্য থাক্তা, লাইথোকহনবা অমসুং ইনভেস্তমেন্তকী মথৌ তাবা ক্লিয়ারেন্স প্রোসেসশিংগী দিজিতাইজেসন অমসুং থৌওংশিং অসিবু অমুক হন্না শেমগৎপগী মোনিতরিং তৌই।
সাইৎ অসিদা চংবীনবগীদমক মসিদা ক্লিক তৌবীয়ু


text:
য়ুৱার হারিঙৈদা করি তৌগদগে
তোপিক অসিনা য়ুৱার হারিঙৈদা শাফনা লৈনবগী পাংথোক্কদবা থৌওংশীংগী মতাংদা ইনফোর্মেসন পীরি।
য়ুৱার হারিঙৈদা নহাকপু শাফনা লৈবা ঙমহনগদবা লম্বী কয়ামরুম লৈ।
য়ুৱার হারিঙৈদা করিগুম্বা নহাক অসি য়ুমগী মনুংদা লৈরবদি করি তৌগদগে?
- টেবল নত্ত্রগা দেস্ক অমগী মখাদা চংশিল্লু অমসুং নিকপা লেপত্রিবফাউবা মখোয়দুগী মখাদা লোত্তুনা লৈয়ু।
- মপান্থংবা ফক্লাং, গ্লাস, অরুম্বা থোং, অরুম্বা ফর্নিচর, মৈ তিকফম অমসুং কিটচন এপ্লাইএন্সশীংদগী লাপ্না লৈয়ু। এলেভেটর (elevator)শিজিন্নগনু।
- করিগুম্বা নহাক্না লোৎনবা টেবল নত্ত্রগা দেস্ক অমত্তা ফংদ্রবদি, নমায় অমসুং নকোক অদু নহাক্কী খুৎনা কুপশিল্লু অমসুং বিল্ডিং মনুংদুদা লৈবা কাচিনগী অহাংবা মফমদুদা লৈয়ু।
- করিগুম্বা নহাক্না ফমুংদা লৈরিবা ওইরবদি, মফমদুদা লেংদনা লৈয়ু অমসুং নহাক্কী নমায় অদু মোন অমনা কুপশিল্লু, নত্ত্রগনা য়ুৱারহাবদু লেপত্রিবফাউবা খ্বাইদগী নকপা শাফবা মফম অমদা চংশিল্লু।
- ইলেক্ত্রিক্কী ৱায়রশীংদগী লাপ্না লৈয়ু।
- মদু লেপত্রিবফাউবা য়ুমদগী মপান্দা থোক্কনু।
করিগুম্বা নহাক অসি য়ুমগী মপান্দা লৈবা ওইরবদি করি তৌগদগে?
- বিল্ডিংশীং, ষ্ট্রিট লাইটশীং, পাৱর-লাইনশীংনচিংবদগী থাপ্না লৈয়ু।
- অহাংবা মফমদা লৈয়ু।
- করিগুম্বা নহাক অসি গারি থৌরিবা ওইরবদি, য়ারিবমখৈ থুনা খাম্মু অমসুং উ নত্ত্রগা বিল্ডিংগী মখাদা পার্ক তৌগনু। অহাংবা মফমদা খাম্মু।
- করিগুম্বা নহাক অসি মী কুংবা মীয়াম তিনবা মফমদা লৈরবদি, পাখৎকনু অমসুং মপান্দা থোক্নবা চেন্থোক্কনু। পাকথদুনা লৈয়ু অমসুং নহাক্কী নকোক অমসুং নঙক অদু নহাক্কী নখুৎ অমসুং নপাম্বোমশীংনা কুপশিল্লু।
সোর্স : পোর্টেল কন্টেন্ট টিম


text:
লিগেল এৱারনেস
সেক্সন অসিনা সমাজগী ফত্তবশীংগা মরি লৈনবা আইন কয়াগী মরমদা ইনফোর্মেসন পীরি।
- চাইল্ড লেবরগী আইনবু শন্দোক্না তাকপা
- ভারত্তা লৈরিবা চাইল্ড লেবরগা মরি লৈনবা আইনগী শম্লপ্পা শক্তম অমা উত্তুনা শন্দোক্না তাক্লি।
- চাইল্ড সেক্সুএল এব্যুজগী ওইবা আইন
- তোপিক অসিনা দি প্রোটেক্সন ওফ চিলদ্রেন ফ্রোম সেক্সুএল ওফেন্সেস এক্ট, 2012কী মতাংদা শন্দোক্না তাকই।
- নুপীশীংগী মায়োক্তা চত্থবা সেক্সুএল ওফেন্সশীংগা মরি লৈনবা লিগেল প্রোভিজনশীং
- তোপিক অসিনা ফত্তবা চৎনবীশীংদগী (harmful practices) নুপীশীংবু ঙাকথোকপগা মরি লৈনবা লিগেল প্রোভিজনশীং খংহল্লি।
- মেন্যুএল স্কাভেঞ্জিং (খুৎনা অমাং-অশোয় শেংদোকপা) থীংবা আইন
- দি প্রোহিবিসন ওফ ইমপ্লোয়মেন্ট এজ মেন্যুএল স্কাভেঞ্জরস এন্ড দিয়ার রিহেবিলিটেসন এক্ট, 2013 অসিবু খংহনবদা মতেং পাংগদবা শন্দোক্না তাকপা ৱারোল অমা পীরি।
- রেপকা মরি লৈনবা লিগেল প্রোভিজনশীং
- রেপকা মরি লৈনবা আইনগী মতাংদা শন্দোক্না তাকপা ৱারোল অমা পিরি।


text:
খ্বাংনাবা
তোপিক অসিনা ময়াম্না য়াম্না তোইনা নারিবা খ্বাং নাবা হায়বসিগা মরি লৈনবা ইনফোর্মেসন পীরি।
নঙ্গলগী মথক থংবা অমসুং ময়ায় থংবা শরুক অসিবু য়াংলেন শরু (thoracic spine) কৌই। য়াংলেনগা পুল্লিবা শরু পোলাং (rib cage) অসিদা শরু (vertebras) 12 লৈ অমসুং মসিনা নঙ্গলগী খ্বাইদগী শাংবা শরুক অদু শেম্মী। ডিস্ক (Discs) হায়বসিনা শরু (vertebra) খুদিংবু তোখায়হল্লিবা অমসুং মনিংদা শাফু (shocks) পুরিবা অদুনি। অরোয়বদা মসল (muscles) অমসুং লিগামেন্ট (ligaments) হায়বসিনা শরুশীং (spine) ফাজিনহল্লিবশীং অদুবুনি।
তোইনা থেংনবা খ্বাং নাবগী মখলশীং
নঙ্গলগী মখা থংবা শরুক্তা নাবা (Lower back pain) হায়বসি ঐখোয় পুম্নমক্তা তোইনা থেংনবা অমনি, অদুবু মথক থংবা শরুক্তা নাবা হায়বসিদি পংনা থোক্তে। মসিগী মরমদি নঙ্গলগী শরুক অসিদা লৈরিবা শরুশীং অসি মখা থংবদা লৈরিবা শরুগুম্না লেং-ওৎপা তৌদে।
মসিবু থোকহল্লিবা মরমশীং
মথক থংবা নঙ্গলগী শরুকশীংদা নাবসি মখাদা পীরিবা মরমশীং অসিনা ওইহল্লি।
- মসলশীং অসি চোকথরকপা (strained), হেন্না শিজিন্নরবা নত্ত্রগা শোক-পনবনা থোকহল্লকই।
- মওং চুম্না ফমদবনসু নঙ্গলগী মথক্কী শরুকশীং অসি নাহল্লি।
- স্পাইনেল নর্ভশীং (spinal nerves)দা প্রেসর পীবদগীসু থোকহল্লি।
- ফ্রেকচর ওইরবা শরুশীং (vertebras)নসু থোকহল্লি।
- স্পাইনগী অপিকপা শরু তাংশীংদা কুসন (cushions) পীরিবা, কার্টিলেজশীং (cartilage) অসি ওষ্টিওঅরথ্রাইটিসনা মরম ওইদুনা অপন-অরাক পীরকপা মতমদা মসি থোক্লকই।
- য়াম্না তাংনা থোকপা থৌওংশীংদা, গোলব্লেদরগী লায়নাশীং, কেন্সর নত্ত্রগা ইনফেক্সনগুম্বা অতৈ প্রোব্লেমশীংনা নাহল্লকপা য়াই।
লাইওংশীং
নঙ্গলগী মথক থংবা শরুক্তা নাবা অসি খংদোক্নবগী খ্বাইদগী কমন ওইবা লাইওংশীংদি; মসল চপ তিংবা নত্ত্রগা চাক্লগা য়াম্না শাবা ফাউবা অসিনি। খ্বাইদগী শাথীবা থৌওংশীংদা, লাইওংশীং অসিনা খুৎ-পাম্বোম অমসুং খোংশীং অসি শোন্থহল্লকপা য়াই অমসুং কনাগুম্বদদি মপান থোক্নিংবা খাংবা ঙমদবসু য়াউই।
লাইওং খংদোকপা (Diagnosis)
নঙ্গলগী মথক থংবা শরুক্তা নাবসিগী অথুবা রিলিফ অমা ফংনবগীদমক দোক্টর অমা তান্নবনা খ্বাইদগী ফৈ। দোক্টর অদুনা নঙ্গলদা, থবক তৌবদা অমসুং অতৈ ফিজিকেল এক্টিভিটিশীংদা নাবা ফাউবগী মরমদা পেসেন্ট অদুদা ৱাহং কয়ামুক হংলকপা য়াই। মসিগা মরি লৈননা ইমেজিং টেষ্ট অমা তৌথোকপনা নাবদুগী চপ চাবা মরম খংদোকপা ঙমগনি অমসুং মদুগী মতুংদা চুনবা লাইয়েং অমা পীবা য়াগনি।
লাইয়েং
নঙ্গলগী মথক থংবা শরুক নাবগী লাইয়েংদা ফার্মাসিগী হিদাকশীং পীজবা অমসুং কা-হেন্না নাদবশীংগীনা হিগা য়ৈবা নত্ত্রগা উন থোম্বা অসিসু য়াউবা য়াই। শাথীনা নাবশীংগীদি, দোক্টর অদুনা হিদাক-লাংথকশীং ইরকপা য়াই নত্ত্রগা স্পাইনেল সর্জরি অমা তৌনবা হায়রকপা য়াই।
সোর্স: পোর্টেল কন্টেন্ট টিম


text:
পোলিসিশীং অমসুং এক্টশীং
তোপিক অসিনা নেসনেল দিজাষ্টর মেনেজমেন্ট প্লানগী মরমদা ইনফোর্মেসন পীরি।
নেসনেল পোলিসি ওন দিজাষ্টর মেনেজমেন্ট
ভিজন
প্রিভেন্সন, মিটিগেসন, প্রিপার্দনেস অমসুং রেসপোঞ্জগী কলচরগী খুত্থাংদা হোলিষ্টিক, প্রোএক্টিভ, মল্টি-দিজাষ্টর দিজাষ্টরগী ওইবা টেক্নোলোজি শীজিন্নবা ষ্ট্রাটেজি অমা দিভেলপ তৌদুনা শাফবা অমসুং দিজাষ্টরগা থেংনবা ঙম্বা ভারত অমা শেম্বা হায়বসিনা মসিগী ভিজননি।
দিজাষ্টর মেনেজমেন্ট
দিজাষ্টর অমা হায়বসিনা শোকহল্লবা কম্যুনিটিদুনা লাকশিনবগী কেপাসিটিগী ৱাংমদা পাক-চাউনা মাং-তাকহনবা, খংহৌদনা লাইবক থীবা থৌদোক থোকপা, উপদ্রব নত্ত্রগা মহৌশাগী নত্ত্রগা মীওইবগী খুৎশেম্না ওইবা মরমদগী থোকহনবা মাং-তাকপা অসিবু খংনহল্লি। দিজাষ্টর মেনেজমেন্ট হায়বসিদা প্লানিং, ওর্গানাইজিং, কোওর্দিনেটিং অমসুং ইমপ্লিমেন্টিংগী পাম্বৈশীংগী লেপ্তনা চত্থবা অমসুং ইন্টিগ্রেটেদ ওইবা প্রোসেস অমা য়াউই অমসুং মদুনা মখাদা পীরিবশীংসি পাংথোক্নবগীদমক্তা মথৌ তাগনি:
- দিজাষ্টর অমহেক্তগী খুদোংথীবা নত্ত্রগা মদুনা কিহল্লকপদু থীংবা।
- দিজাষ্টর অমহেক্তগী রিস্ক নত্ত্রগা শাথীবা নত্ত্রগা ফল অদু হন্থহনবা।
- রিসর্চ অমসুং নোলেজ মেনেজমেন্ট য়াউনা কেপাসিটি শেমগৎপা।
- দিজাষ্টর অমহেক্তগা মাইয়োক্ননবা শেম-শাবা।
- কিহল্লকপা ফিভম নত্ত্রগা দিজাষ্টর অমহেক্তদা খুদক্কী ওইবা পাউখুম।
- দিজাষ্টর অমহেক্তগী ইফেক্টশীংগী শাথীবা নত্ত্রগা শোকহনবদু নৈনবা।
- শাফবা মফমদা থৈদোকপা, রেস্ক্যু অমসুং রিলিফ।
- রিহেবিলিটেসন অমসুং রিকনষ্ট্রক্সন।
- টাইপিকেল DM কন্টিনম অমদা ইলিমেন্ট তরুক য়াউই; প্রি-দিজাষ্টর ফেজগী মনুংদা প্রিভেন্সন, মিটিগেসন অমসুং প্রিপার্দনেস য়াউই, অদুগা পোষ্ট-দিজাষ্টর ফেজগী মনুংদা রেসপোন্স, রিহেবিলিটেসন, রিকনষ্ট্রক্সন অমসুং রিকোভরি অসি য়াউই।
- লিগেল অমসুং ইনষ্টিট্যুসনেল ফ্রেমৱার্ক অমনা ইলিমেন্ট পুম্নমক অসি পুন্সিন্দুনা থম্মী।
এপ্রোচ
- তোঙান-তোঙানবা লেভেলশীংদা ষ্ট্রেটেজিক পার্টনরশিপ শেমগৎপদা অহেনবা মীৎয়েং থমদুনা দিজাষ্টর মেনেজমেন্টতা হোলিষ্টিক অমসুং ইন্টিগ্রেটেদ এপ্রোচ অমা লৈহনগনি। পোলিসি অদুবু ঙাক্লৌ পীরিবা থীমশীং অদুদি:
- পোলিসি, প্লান অমসুং এক্সেক্যুসনগী লাষ্ট মাইল ইন্টিগ্রেসন য়াউনা কম্যুনিটিদা য়ুম্ফম ওইবা DM
- মায়কৈ পুম্নমক্তা লৈবা কেপাসিটি দিভেলপমেন্ট
- মমাংগী ইনিসিএটিভশীং অমসুং খ্বাইদগী ফবা প্রেক্টিসশীংগী কন্সোলিদেসন
- নেসনেল অমসুং ইন্টরনেসনেলগী থাক্তা লৈবা এজেন্সিশীংগা কোওপরেসন পীনবা
- মল্টি-সেক্টরগী ওইবা সিনর্জি (Multi-sectoral synergy)।
পান্দমশীং
দিজাষ্টর মেনেজমেন্টকী নেসনেল পোলিসিগী পান্দমশীং মখাদা পীরি:
- নোলেজ, ইনোভেসন অমসুং এজুকেসনগী খুত্থাংদা প্রিভেন্সন, প্রিপার্দনেস অমসুং রিসাইলেন্সকী কলচর অমা থাক পুম্নমক্তা প্রোমোট তৌবা।
- টেক্নোলোজি, ত্রেদিস্নেনল ৱিজদম অমসুং ইনভাইরোনমেন্টেল সষ্টেনএবিলিটিদা য়ুম্ফম ওইদুনা মিটিগেসনগী পাম্বৈশীং পূক্নিং থৌগৎপা।
- দিজাষ্টর মেনেজমেন্ট অসি দিভেলপমেন্টগী প্লানিং প্রোসেসকী মেইনষ্ট্রিমদা পুশিল্লকপা।
- এনেবল ওইবা রিগুলেটরি এনভাইরনমেন্ট অমসুং কমপ্লাইএন্স ওইবা রেজিম অমা শেম্নবা ইনষ্টিট্যুসনেল অমসুং টেক্নো-লিগেল ফ্রেম ৱার্কশীং শেম্বা।
- দিজাষ্টর রিস্কশীংগী আইদেন্টিফিকেসন, এসেসমেন্ট অমসুং মোনিটরিংগী ইফিসিএন্ট ওইবা মেকানিজম লৈহনবা।
- ইনফোর্মেন টেক্নোলোজি সপোর্টকা লোয়নবা রেসপোন্সিভ অমসুং ফেলসেফ কম্যুনিকেসননা বেক তৌবা কন্টেম্পোরেরি ফোরকাষ্টিক অমসুং ঙন্নবা ৱার্নিং পীবগী সিষ্টেমশীং শেমগৎপা।
- কেপাসিটি দিভেলপমেন্টকী মায়কৈদা এৱারনেস লৈহন্নবা অমসুং কন্ত্রিব্যুট তৌনবা মিদিয়াগা লোয়ননা প্রদক্টিভ ওইবা পার্টনরশিপ অমা প্রোমোট তৌবা।
- সমাজদা লৈরিবা খুদোংথীনিঙাই ওইবা সেক্সনশীংগী মথৌ তাবশীংগী মতাংদা পুক্নিং চংবা এপ্রোচ অমগা লোয়নবা ইফিসিএন্ট রেসপোন্স অমসুং রিলিফ লৈহনবা।
- হেন্না শাফবা মওংদা হিংহন্নবগীদমক দিজাষ্টরগা থেংনবা ঙম্বা ষ্ট্রকচরশীং অমসুং হেবিটেট শেম্নবা, রিকনষ্ট্রক্সন হায়বসি তঞ্জা অমা ওইনা লৌবা।
- দিজাষ্টর মেনেজমেন্টদা মিদিয়াগা লোয়ননা প্রদক্টিভ অমসুং প্রোএক্টিভ পার্টনরশিপ প্রোমোট তৌবা।
অহেনবা ইনফোর্মেসনগীদমক্তা: নেসনেল পোলিসি ওন দিজাষ্টর মেনেজমেন্ট (1.3MB)
দি দিজাষ্টর মেনেজমেন্ট এক্ট 2005
অতেনবা টাইটল, এক্সটেন্ট অমসুং কমেন্সমেন্ট
এক্ট অসিবু দিজাষ্টর মেনেজমেন্ট এক্ট, 2005 হায়না কৌবা য়াই।
মসিনা ভারতকী মফম শিনবা থুংনা কোনশিল্লি।
মসি, সেন্ত্রেল গবর্নমেন্টনা, ওফিসিএল গেজেটতা নোটিফিকেসন পীদুনা; অমসুং এক্ট অসিগী তোঙান-তোঙানবা প্রোভিজনশীংগী অমসুং তোঙান-তোঙানবা ষ্টেটশীংদমক তোঙান-তোঙানবা তাংশীং এপোইন্ট তৌবা য়াই অমসুং, ষ্টেট অমহেক্তগা মরি লৈনবা প্রোভিজন অমহেক্তা হৌদোকপগী রিফরেন্স অমহেক্তবু ষ্টেট অদুদা প্রোভিজন অদু হৌদোকপগী রিফরেন্স অমনি হায়না লৌগনি।
দিফিনিসনশীং–এক্ট অসিদা, লৈরিবা ফিভম অদুনা অতোপ্পা মওং অমগী মথৌ তাবদু তাক্ত্রবদি, -
"এফেক্টেদ এরিয়া" হায়বসি দিজাষ্টর অমনা শোকহল্লবা লৈবাক অসিগী এরিয়া নত্ত্রগা শরুক অমবু খংনগনি;
"কেপাসিটি-বিল্ডিং” হায়বসিদা মখাগীশীং অসি মনুং চনগনি -
- লৈরিবা রিসোর্সশীং অমসুং লৌশিনগদবা নত্ত্রগা শেমগদবা রিসোর্সশীং মশক খংদোকপা;
- সব-ক্লোজ (i)গী মখাদা মশক খংদোক্লবা রিসোর্সশীং লৌশিনবা নত্ত্রগা শেম্বা;
- পর্সোনেলশীং ওর্গানাইজ অমসুং ত্রেনিং তৌবা অমসুং দিজাষ্টরশীংবু ইফেক্টিভ ওইনা মেনেজ তৌনবগীদমক অসিগুম্বা ত্রেনিংশীং অসিবু কোওর্দিনেসন তৌবা;
"সেন্ত্রেল গবর্নমেন্ট" হায়বসিনা দিজাষ্টর মেনেজমেন্টকী এদমিনিষ্ট্রেটিভ কন্ত্রোল লৈবা ভারত সরকারগী মিনিষ্ট্রি নত্ত্রগা দিপার্টমেন্টবু খংনহল্লি;
"দিজাষ্টর" হায়বসিনা, মহৌশাগী নত্ত্রগা খুৎশেমগী ওইবা মরমশীংদগী থোকপা মফম অমহেক্তদা থোকপা পাক-চাউনা মাং-তাকহনবা, খংহৌদনা থোকপা অমাং-অতা, উপদ্রব নত্ত্রগা অমাং-অতা থোকহনবদুবু, নত্ত্রগা এক্সিদেন্টনা নত্ত্রগা থৌশাদবনা মীওইবগী পুন্সি নত্ত্রগা প্রোপর্টিদা চাউনা অমাং-অতা থোকহনবা, নত্ত্রগা অকোয়রোনবু পাক-চাউনা, শোকহল্লিবা মফম অদুগী কম্যুনিটিনা ঙাকথোকপা ঙম্লোইদবা মওংগী ওইবা চাংদা অমাং-অতা থোকহনবা অদুবু খংনগনি;
"দিজাষ্টর মেনেজমেন্ট" হায়বসিনা, দিজাষ্টর অমহেক্তগী খুদোংথীবা নত্ত্রগা অকিবা লৈহন্দনবগী মথৌ তাবা প্লানিং, ওর্গানাইজিং, কোওর্দিনেটিং অমসুং ইমপ্লিমেন্ট তৌনবগী পাম্বৈশীংগী লেপ্তনা চত্থবা অমসুং ইন্টিগ্রেটেদ প্রোসেস অমা খংহল্লি;
- দিজাষ্টর অমহেক্তগী রিস্ক নত্ত্রগা মসিগী শাথীবা নত্ত্রগা ফলশীং নেমহনবা নত্ত্রগা হন্থহনবা;
- কেপাসিটি-বিল্ডিং;
- দিজাষ্টর অমহেক্তগা মায়োক্ননবগী শেম-শাবা;
- অকিবা লৈহনবা ফিভম নত্ত্রগা দিজাষ্টর অমহেক্তগী মায়োক্তা খুদক্তা পাউখুম পীবা;
- শাফবা মফমদা থৈদোকপা, রেস্ক্যু অমসুং রিলিফ;
- রিহেবিলিটেসন অমসুং রিকনষ্ট্রক্সন;
- "দিষ্ট্রিক্ট ওথোরিটি" হায়বগী অর্থদি সেক্সন 25গী সব-সেক্সন (1)গী মখাদা শেম্বা দিষ্ট্রিক্ট দিজাষ্টর মেনেজমেন্ট ওথোরিটি হায়বনি;
- "দিষ্ট্রিক্ট প্লান" হায়বসিনা দিষ্ট্রিক্ট অদুগীদমক্তা সেক্সন 31গী মখাদা শেম্বা দিজাষ্টর মেনেজমেন্টকী প্লান অদুবুনি;
- পঞ্চায়তি রাজ ইনষ্টিট্যুসনশীং, ম্যুনিসিপালিটিশীং, দিষ্ট্রিক্ট বোর্দ অমা, কেন্টোনমেন্ট বোর্দ, তাউন প্লানিং ওথোরিটি নত্ত্রগা জিলা পরিষদ নত্ত্রগা মমীং অমহেক্তা ওইরবসু, আইন্না য়াবা মতমগী মনুংদা, তঙাইফদবা সর্ভিসশীং পীনবগীদমক্তা নত্ত্রগা, অকক্নবা লোকেল এরিয়া অমগী মনুংদা, সিভিক সর্ভিসশীংগী কন্ত্রোল অমসুং মেনেজমেন্টকা লোয়ননা অতৈ অতোপ্পা বোদি নত্ত্রগা ওথোরিটি অমহেক্তবু "লোকেল ওথোরিটি" হায়রিবসিগী মনুংদা চনগনি;
- "মিটিগেসন" হায়বসিনা দিজাষ্টর নত্ত্রগা দিজাষ্টরগী কিহল্লকপা ফিভম অমগী রিস্ক, শাফু নত্ত্রগা ইফেক্টশীং হন্থহনবগী পাম্বৈশীংবু খংনগনি;
- "নেসনেল ওথোরিটি" হায়বসিনা সেক্সন 3গী সব-সেক্সন (1)গী মখাদা লিংখৎলিবা নেসনেল দিজাষ্টর মেনেজমেন্ট ওথোরিটি অসিবু খংনগনি;
- "নেসনেল ইকজেক্যুটিভ কমিটি" হায়বসিনা সেক্সন 8কী সব-সেক্সন (1)গী মখাদা শেম্বা নেসনেল ওথোরিটিগী ইকজেক্যুটিভ কমিটিবু খংনগনি;
- "নেসনেল প্লান" হায়বসিনা সেক্সন 11গী মখাদা শেম-শারিবা লৈবাক অপুনবগী ওইবা দিজাষ্টর মেনেজমেন্টকী প্লান অদুবু খংনগনি;
- "শেম-শাবা" হায়বসিনা দিজাষ্টরগী অকিবা ফিভম অমসুং মদুগী ওইবা ইফেক্টশীংগা মায়োক্ননবা শেম-শাবগী মওং-মতৌ অদুবু খংনগনি;
- "প্রেস্ক্রাইব তৌরবা" হায়বসিনা এক্ট অসিগী মখাদা শেম্লিবা নিয়মশীংনা প্রেস্ক্রাইব তৌরিবদুবু খংনগনি;
- "রিকনষ্ট্রক্সন" হায়বসিনা দিজাষ্টর অমগী মতুংদা প্রোপর্টি অমহেক্তগী শেমগৎ-শাগৎপা নত্ত্রগা হান্নগী মতৌদা লৈহনববু খংনগনি;
- "রিসোর্সশীং" হায়বসিগী মনুংদা মেনপাৱর, সর্ভিসশীং, মেটরিএলশীং অমসুং প্রোভিজনশীং অসি য়াউগনি;
- "ষ্টেট ওথোরিটি" হায়বসিনা সেক্সন 14গী সব-সেক্সন (1)গী মখাদা লিংখৎপা ষ্টেট দিজাষ্টর মেনেজমেন্ট ওথোরিটিবু খংনগনি অমসুং মসিগী মনুংদা সেক্সন অসিগী মখাদা শেম্বা য়ুনিয়ন টেরিটোরিগী দিজাষ্টর মেনেজমেন্ট ওথোরিটি অসিসু য়াউগনি;
- "ষ্টেট ইকজেক্যুটিভ কমিটি" হায়বসিনা সেক্সন 20গী সব-সেক্সন (1)গী মখাদা শেম্বা ষ্টেট ওথোরিটি অমগী ইকজেক্যুটিক কমিটিবু খংনগনি;
- "ষ্টেট গবর্নমেন্ট" হায়বসিনা দিজাষ্টর মেনেজমেন্টগী এদমিনিষ্ট্রেটিভ কন্ত্রোল লৈবা ষ্টেট অদুগী সরকারগী দিপার্টমেন্টবু খংনগনি অমসুং মসিগী মনুংদা কনষ্টিট্যুসনগী আর্টিকল 239গী মখাদা প্রেসিদেন্টনা খনবা য়ুনিয়ন টেরিটোরিগী এদমিনিষ্ট্রেটর অসিসু চনগনি;
- "ষ্টেট প্লান" হায়বসিনা সেক্সন 23গী মখাদা অপুনবা ষ্টেট অদুগী ওইবা দিজাষ্টর মেনেজমেন্টকী প্লান অদুবু খংনগনি।
নেসনেল দিজাষ্টর মেনেজমেন্ট ওথোরিটি লিংখৎপা
সেন্ত্রেল গবর্ণমেন্টনা, হিরম অসিগীদমক্তা লেপ্পা ওফিসিএল গেজেটকী নোটিফিকেসন মতুংইন্না, এক্ট অসিনা পাংথোক্কদবা থবকশীংগী ওইনা, নেসনেল দিজাষ্টর মেনেজমেন্ট ওথোরিটি হায়না খংনগদবা ওথোরিটি অমা লিংখৎকনি।
নেসনেল ওথোরিটি অসিগী মনুংদা, সেন্ত্রেল গবর্নমেন্টনা প্রেস্ক্রাইব তৌবা মতুংইন্না, চিয়ারপর্সন অমসুং মশিং মাপন্দগী হেন্দবা মেম্বরশীং য়াউগনি অমসুং, রুলশীংনা অতৈ অতোপ্পা খংহনবা নত্ত্রবদি, নেসনেল ওথোরিটি অসিদা মখাদা পীরিবশীং অসি য়াউগনি:-
- নেসনেল ওথোরিটিগী এক্স ওফিসিও চিয়ারপর্সন ওইগদবা ভারতকী প্রাইম মিনিষ্টর;
- নেসনেল ওথোরিটিগী চিয়ারপর্সন্না নোমিনেট তৌগদবা, মশীং মাপন্দগী হেল্লোইদবা অতৈ মেম্বরশীং;
- নেসনেল ওথোরিটিগী চিয়ারপর্সন্না, নোমিনেট তৌরবা মেম্বরশীংগী মরক্তগী অমবু সব-সেক্সন (2)গী ক্লোজ (b)গী মখাদা নেসনেল ওথোরিটিগী ভাইস-চিয়ারমেন ওইনা ফম পায়হনবা য়াই;
- নেসনেল ওথোরিটিগী মেম্বরশীংগী ওফিস পায়বগী টর্ম অমসুং সর্ভিসকী কন্দিসনশীং অসি প্রেস্ক্রাইব তৌরিবদুগী মতুং ইনগনি।
নেসনেল ওথোরিটিগী মিটিংশীং
- মথৌ তাবা অমসুং নেসনেল ওথোরিটগী চিয়ারপর্সননা মতিক চারে হায়না খনবা মফম অমসুং মতম মতুংইন্না উনগনি।
- নেসনেল ওথোরিটিগী চিয়ারপর্সননা নেসনেল ওথোরিটিগী মিটিংশীংগী থৌরম মপু ওইগনি।
- করিগুম্বা মরম অমহেক্তদগী নেসনেল ওথোরিটিগী চিয়ারপর্সননা নেসনেল ওথোরিটিগী মীটিং অমহেক্তদা য়াউবা ঙমদ্রবদি, নেসনেল ওথোরিটিগী ভাইস-চিয়ারপর্সননা মিটিং অদুগী থৌরম মপু ওইদুনা হৌদোক্কনি।
নেসনেল ওথোরিটিগী ফঙ্কসনশীং পাংথোকপদা মথৌ তাই হায়না খনবা ওফিসরশীং, কন্সলটেন্টশীং অমসুং অমসুং অতৈ ইমপ্লোয়িশীং অসি সেন্ত্রেল গবর্নমেন্টনা নেসনেল ওথোরিটিদা পীগনি
নেসনেল ওথোরিতিগী পাৱর অমসুং ফঙ্কসনশীং
- এক্ট অসিগী প্রোভিজনশীংগী মখাপোন্না, দিজাষ্টরদা মতম চানা অমসুং ইফেক্টিভ ওইবা রেস্পোন্স শোয়দনা পীনবগীদমক্তা নেসনেল ওথোরিটিনা দিজাষ্টর মেনেজমেন্টগী পোলিসিশীং, প্লানশীং অমসুং গাইদলাইনশীং শেমগনি।
- সব-সেক্সন (1)দা য়াউরিবা প্রোভিজনশীংগী মওং-মতৌদা অহোংবা লৈহন্দনা, নেসনেল ওথোরিটিনা মখাদা পীরিবশীংসি পাংথোকপা য়াই -
- দিজাষ্টর মেনেজমেন্টগী মতাংদা পোলিসিশীং শেম্বা;
- নেসনেল প্লান এপ্রুভ তৌবা;
- নেসনেল প্লানগা মরি লৈননা ভারত সরকারগী মিনিষ্ট্রিশীং নত্ত্রগা দিপার্টমেন্টশীংনা শেম্বা এপ্রুভ প্লানশীং;
- ষ্টেট প্লান শেম্বদা ষ্টেট ওথোরিটিশীংনা ইনগদবা গাইদলাইনশীং শেম্বা;
- দিজাষ্টর থীংনবা পাম্বৈশীং পুন্সিন্ননবা নত্ত্রগা ভারত সরকারগী দিভেলপমেন্ট প্লান অমসুং প্রোজেক্টশীংদা মসিগী ইফেক্টশীং হন্থহন্নবগীদমক্তা, ভারত সরকারগী তোঙান-তোঙানবা মিনিষ্ট্রিশীং নত্ত্রগা দিপার্টমেন্টশীংনা ইনগদবা গাইদলাইনশীং শেম্বা;
- দিজাষ্টর মেনেজমেন্টকী পোলিসি অমসুং প্লান চৎনহন্নবা অমসুং ইমপ্লিমেন্ট তৌনবা কোওর্দিনেট তৌবা;
- মিটিগেসনগী থবক্কীদমক্তা ফন্দশীং প্রোভিজন শেম্নবা খংহনবা;
- অচৌবা দিজাষ্টরশীংনা শোকহল্লবা লৈবাকশীংদা সেন্ত্রেল গবর্নমেন্টনা লেপ্পা মতুংইন্না সপোর্ট পীবা;
- মসিনা মথৌ তাই হায়না খনবা, দিজাষ্টর নত্ত্রগা মিটিগেসন থীংনবগী, দিজাষ্টর নত্ত্রগা দিজাষ্টরগী খুদোংথীনিঙাই ওইবা ফিভম অমা মায়োক্ননবগী কেপাসিটি বিল্ডিং নত্ত্রগা শেম-শাবনচিংবা থৌরাংশীং লৌখৎপা;
- নেসনেল ইনষ্টিট্যুট ওফ দিজাষ্টর মেনেজমেন্ট ফঙ্কসন তৌনবগীদমক্তা পাক-চাউবা পোলিসিশীং অমসুং গাইদলাইনশীং শেম্বা।
নেসনেল ওথোরিটিগী চিয়ারপর্সননা, ইমর্জেন্সি লৈরকপা মতমদা, নেসনেল ওথোরিটিগী পাৱর অমহেক্তা চলাইনবগী পাঙ্গল লৈ অদুবু অসিগুম্বা পাৱরশীং অসি চলাইবা হায়বসি নেসনেল ওথোরিটিনা এক্স পোষ্ট ফেক্টো (ex post facto) রেটিফিকেসন পীরবা মতুংদতা ওইগনি।
অহেনবা ইনফোর্মেসনগীদমক্তা: দি দিজাষ্টর মেনেজমেন্ট এক্ট 2005 (1.9MB)


text:
পোৎয়োমসি অসুম পুরিবনি পুনীংদুনা, নুংশিদুনা
উহৈশিংসে ফংদবদি নত্তে য়ূমগি হৈকোলদুদা
শাত্তবদি নত্তে নাচোমশিংসি ইপাগি লৈকোলদুদা,
অদু পুরক্লিবনি নুংশিদুনা চৎলুবা লমদমশিং
খূদোলজনীংদুনা লেম পানা ৱাৎত্রবা ঐগি নুংশিবশিংদুদা
হেকচরক্লিবনি হৈরাং লৈরাংশিংসে থমোই কয়াদ ঈরাঙ হৌনা
পীবগি অপেনবদু ফাওজনীংদুনা, থারম্লবসু পূম্নমকসে মখোয়না৷
চৎলিবনি পোৎলূমসে পুদুনা ৱারবসু ৱানা
করম্নদি লংথোক্লমগনি অদুক নুংশিনা খুদোলবীরক্লগা নঙনা?
করিদি পুরুনি নুংশি খূদোল পোৎলূমসে নত্ত্রদি?
করম্নদি খূল্লুনি চেগায় চেগুম খুলগি লম্বী মতাইদগি
থাদদুনা নুংশিবসে লম্বীগি ঊফুল মথক্তা?
ও! করিগি অসুক নুংশিরিবনো নঙনা ঐবু?
নুংশিবা য়াদব্র খরা তপ্না, খরা থোৎনা, মতম শাংনা?
তৌফম খঙহন্দ্রে নঙগি নুংশিবনা ঐবু
চৎফমসু খঙহন্দ্রে লম্বীসি নীং তম্না
অসুম নীক্তুনা লৈরে থমোই মরীসে ঐগি!


text:
রাষ্ট্রিয় উচ্চতর সিক্ষা অভিয়ান
তোপিক অসিনা রাষ্ট্রিয় উচ্চতর সিক্ষা অভিয়ানগী মতাংদা ইনফোর্মেসন পিরি।
ৱাহৌদোক
রাষ্ট্রিয় উচ্চতর সিক্ষা অভিয়ান (RUSA) অসি ইং 2013দা হৌদোকখিবা সেন্ত্রেলি স্পোন্সর্দ স্কিম (CSS) অমনি। মসিনা ইলিজিবল ওইবা ষ্টেট হায়র এজুকেসনেল ইনষ্টিট্যুসনশীংদা ষ্ট্রাটেজিক ওইবা ফন্দিং পীনবা পান্দম থম্লি। সেন্ত্রেল ফন্দিং (জেনেরেল কেটেগোরি ষ্টেটশীংগী 60:40, স্পেসিএল কেটেগোরি ষ্টেটশীংগী 90:10 অমসুং য়ুনিয়ন টেরিটোরিশীংগী 100% ওইগনি) অসি নোর্মদা য়ুম্ফম ওইগনি অমসুং আউটকমগী মখা পোনগনি। ফন্দিং অসি মশক খংদোক্লবা ইনষ্টিট্যুসনশীংদা য়ৌদ্রিঙৈদা, সেন্ত্রেল মিনিষ্ট্রিদগী ষ্টেট গবর্নমেন্টশীং/ য়ুনিয়ন টেরিটোরিশীংগী খুত্থাংদা ষ্টেট হায়র এজুকেসন কাউন্সিলদা পীরক্কনি। ষ্টেটশীংদা ফন্দ পীবসি হায়র এজুকেসন্দা ইক্যুইটি, এক্সেস অমসুং এক্সিলেন্স কোকহন্নবা ষ্টেট খুদিংমক্কী ষ্ট্রাটেজি তাক্কদবা, ষ্টেট হায়র এজুকেসন প্লানগী এপ্রাইজেলদা য়ুম্ফম ওইগনি।
পান্দমশীং
- RUSAগী মশক থোকপা পান্দমশীংদি মখাগীসিনি;
- ষ্টেট ইনষ্টিট্যুসনশীংগী ওভরওল ক্বালিটি অসি প্রেস্ক্রাইব তৌরবা নোর্মশীং অমসুং ষ্টেন্দর্দশীংগা মরি লৈননা অমসুং এক্রেদিতেসন অসি ক্বালিটি এসুরেন্স ফ্রেমৱার্ক অমা ওইনা লৌবা।
- ষ্টেটকী থাক্তা প্লানিং অমসুং মোনিটরিং তৌনবগীদমক ইনষ্টিট্যুসনেল ষ্ট্রকচর লৈহন্দুনা, ষ্টেট য়ুনিভর্সিটিশীংদা ওতোনোমি প্রোমোট তৌদুনা অমসুং ইনষ্টিট্যুসনশীং গবর্নান্স ফগৎহন্দুনা ষ্টেট হায়র এজুকেসন সিষ্টেমদা ত্রান্সফোর্মেটিভ রিফোর্মশীং পূশিনবা।
- এফিলিএসন, একাদেমি অমসুং একজামিনেসন সিষ্টেমদা রিফোর্মশীং শোয়দনা লৈহনবা।
- হায়র এজুকেসনেল ইনষ্টিট্যুসন পুম্নমক্তা ক্বালিটি ফেকল্টি মতিক চানা ফংহনবা অমসুং ইমপ্লোয়মেন্টকী থাক পুম্নমক্তা কেপাসিটি শোয়দনা লৈহনবা।
- হায়র এজুকেসনেল ইনষ্টিট্যুসনশীংদা মখোয়বু রিসর্চ অমসুং ইনোভেসনশীংদা কত্থোকপা ঙম্নবগীদমক মতিক চাবা অকোয়রোন অমা শেম্বা।
- এনরোলমেন্ট তার্গেটশীং ফংবা ঙম্নবগীদমক লৈরিবা ইনষ্টিট্যুসনশীংদা অহেনবা কেপাসিটি শেমদুনা অমসুং অনৌবা ইনষ্টিট্যুসনশীং লিংখত্তুনা ইনষ্টিট্যুসনেল বেজ পাক-চাউথোকহনবা।
- শোত্থরবা অমসুং হন্থবা এরিয়াশীংদা ইনষ্টিট্যুসনশীং লিংখত্তুনা হায়র এজুকেসনগী এক্সেল লৈহন্দুনা রিজনেলগী খল মান্নদবশীং চুমথোকপা।
- হায়র এজুকেসনগী মতিক চাবা খুদোংচাবশীং SC/STশীং অমসুং মহৈ-মশীংদা অমদি সমাজগী ওইনা শোত্থরবা কাংলুপশীংদা পীদুনা হায়র এজুকেসনগী ইক্যুইটি ফগৎহনবা; নুপী, মীশীং য়ামদবা কাংলুপশীং অমসুং নামা শোয়রবা মীওইশীংগী ইনক্লুজন প্রোমোট তৌবা।
কম্পোনেন্টশীং
RUSA না লৈরিবা ওটোনোমস কোলেজশীং অপগ্রেদ তৌদুনা অমসুং কোলেজশীং ক্লষ্টর অমদা ওন্থোক্তুনা অনৌবা য়ুনিভর্সিটিশীং শেমগনি। মসিনা অনৌবা মোদেল দিগ্রি কোলেজশীং, অনৌবা প্রোফেসনেল কোলেজশীং শেমগৎকনি অমসুং য়ুনিভর্সিটি অমসুং কোলেজশীংদা ইনফ্রাষ্ট্রকচরগী ঙাক্লৌ পীগনি। ফেকল্টি রিক্রুইটমেন্ট সপোর্ট, ফেকল্টি ইমপ্রুভমেন্ট প্রোগ্রামশীং অমসুং এজুকেসনেল এদমিনিষ্ট্রেটরশীংগী লিদরশিপ দিভেলপমেন্ট অসিসু স্কিম অসিগী মরুওইবা শরুক অমনি। স্কিল দিভেলপমেন্ট ফগৎহন্নবগীদমক পোলিটেক্নিকশীংগী হৌজিক লৈরিবা সেন্ত্রেল স্কিম অসি RUSAগী মনুংদা হাপচিল্লে। হায়র এজুকেসন অমসুং ভোকেসনেল এজুকেসন পুন্না থবক তৌমীন্ননবা তোখায়বা কম্পোনেন্ট অমসু RUSAদা হাপচিল্লে। মখোয়শীগী মথক্তা, RUSAনা শরুক য়ারিবা ষ্টেট অদুদা লৈরিবা ইনষ্টিট্যুসনশীং রিফোর্ম তৌবা, রিষ্ট্রকচর তৌবা অমসুং কেপাসিটি শেমগৎপদা ঙাক্লৌসু পীরি।
- মখাদা পিরিবশীং অসি, টার্গেটশীং মপুং ফাহন্নবগীদমক শোয়দনা পাংথোক্কদবা মরুওইবা এক্সন অমসুং ফন্দিং এরিয়াশীং কেপচর তৌরিবা RUSAগী প্রাইমারি কম্পোনেন্টশীংনি:
- হৌজিক লৈরিবা ওতোনোমস কোলেজশীং অসি য়ুনিভর্সিটিশীংদা অপগ্রেদ তৌবা
- কোলেজশীং ক্লষ্টর য়ুনিভর্সিটিশীংদা ওন্থোকপা
- য়ুনিভর্সিটিশীংদা ইনফ্রাষ্ট্রকচর গ্রান্টশীং পীবা
- অনৌবা মোদেল কোলেজশীং (জেনেরেল)
- হৌজিক লৈরিবা দিগ্রি কোলেজশীং মোদেল কোলেজশীংদা অপগ্রেদ তৌবা
- অনৌবা কোলেজশীং (প্রোফেসনেল)
- কোলেজশীংদা ইনফ্রাষ্ট্রকচর গ্রান্টশীং পীবা
- রিসর্চ, ইনোভেসন অমসুং ক্বালিটি ইমপ্রুভমেন্ট
- ইক্যুইটি ইনিসিএটিভশীং
- ফেকল্টি রিক্রুইটমেন্ট সপোর্ট
- ফেকল্টি ইমপ্রুভমেন্টশীং
- হায়র এজুকেসনগী ভোকেসনেলাইজেসন
- এজুকেসনেল এদমিনিষ্ট্রেটরশীংগী লিদরশিপ দিভেলপমেন্ট
- ইনষ্টিট্যুসনেল রিষ্ট্রকচরিং এন্ড রিফোর্মস
- কেপাসিটি বিল্ডিং অমসুং প্রিপারেসন, দেটা কলেক্সন অমসুং প্লানিং
সোর্স: মিনিষ্ট্রি ওফ হ্যুমেন রিসোর্স দিভেলপমেন্ট


text:
অশিবনা তশেংনমক হিংগৎপা ঙমগদ্রা?
নহাকনা হায়গদ্রা . . .
ঙমগনি?
ঙমলোই?
ঙমবসু য়াই?
বাইবলনা করি হায়রি
“ঈশ্বরনা . . . হিঙ্গৎহনগনি।” —পাখোনচৎপশিংগী থবক ২৪:১৫, অশেংবা বাইবল।
মসি থাজবনা নহাক্কীদমক করি কান্নগনি
নুংশিজবা অমা শিবা মতমদা পুকনিং থেমজিন্নিংঙাই ওইবা।—২ কোরিন্থীয়া ১:৩, ৪.
অশিবা নংগনি হায়বদুনা অকিবা পোকহন্দবা। —হিব্রু ২:১৫.
শিখ্রবশিংগা অমুক হন্না পুনবা ফংগনি হায়বগী অশেংবা আশা।—যোহান ৫:২৮, ২৯.
বাইবলনা হায়রিবসি ঐখোয়না তশেংনমক থাজবা য়াব্রা?
য়াই, য়ামদ্রবদা মরম অহুমদা য়ুমফম ওইরগা:
ঈশ্বরদি পুন্সি শেমবিবা মপুনি। বাইবলনা হায় মদুদি যেহোবা ঈশ্বরনা “মী খুদিংদা থৱায়, নুংশাস্বর অমসুং পোৎ পূম্নমক পীবি।” (পাখোনচৎপশিংগী থবক ১৭:২৪, ২৫; থাগৎ ঈশৈ ৩৬:৯) অহিংবা জিব পুমনমকপু পুন্সি পিবিবা মহাকনা শিখ্রবা কনাগুম্বা অমবুসু হিংগৎহনবা শোয়দনা ঙমগনি।
মমাংঙৈদা ঈশ্বরনা শিখ্রবা মীশিংবু হিংগৎহনবিখি। অঙাং, অহন, নুপা-নুপী পুন্না মখোয় নিপান হিংগৎহনখিবগী থৌদোকশিং বাইবলদা য়াওরি। খরা অমদি হেক শিখিবগা ইকুই কুইদনা হিংগৎহনবিখি অদুবু অমখকতি নুমিৎ মরিনি মোংফমদা ফুমলুরবা মতুংদা হিংগৎহনবিখি।—যোহান ১১:৩৯-৪৪.
ঈশ্বরনা মদু অমুক হন্না পাঙথোকপা পাম্মী। শিবা হায়বসি যেহোবানা পামদে। মহাকনা মসিবু য়েকনবা অমগুমনা উই। (১ কোরিন্থীয়া ১৫:২৬) হিংগৎহনবগী থবকনা অশিবা হায়বদু লৌথোকপীদুনা য়েকনবদুবু মায়থিবা পিবা মহাকনা “পামজগনি।” মহাকনা নিংশিংলিবা মখোয়শিংদু অমুকহন্না হিঙগৎহনবিবা অমসুং মখোয়না পৃথিবীদা হিংদুনা লৈবদু উবা মহাকনা পাম্মী।—যোব ১৪:১৪, ১৫.
খনথবা য়াবা ৱাফম
ঐখোয় করিগীদমক অহল ওইরকপা অমসুং শিবা নাইরিবনো?
বাইবলনা ৱাহংসিগী পাওখুম মসিদা পীরি মৈহৌরোন ৩:১৭-১৯ অমসুং রোমীয় ৫:১২.


text:
খুউ নাবা
তোপিক অসিনা খুউ নাবা, মসিগী মরম অমসুং চেক্সিন থৌরাংগী মতাংদা খংহল্লি।
মরমশীং
খুউ নাবসি মহৌশানা খুউ হেন্না শিজিন্নবা, থবক তৌবা মতমদা মওং চুম্না ফমদবা নত্ত্রগা মতিক চানা তিংলি-য়াংলিদবদগী থোক্কল্লি। হকচাংগী অরুম্বা হেনবনসু খুউগী প্রোব্লেমশীং থোকহল্লক্নবগী মরম ওইহল্লি।
খুউ নাবশীং মখাদা পীরিবা মরমশিং অসিনা থোকহনবা য়াই:
- অরথ্রাইটিস।
- খুউদা হঞ্জিন হঞ্জিন প্রেসর পীবদগী নারকপা (খুদম ওইনা, মতম শাংনা খুউ কুনবা, হেন্না থবক তৌবা নত্ত্রগা শোক-পনবা অসিনচিংবা)।
- নহাক্কী খুউগী মমাং থংবা শরুক্তা নাবদগী শিরি কাখৎ-কুমথদা নাবা হেঞ্জিল্লকপা।
- কার্টিলেজ নত্ত্রগা লিগামেন্ট তৎপা (cartilage or ligament)।
- শরু লৈথেকপগী নাবা (Strain or sprain)।
- খুউ কাং (kneecap) মপা চানদবা।
- শরু তাংদা ইনফেক্সন থোকপা।
- খুউদা অশোক অপন থোকপা।
- নিংগী শরুগী দিসওর্দরশীং – খুউদা চৈনা ফাউগদবা অনাবা থোকহল্লকপা য়াই।
খুউ নাবা থোকহনবা য়াম্না পংনদি থোক্তবা কন্দিসনশীংদি শরুদা অপোম্বা লৈবা (bone tumors) অসিনি।
য়ুমদা লৌখৎকদবা চেক্সিন-থৌরাং
মরম কয়াদগী খুউ নাবসি থোকহল্লি, অমসুং মরুওইনা থবক হেন্না শুবগা মরি লৈনবশীংদি ইশানা চেক্সিন-থৌরাং লৌজরবদি ফবসু ঙম্মী:
- পোত্থাবীয়ু অমসুং অনাবদুবু হেঞ্জিনহনগদবা থবক, হায়বদি অরুম্বা থাংবনচিংবা তৌবীরোইদবনি।
- উন থোম্বীয়ু। অহানবদা, মদু পুং খুদিংগী মিনট 15 ফাউবা থোম্বীয়ু। অহানবা নুমিৎকী মতুংদদি, মদু য়ামদ্রবদা নোংমদা 4 রক থোম্বীয়ু।
- পোমখৎপদু হন্থরক্নবগীদমক য়ারিবমখৈ নহাক্কী খুউ অদু থাংগৎলগা থম্বীয়ু।
- চিকপা-নাবা অমসুং পোমখৎপগীদমক্তা হিদাক-লাংথক চাবীয়ু।
- খুউ অনিগী মখাদা নত্ত্রগা মরক্তা মোন অমা থম্লগা তুম্বীয়ু।
লাইয়েক্না তাকপা অমসুং লাইয়েকশীং (Illustrations and Images)
সোর্স: পোর্টেল কন্টেন্ট টিম


text:
Category: Poetry in Translation
Title: Tracks
Poet: Tomas Tranströmer
Source book: The Great Enigma
Original language: English (tr. Robin Fulton) from Swedish
Year of publication: 2006
2 এ এম: থাবল। লেপখ্রে রেলগাড়ি
অপাকপা লম্হাং ময়ায়দা। অরাপ্পদা, খুল অমগি মৈঙালনা মতুম মতূম
কুফেৎ-কাফেৎলি মালেম-অতিয়া চীল্লোক্নফমদা ঈংনা।
ওইবগুম মঙলুবদা মঙ কনানা লুনা
নীংশিংলোই মহাক লাক্লম্মী হায়বা মফমদুদা
কাদা হল্লকপদা মানা।
কন্না নারুবদা ওইবগুম কনানা
মাগি নুমীৎশিংনা ওইখিবা পূম্বা ওইরকই তন্দনগুম কুফেৎ কাফেৎপা খরা
মালেম-অতিয়া তাইনফমদা ইঈং ঈংনা, পিশক পীকনা।
রেলগাড়ি লেপ্লি তুমিন।
2 এ এম: থাবলনা ইঙান, থবান খরদং।


text:
ফিফা য়ু-১৭ ৱার্ল্দ কপতা শরুক য়ারিবা তিম পুম্নমকপু প্রধানমন্ত্রী শ্রী নরেন্দ্র মোদীনা তরাম্না ওকখ্রে অমসুং য়াইফ পাওজেল পিখ্রে ।
প্রধানমন্ত্রীনা হায়খি,”ফিফা য়ু-১৭ ৱার্ল্দ কপতা শরুক য়ারিবা তিম পুম্নমকপু তরাম্না ওকচরি অমসুং য়াইফ পাওজেল পিজরি । ফিফা য়ু-১৭ ৱার্ল্দ কপ অসি ফতবোল পামজবশিংগীদমক্তা ত্রিত অমা ওইরগনি বায়বা ঐহাক্না থাজৈ ।”
A warm welcome and best wishes to all teams taking part in the @FIFAcom. I am sure #FIFAU17WC will be a treat for football lovers.— Narendra Modi (@narendramodi) October 6, 2017


text:
কিসান ক্রেদিট কার্দ স্কিম
কিসান ক্রেদিট কার্দ স্কিম (KCC)না লৌমীশীংদা অতেনবা মতমগী ক্রেদিট পীরি। তোপিক অসিনা কার্দ, কান্নবশীং, মরুওইবা বেঙ্কশীংদগী সর্ভিসশীং অমসুং পর্সোনেল এক্সিদেন্ট ইন্সুরেন্স স্কিম অসিনচিংবশীং অসি করম্না ফংগদগে হায়বদু তাক্লি।
ৱাহৌদোক
কিসান ক্রেদিট কার্দ স্কিম (KCC)না লৌমীশীংদা অতেনবা মতমগী ক্রেদিট পীরি। তোপিক অসিনা কার্দ, কান্নবশীং, মরুওইবা বেঙ্কশীংদগী সর্ভিসশীং অমসুং পর্সোনেল এক্সিদেন্ট ইন্সুরেন্স স্কিম অসিনচিংবশীং অসি করম্না ফংগদগে হায়বদু তাক্লি।
পান্দম
স্কিম অসিনা লৌমীশীংগী কম্প্রিহেন্সিভ ওইবা ক্রেদিটকী মথৌ তাবশীং মতিক চানা অমসুং মতম চানা মখোয়গী লৌউ-শিংউ অমসুং মখাদা পীরিবা অতৈ মথৌ তাবশীং অসি সিঙ্গল ৱিন্দোগী মখাদা পীনবা পান্দম থম্লি:
- মহৈ-মরোংশীং থানবগীদমক অতেনবা মতমগী ক্রেদিটকী মথৌ তাবশীং ফংনবা
- মহৈ-মরোং লোক্লবা মতুংগী খরচশীং
- পোত্থোক য়োন্নবগী শেন্থং
- লৌমীগী ইমুং-মনুংগী চংদবা য়াদবা মথৌ তাবশীং
- ফার্মগী এসেটশীং, লৌউ-শিংউগা মরি লৈনবা থবক-থৌরমশীং হায়বদি শঙ্গোম থোকপা শাশীং, ঙা য়োকপগী থবক তৌনবা শেল্লেপ অমসুং লৈ থাবা অমসুং হৈ-রা থাবনচিংবগী শেল্লেপ
- লৌউ-শিংউ অমসুং মসিগা মরি লৈনবা থবক-থৌরমশীং হায়বদি পম্প সেটশীং, স্প্রেয়রশীং, শঙ্গোম থোকপা শাশীং, হৈ-রা থাবা, লৈ তাবা অসিনচিংবগী ইনভেষ্টমেন্ট ক্রেদিটকী মথৌ তাবশীং
ইলিজিবিলিটি অমসুং ক্রেদিট লিমিট
ইলিজিবিলিটি
- লৌমী পুম্নমক – মহৈ-মরোং থাবগী মপু ওইবা ইন্দিভিজুএল/ জোইন্ট ওইনা শেন্থং লৌবা মীওইশীং।
- টেনান্ট লৌমীশীং, ওরেল লেসিশীং (lessees) অমসুং শেয়র ওইনা মহৈ-মরোং থাবশীং অসিনচিংবা।
- টেনান্ট লৌমীশীং, শেয়র ওইনা মহৈ-মরোং থাবশীং অসিনচিংবা য়াউনা SHGশীং নত্ত্রগা লৌমীশীংগী জোইন্ট লাইএবিলিটি গ্রুপশীং।
শেন্থংগী এমাউন্ট
- অহানবা চহিগীদমক অতেনবা মতমগী ক্রেদিট লিমিট অসি মখাদা পীরিবশীদা য়ুম্ফম ওইদুনা ফিক্স তৌই
- পাম্লিবা মহৈ-মরোং থানবগী মওং-মতৌ অমসুং শেল-থুমগী চাং য়েংদুনা থারিবা মহৈ-মরোংশীং
- মহৈ-মরোং লোক্লবা মতুং/ ইমুং/ শিজিন্নবগী মথৌ তাবশীং
- ফার্মগী এসেটশীং, ক্রোপ ইন্সুরেন্স, পর্সোনেল এক্সিদেন্ট ইন্সুরেন্স স্কিম (PAIS) অমসুং এসেট ইন্সুরেন্সকী মেইন্টিনেন্সকী খরচশীং।
- মথং মথং লাকপা চহিশীংগী ওইনা (2শুবা, 3শুবা, 4শুবা, 5শুবা), লিমিট অসি 10%গী চাংদা ৱাংখৎলক্কনি (5শুবা চহিদদি অহানবা চহিদা লৌমীশীংদা পীখিবা লিমিট অদুগী 150% রোম ওইগনি)।
- ফার্ম ইমপ্লিমেন্ট/ ইক্যুইপমেন্টশীং অসিনচিংবা (স্প্রেয়র, লৌ খোয়বা অসিনচিংবা) মওংগী অপিকপা ভেল্যুগী ইনভেষ্টমেন্ট ক্রেদিটকী মথৌ তাবশীং অমসুং চহি অমগী মনুংদা শেল শীংদোকপা য়াবশীং অসি KCC লিমিট ফিক্স তৌবগী মনুং চনগনি (ক্রেদিটকী শরুক অসি 2সুবা অমসুং 5শুবা চহিদদি ওতোমেটিক ওইনা ষ্টেপ অপ তৌনবগী মনুং চল্লোই অদুবু চহি খুদিংগী ওইনা শরুক অসিগী ক্রেদিটকী মথৌ তাবশীং অসি মরি লৈনবা চহি অদুগী মেক্সিমম ওইনা লৌথোকপা য়াবগী লিমিট অদুগী মখা পোনগনি)।
- 5শুবা চহিগী ওইনা অতেনবা মতমগী লোন লিমিট, অমসুং পানরিবা ইনভেষ্টমেন্ট লোনগী মথৌ তাবা (চহি মঙাগী মনুংদা খ্বাইদগী ৱাংবা) অদু মেক্সিমম পর্মিসিবল লিমিট (MPL) ওইগনি অমসুং কিসান ক্রেদিট কার্দ লিমিটকুম্না সেঙ্কসন তৌগনি।
- অহানবা চহি নত্ত্রগা 2শুবদগী 5শুবা চহি ফাউবগী এসেস তৌরবা অতেনবা মতমগী লোন লিমিট অমসুং মসিগী মথক্তা পানরিবা মথৌ তারিবা ইনভেষ্টমেন্ট ক্রেদিট লিমিট অসিনা, অকক্নবা চহি অদুগী, একাউন্ট অদুদা অয়াবা পিরিবা মেক্সিমম দ্রোৱেল লিমিট (MDL) ওইগনি।
- KCC অসিনা রিভোলভিং একাউন্ট অদুগী মওং-মতৌ ওইগনি। একাউন্ট অদুদা করিগুম্বা ক্রেদিট বেলেন্স লৈরবদি, মদু সেভিংস বেঙ্ক রেটতা শেন্দোই ফংগনি।
- লুপা লাখ 3 ফাউবগী KCC লিমিটকীদি প্রোসেসিং চার্জশীং লৌরোই।
- কোলেটরেল সেক্যুরিটি অসি মখাগীসিগী ওইনদি লৌরোই।
- লুপা লাখ 1 ফাউবগী লিমিটতা
- রিকোভরিগীদমক্তা টাই-অপ এরেঞ্জমেন্ট লৈরবা লুপা লাখ 3 ফাউবগী লোনশীংগী ওইনা
- KCC একাউন্টশীং অসি, চহি 5গী KCC ভেলিদিটি পেরিওদকী মনুংদা লিমিট অদু মখা চত্থনবগীদমক্তা চহিগী ওইনা, অরোইবা পীবা তাংশীংগী মাংওইননা, চহি খুদিংগী রিন্যু তৌগদবনি।
- ইলিজিবল ওইবা মহৈ-মরোংশীং অসি ক্রোপ ইন্সুরেন্স স্কিম – নেসনেল এগ্রিকলচরেল ইন্সুরেন্স স্কিম (NAIS)গী মখাদা কোনশিনগনি।
লৌমশীংদা KCC স্কিমনা পীরীবা খুদোংচাবশীং
- শেল পীথোকপগী প্রোসিদ্যুওরশীং লায়থোকহল্লি।
- শেল অমসুং মসিগী মতাংদা হেন্না অরুবা লৈহন্দে।
- মহৈ-মরোং খুদিংমক্কী লোন অমা এপ্লাই তৌবগী মথৌ তাহন্দে।
- লৌমী অদুদা শেন্দোইগী পোৎলুম হন্থহনবা ঙমহনবা মওংদা মতম অমহেক্তদা ক্রেদিট ফংহন্নবগী থাজবা লৈহল্লি।
- লৌমীগী খুদোংচাবা অমসুং অপাম্বা মওংদা মরু-মরাং, হার লৈবদা মতেং পাংই।
- দিলরশীংদগী শেল ফংবা দিসকাউন্টকী মওংদা লৈবদা মতেং পাংই।
- চহি 3গী ওইনা ক্রেদিটকী খুদোংচাবা লৈগনি – সিজনগী ওইনা পাউ পীবগী মথৌ তাদে।
- লৌউ-শিংউবগী ইনকমগী মখা পোন্না মেক্সিমম ক্রেদিট লিমিট লৈগনি।
- ক্রেদিট লিমিটকী মখা পোন্না ৱিদ্রোৱেলগী মশীং লৈগনি।
- শেল শীংদোকপসি মহৈ-মরোং লোক্লবা মতুংখক্তদা ওইগনি।
- শেন্দোইগী রেট অসি অসি লৌউ-শিংউগী এদভান্সকী মখা পোনগনি।
- সেক্যুরিটি, মার্জিন অমসুং দোক্যুমেন্টেসনগী মওং অসি লৌউ-শিংউগী এদভান্সকী মখা পোনগনি।
- অহেনবদা এক্সেস লৈগন অমসুং লৌমীশীংদা মতম চানা ক্রেদিট তৌগনি।
- শেন্থং লৌরিবা মীওই অদুগী চহিগী ওইবা ক্রেদিটকী মথৌ তাবদু মুন্না খন্নগনি। মিনিমম ওইবা চে-চাং অমসুং বেঙ্কতগী ফন্দ লৌথোক্নবগী দোক্যুমেন্টেসনদা হেন্না লাইথোকহনগনি।
- শেল লৌথোকপদা অমসুং ইনপুটশীং লৈবদা ফ্লেক্সিবিলিটি লৈগনি।
- লৌমীশীংদা শেন্দোইগী পোৎলুম হন্থহন্নবা মতম অমহেক্তদা ক্রেদিট ফংনবগী থাজবা লৈহল্লি। বেঙ্ক অদুগী অপীবা শক্তিগী মতুংইন্না ইসু তৌরিবা ব্রাঞ্চ অদুগী মথক্তা অতোপ্পা ব্রাঞ্চ অমহেক্তদগী শেল লৌথোকপগী খুদোংচাবা লৈগনি।
স্কিম অসিগী মপুংওইবা ফিচরশীং
- ইলিজিবল ওইরবা লৌমীশীংদা কিসান ক্রেদিট কার্দ অমা অমসুং পাস বুক নত্ত্রগা কার্দ-কম-পাস বুক অমা পীগনি।
- লিমিট অদুগী মনুংদা শেল লৌথোকপা অমশূং শিংদোকপগী মশীং অমহেক্তা লৈবা রিভোলভিং কেশ ক্রেদিট ফেসিলিটি লৈগনি।
- শিজিন্নরিবা লম, মহৈ-মরোং থাবগী মওং অমসুং শেল-থুমগী মওংদা য়ুম্ফম ওইদুনা লিমিট অদু ফিক্স তৌগনি।
- লিমিট অদু ফিক্স তৌবা মতমদা খন্নগদবা মহৈ-মরোং পুথোকপগা মরি লৈনবা অহেনবা থবক-থৌরমশীংগা মরি লৈনবা পোত্থোক পুথোকপগী ক্রেদিট অদু চহি চুপ্পগী ওইনা মথৌ তাই।
- সব-লিমিটশীংনা অতেনবা টর্ম, ময়াই ওইবা টর্ম অমসুং টর্ম ক্রেদিট কোভর তৌগনি অমসুং মখোয় অসি বেঙ্কশীংগী অপাম্বদা ফিক্স তৌগনি।
- চহিগী ওইনা রিভিয়ু তৌবগী মখা পোন্না কার্দ অসি চহি 5গী ওইনা চৎনবা য়াগনি। অফবা পর্ফোমেন্সকী ইন্সেন্টিভ পীবা ওইনা, কোষ্ট হেনগৎলকপা, মহৈ-মরোং থাবগী মওং-মতৌ হোংবা অসিনচিংবগী মতেং পাংনবা ওইনা ক্রেদিট লিমিটশীং হেনগৎহনবা য়াই।
- শেল লৌথোকপা খুদিংমক্তু য়াম্লবদা থা 12গী মনুংদা শিংদোক্কদবনি।
- মহৌশাগী ওইবা উপদ্রবনা মরম ওইদুনা মহৈ-মরোংশীং মাং-তাকপা থোক্লবদি লোনশীংগী কনভর্সন/ রিসেদ্যুল তৌবা য়াগনি।
- সেক্যুরিট, মার্জিন, শেন্দোইগী চাং অসিনচিংবসি RBIগী নোর্মশীংগী মখা পোনগনি।
- ওপরেসনশীং অসি অতৈ দেজিগনেটেদ ব্রাঞ্চশীংগী খুত্থাংদা বেঙ্কশীংগী দিস্ক্রিসনদা ইসু তৌরিবা ব্রাঞ্চ (অমসুং কোওপরেটিভ বেঙ্কশীংগী ওইনদি PACSসু য়াউগনি) অদুগী খুত্থাংদা ওইবা য়াই।
- শেল লৌথোকপসি কার্দ অমসুং পাসবুককা লোয়নবা স্লিপ/ চেকশীংগী খুত্থাংদা ওইগদবনি।
- নোটিফাই তৌরবা মহৈ-মরোংশীংগী ওইনা, KCC স্কিমগী মখাদা পীরবা ক্রোপ লোনশীং অসি, মহৌশাগী উপদ্রবশীং, তিন-কাং তাবা, অসিনচিংবশীংনা থোকহনবা মহৈ-মরোং মাং-তাকপদগী লৌমীশীংগী ইন্টরেষ্ট ঙাক-শেন্নবগীদমক ক্রোপ ইন্সুরেন্স স্কিমগী মখাদা কোনশিল্লি।
ক্রেদিট কার্দতা য়াউরিবশীং
স্কিম অসিগী মখাদা কোনশিল্লিবা বেনিফিসরিশীংদা, আইদেন্টিটি কার্দ অমগুম্না অমসুং ত্রাঞ্জেক্সনশীং রেকোর্দ তৌবদা মতেং পাংনবা, অনিমক ওইবা য়াবা, মমীং, লৈফম, লম দখল তৌবগী মরোলশীং, শেল পুবগী লিমিট, ভেলিদিটিগী মতম, হোল্ডর অদুগী পাসপোর্ট সাইজ ফোটোগ্রাফ অমা, অসিনচিংবা য়াউবা ক্রেদিট কার্দ অমা অমসুং পাস বুক নত্ত্রগা ক্রেদিট কার্দ কম পাস বুক অমা ইসু তৌই।
শেল পূরিবা মীওই অদুনা একাউন্ট অদু ওপরেট তৌবা মতমদা কার্দ কম পাস বুক অদু পুথোকপা মথৌ তাই।
KCC ফংনবগী মথৌ তাবা দোক্যুমেন্টশীং
- মওং চুম্না মেন্সিল্লবা এপ্লিকেসন ফোর্ম
- আইদেন্টিটি প্রুফ- ভোটর ID কার্দ/PAN কার্দ/পাসপোর্ট/ আধার কার্দ/ দ্রাইভিং লাইসেন্স অসিনচিংবা
- এদ্রেস প্রুফ: ভোটর ID কার্দ/পাসপোর্ট/আধার কার্দ/ দ্রাইভিং লাইসেন্স অসিনচিংবা
পর্সোনেল এক্সিদেন্ট ইন্সুরেন্স স্কিম – মরুওইবা মশকশীং
স্কিম অসিনা KCC হোল্ডরশীংবু মপান্থোংগী ওইবা, হিংসাগী ওইবা অমদি উবা ফংবা মওং অমহেক্তদগী হায়বদি: মপান্থোংগী, হিংসাগী অমসুং মীৎনা উবা ফংবা মরমনা থোকহনবা এক্সিদেন্টনা মরম ওইনা শিহনবা (এক্সিদেন্টকী থা 12গী মনুংদা) নত্ত্রগা মপুন্সি চুপ্পগী ওইনা শোয়নাইবশীংদা - লুপা 50,000/- মপুন্সি চুপ্পগী ওইনা শোয়নাইরবশীংদা – লুপা 50,000/- খোং-খুৎ অনি নত্ত্রগা মিৎ অনি নত্ত্রগা খোং-খুৎ অমা অমসুং মিৎ অমা মাংহনখিবগী ওইনা লুপা 50,000/- খোঙ-খুৎ অমা নত্ত্রগা মীৎ অমা মাংখিবগী – লুপা 25,000/-
- ইন্সুরেন্স কম্পনিগী নোমিনেটেদ ওফিস অদুনা DCCB/RRB খুদিংদা মসিগী KCC হোল্ডর পুম্নমকপু কোনশিন্দুনা মাষ্টর ইন্সুরেন্স পোলিসি অমা ইসু তৌগনি।
- চহি অমগী পোলিসিগী ওইনা পীগদবা প্রেমিয়ম অসি লুপা 15/-নি অমসুং চহি 3গী পোলিসিগী ওইনদি লুপা 45/- পীবা মথৌ তাই।
- দেজিগনেট তৌরবা ইন্সুরেন্স কম্পনি অদুনা দিষ্ট্রিক্ট লেভেলদা ওফিস অমা, দিষ্ট্রিক্ট অদুগী KCC হোল্ডরশীংগীদমক্তা পর্সোনেল এক্সিদেন্ট ইন্সুরেন্স ইমপ্লিমেন্ট তৌনবা কো-ওর্দিনেট তৌনবগী নোদেল ওফিসকুম্না ফঙ্কসন তৌনবগীদমক নোমিনেট তৌগনি।
- পোলিসি অসিগী মখাদা ফংগদবা ইন্সুরেন্স কোভরেজ অসি ইন্সুরেন্স কম্পনি অদুদা প্রেমিয়ম অদু ফংবা তাংখক্তদগী হৌদুনা পাগনি।
- বেঙ্কশীংনা কিসান ক্রেদিত কার্দ-কম-পাস বুক অদুদা নোমিনিগী মমীঙ হাপকনি।
- স্কিম অসিগী মখাদা ক্লেম সেটলমেন্টকী লায়থোকহল্লবা প্রোসিদ্যুওর লৈহনগনি। মদুদা ইমপ্লিমেন্টিং এজেন্সি অদুগী ব্রাঞ্চ মেনেজর, লিদ বেঙ্ক ওফিসর অমসুং ইন্সুরেন্স কম্পনি অদুগী মীহুৎ অদুনা শোয়নাইহনবগী/ শিবগী মওং-মতৌ অদু সর্টিফাই তৌগনি অমসুং ইন্সুরেন্স ক্লেম অদু সেটল তৌগনি।
রুপে কিসান ক্রেদিট কার্দশীং
রুপে অসি নেসনেল পেমেন্টস কোরপোরেসন ওফ ইন্দিয়া (NPCI)না শেম্বা অমসুং হৌদোকপা ইন্দিয়ান দোমেষ্টিক কার্দ স্কিম অমনি। মসি দোমেষ্টিক, ওপন লুপ, অমসুং পেমেন্টশীংগী মল্টিলেটরেল সিষ্টেম অমা লৈহন্নবা রিজর্ভ বেঙ্ক ওফ ইন্দিয়াগী অনিংবু অদুবু থুংহন্নবা শেমগৎখিবনি। রুপেনা ভারতকী বেঙ্ক অমসুং ফাইনান্সিএল ইনষ্টিট্যুসন পুম্নমক্তা ইলেক্ট্রোনিক পেমেন্ট পাংথোকই অমসুং ভারত্তা মাষ্টরকার্দ অমসুং ভিসাগা চাংয়েংনৈ।
ইং 2013গী জানুৱারিদা NABARDনা লৈবাক অসিদা লৈরিবা কোওপরেটিভ বেঙ্কশীং অমসুং রিজনেল রুরেল বেঙ্কশীংবু রুপে KCC দেবিট কার্দশীং ইসু তৌনবা পুক্নিং থৌগৎনবগী পান্দমদা স্পেসিএল প্রোজেক্ট য়ুনিট-কিসান ক্রেদিট কার্দ (SPU-KCC) শেমগৎখি। লৈবাক অসিগী অর্বান এরিয়াদা ফংলিবা অনৌবা বেঙ্কিং ফেসিলিটিশীং অসি ফার্মিং কম্যুনিটি পুম্নমক্তা ফংহন্দুনা কেস-লেস ইকো সিষ্টেম অমা শেমগৎপা হায়বসিনা মসিগী মপুং ওইবা পান্দম্নি।
সোর্স: NABARD
মরি লৈনবা রিসোর্সশীং


text:
মেদিসিনগী সোৱা-রিগপা (SOWA-RIGPA) সিষ্টেম
তোপিক অসিনা সোৱা-রিগপাগা মরি লৈনবা অকুপ্পা ইনফোর্মেসন পীরি।
সোৱা-রিগপাবু মশক তাকপা
সোৱা-রিগপাগী হৌরকফম অমসুং পোকফম লমদম
মীয়াম্না কমন ওইনা মেদিসিনগী আমচি সিষ্টেম (Amchi system of medicine) হায়না খংনরিবা “সোৱা-রিগপা” অসি পৃথীবীগী খ্বাইদগী লিরবা, চত্থরিবা অমসুং ফজনা দোক্যুমেন্ট থম্লবা মেদিকেল ত্রেদিসনশীংগী মনুংদা অমনি। মসি টিবেট, মঙ্গোলিয়া, ভুটান, চিনাগী মফম খরা, নেপাল, ভারতকী হিমালয়া লমদমশীং অমসুং সোভিয়েট য়ুনিয়নগী শরুক খরনচিংবদা পাক-শন্না শিজিন্নৈ। মেদিকেল ত্রেদিসন অসিগী হৌরকপগী মতাংদা মীয়াম্না খন্নবা কয়ামরুম লৈ, স্কোলার খরনদি মসি ভারত্তগী হৌরকপনি হায়না থাজনৈ; খরনদি চিনা অমসুং অতৈ খরনদি টিবেট মশামক্তগী হৌরকপনি হায়না থাজনৈ। সোৱা-রিগপাগী অয়াম্বা থীওরি অমসুং প্রাক্টিস অসি “আয়ুরবেদা”গা মান্নৈ। টিবেত্তা আয়ুরবেদিককী অহানবা ঈথীল অসি খৃষ্টনা পোক্লবা মতুং 3শুবা চহি-চাদা লাকখি অদুবু মসি টিবেত্তা বুধ ধর্ম লাকপগা লোয়ননা 7শুবা চহি-চাগী মতুংদতা মীয়াম্না পাম্নবা ওইরকখি। মসিগী মতুংদদি, ভারতকী মেদিকেল লিটরেচর, বুধ ধর্ম অমসুং অতৈ ভারতকী আর্ট অমসুং সাইন্সপু মীরমদা শন্দোকপগী থবক অসি 19শুবা চহি-চাগী অঙনবা শরুক ফাউবা চত্থখি।
পৃথীবীগী খ্বাইদগী লিরবা, লৈরিবা অমসুং ফজনা দোক্যুমেন্ট শেম্লবা মেদিকেল ত্রেদিসন
ভারত অসি বুধ অমসুং বুধ ধর্মগী পোক্নফম লমদম ওইবা মরম্না মফম অসি মতম পুম্বদা টিবেটান ছাত্রশীংগী ওইনা বুধিষ্ট আর্ট অমসুং কলচর খংজিন্নবা চুনবা মফম অমা ওইরি; ভারতকী স্কোলার কয়াবুসু বুধিজম অমসুং অতৈ ভারতকী আর্ট অমসুং সাইন্স কয়া শন্দোক্নবগীদমক বার্তন তৌরি। ভারতকা মরি শাংনা লৈনরকপসিনা ধর্ম, সাইন্স, আর্তস, কলচর অমসুং লোল অসিনচিংবা মখল-মখা কয়াগী বিষয়শীংবু টিবেট লোন্দা অর্থ হন্দোক্তুনা অমদি য়োক্তুনা থমহনখি। মখোয় অসিগী মনুংদা মেদিসিনগা মরি লৈনবা টেক্সট কুনমঙাদি টিবেটকী লিটরেচরগী কেনোনিকেল (canonical) অমসুং নন-কেনোনিকেলগী (non-canonical) মওংশীংদা য়োক্তুনা থমখি। নোলেজ অসিগী মনুংদা কয়া অমদি টিবেত্তা মখা তানা য়ুমথংনবা লৈবাকশীংগি নোলেজ অমসুং স্কিলশীং অমসুং মখোয় মশাগি লমদমগী ওইবা নোলেজশীংনা হেন্না চাউখৎহনখি। “সোৱা-রিগপা” (শোক-পনবা ফহনবগী বিজ্ঞান) অসি মসিগী ময়েক লারবা খুদম অমনি। মেদিসিন অসিগী ফন্দামেন্টেল টেক্সট বুক ওইরিবা Gyud-Zi (তন্ত্র মরি) অসি ভারত্তগী অহানবা ওইনা অর্থ হন্দোকখি অমসুং টিবেত্তা মশাগী ফোল্কলোর অমসুং চাইনিজ অমসুং পর্সিয়ান অসিনচিংবগী মেদিকেল ত্রেদিসননচিংবনা হেন্না চাউখৎহনখি। বুধ ধর্ম অমসুং অতৈ টিবেটকী আর্ট অমসুং সাইন্সকা লোয়ননা সোৱা-রিগপা অসি য়ুমথংনবা হিমালয় চীংজাউগী লমদমশীংদা শন্দোকখি। ভারত্তা, সিষ্টেম অসি সিক্কিম, অরুনাচল প্রদেস, দার্জিলিং (নোংচুপ বেঙ্গল), লাহোল অমসুং স্পীটি (হিমাচল প্রদেস) অমসুং জমু অমসুং কশ্মিরগী লাদাখ লমদম অসিনচিংবদা শন্দোকখি।
থীওরি অমসুং প্রাক্টিস
সোৱা-রিগপা অসি জুং-ৱা-ঙা (সংস্কৃত: পঞ্চমহাভুট) অমসুং ঙেপা-সুম (সংস্কৃত: ত্রিদসা)গী প্রিন্সিপলশীংদা য়ুম্ফম ওই। সংসার অসিদা লৈরিবা থৱাই পানবা জিবা অমসুং থৱাই পান্দবা পোৎশক পুম্নমক জুং-ৱা-ঙা; হায়বদি সা, চু, মে, লুং অমসুং নম-খা (সংস্কৃত: পৃথীবী, জল, অগ্নি, বায়ু অমসুং আকাশ)না শেম্বনি। সিষ্টেম অসিগী ফিজিওলোজি, পেথোলোজি, ফার্মাকোলোজি অমসুং মেত্রিয়া-মেদিকা অসি থীওরিশীং অসিদা য়ুম্ফম ওইদুনা শেম্বনি। ঐখোয়গী হকচাং অসি জুং-ৱা-ঙাগী কোস্মো ফিজিকেল ইলিমেন্ট মঙা অসিনা শেম্বনি; ইলিমেন্টশীং অসিগী চাং অসি বেলেন্স লৈরক্তবা মতমদা ঐখোয়গী হকচাংদা না-য়েকপা থোকই। না-য়েকপা অসিবু লায়েংবদা শিজিন্নরিবা হিদাক অমসুং চিঞ্জাক অসিসু চপ মান্নবা ইলিমেন্ট মঙানা শেম্বনি। হকচাংদা ইলিমেন্টশীং অসি ঙেপা-সুম (সংস্কৃত: ত্রি-দসা) লুস-সুং-দুন (সংস্কৃত: সপ্তা ধাতু) অমসুং দ্রি-মা-সুম (সংস্কৃত: ত্রিমালা)গী মওংদা লৈ। হিদাক-লাংথক, চিঞ্জাক অমসুং থক্নবশীংদা মখোয় অসি রো-দুগ (সংস্কৃত: শষ্ট-রস) নুস-পা (ভিরয়া) য়োন্তন (সংস্কৃত: গুন) অমসুং ঝু-জেস (সংস্কৃত: ভিপাকা) গী মওংদা লৈ। থীওরি অসিদা য়ুম্ফম ওইদুনা ইলিমেন্ট মঙা অসিগী মান্নবা অমসুং মান্নদবগী থীওরি (সংস্কৃত: সমান্যা অমসুং বিষেস) শীজিন্নদুনা, ফিজিসিয়ান অমনা মহাক্কী নোলেজ, স্কিল অমসুং এক্সপিরিএন্স অসি অনাবা অমা লায়েংবদা শিজিন্নৈ।
সোৱা-রিগপাগী বেসিক ওইবা থীওরি অসি মখাগী পোইণ্ট মঙাসিদা শুপচিনবা য়াই:
- লায়না লৈরবা হকচাং অসি লায়েং অদুগী মফম (locus) ওইনা লৌই;
- এন্টিদোট, হায়বদি, লায়েং;
- এন্টিদোটকী খুত্থাংদা লায়েংগী মেথদ;
- লায়না অদুবু কোকহনবা হিদাক;
- মেটরিয়া মেদিকা, ফার্মাসি অমসুং ফার্মাকোলোজি
ত্রেনিং অমসুং এজুকেসন
চৎনবী ওইনা, আমচিশীং অসি ত্রেদিসনেল এজুকেসন সিষ্টেমগী মখাদা লনাইগী ওইবা গুরু-শিষ্য ত্রেদিসন নত্ত্রগা নোলেজ অসি মপাদগী মচাদা শুথাং কয়া থংথরকপা gyud-pa (lineage) সিষ্টেমগী মখাদা ত্রেন তৌই। হৈ-শিংলবা আমচি অমা ওইরকপদা থীওরি অমসুং প্রাক্টিকেলগী ওইবা অকনবা ত্রেনিং মথৌ তাই অমসুং চহি কয়া চংই। মহাক্কী ত্রেনিং লোয়রবা মতুংদা ত্রেনি আমচি অদুনা মহাকপু আমচি অমা ওইনা লাউথোক্কদবা থৌরম অদুদা আমচি এক্সপর্ট খরা য়াউনা কম্যুনিটি অপুনবদুগী মমাংদা একজামিনেসন অমা পীবা তাই। হেন্না ৱাংবা ত্রেনিংগীদমক্তা মমাংঙৈদদি, ভারতকী হিমালয়া লমদমগী ওইবা মীওইশীংদি মমীং লৈরবা স্কোলারশীংগা লোয়ননা টিবেটতা লৈবা মেদিকেল কোলেজশীংদা চৎনরম্মী। লমদমশীং অসিগী মীওই খরদি সোৱা-রিগপাগী মহৈ তম্বা হৌনবগীদমক টিবেত্তনা হেন্না চৎনরম্মী।
মোদর্ন ওইবা সোসিএল অমসুং এজুকেসনেল সিষ্টেম অসি য়েংলগা, ইনষ্টিট্যুসন খরদি, মতমগী মতাংদা অকক্নবা মতম পরিং অমদা লোয়শিন্ননবা মোদর্ন ওইবা সিষ্টেমগা মান্ননা মহৈ-মশীং অসি তম্বীরি। হৌজিক্কী ওইনা, গ্রেদ 10+2কী মতুংদদি ছাত্রশীং অসি এন্ত্রান্স টেষ্ট মেরিত বেসিসতা খল্লে। চহি তরুক্কী কোর্স অসিগী মমীং অসি বেচলর ইন টিবেটান মেদিকেল সিষ্টেম (BTMS) নত্ত্রগা আমচি চিকিৎশা আচার্য্য হায়না কৌই। ভারত্তা হৌজিক্কী ওইনদি কোর্স অসি মখাদা পীরিবা ইনষ্টিট্যুসন মরি অসিদা তম্লি:
- সেন্ত্রেল ইনষ্টিট্যুট ওফ বুধিষ্ট ষ্টদিজ, লেহ (মিনিষ্ট্রি ওফ কলচর, গবর্নমেন্ট ওফ ইন্দিয়াগী মখাদা)
- টিবেটান মেদিকেল এন্ড এষ্ট্রোলোজিকেল ইনষ্টিট্যুট, ধর্মসালা HP ওফ হিজ হোলিনেস দলাই লামা
- সেন্ত্রেল য়ুনিভর্সিটি ফোর টিবেটান ষ্টদিজ, সারানাথ UP (মিনিষ্ট্রি ওফ কলচর, গবর্নমেন্ট ওফ ইন্দিয়াগী মখাদা)
- চোকপোরি মেদিকেল ইনষ্টিট্যুট দার্জিলিং (W.B)
ভারত্তা SOWA-RIGPAগী ইনফ্রাষ্ট্রকচরশীং
হিমালয়াগী লমদম অয়াম্বদা সোৱা-রিগপা অসি খুঙ্গং খুদিংমক্তা আমচি অমগা লোয়নবা কম্যুনিটি সপোর্টকা লোয়ননা ত্রেদিসনেল ওইবা মওংদা শিজিন্নরি। অদুবু হৌখিবা চহি কুন অসিদগী হৌদুনা ফিভম অসি, এজুকেসনেল ইনষ্টিট্যুসনশীং, দিস্পেন্সরিশীং, হোস্পিটালশীং অমসুং ফার্মাসিনচিংবদা মোদর্ন হোস্পিটালগী সিষ্টেমগী এদমিনিষ্ট্রেটিভ ইলিমেন্ট খরা লৌশিন্দুনা হোংবা হৌরক্লি। অদুবু হৌজিকসু ভারত্তা সোৱা-রিগপা অসি প্রাক্টিস তৌরিবা মীওই অসি পুন্না 1000 ওইদুনা হিমালয় চিংজাউগী মওং-মরিল তাদবা লমদমশীং অমসুং অতৈ মফমশীংদা হেলথ কেয়র পীরি। ভারত্তা, হিমাচল প্রদেসকী ধর্মসালা অমসুং জমু অমসুং কাস্মিরগি লাদাখ লমদম অসি সোৱা-রিগপা ইনষ্টিট্যুসনশীংগী মরুওইবা সেন্টরশীং ওইরি। ভারত্তা চংজফম লৌরবা মতুংদা হিজ হোলিনেস দলাই লামা অসি ধর্মসালা (হিমাচল প্রদেস)তা লৈদুনা নহারোলশীংবু ত্রেন তৌনবা অমসুং সোৱা-রিগপাগী খুত্থাংদা ক্বালিটি হেলথ কেয়র পীনবা টিবেটান মেদিকেল এন্ড এষ্ট্রোলোজিকেল ইনষ্টিট্যুট লিংখৎখি। ইনষ্টিট্যুট অসিগী মেদিকেল কোলেজ, ফার্মাসি, এষ্ট্রোলোজি সেক্সন অমা লৈ অমসুং ভারত শিনবা থুংনা ক্লিনিক 40দগী 50 ফাউবা লৈ। ভারত্তা সোৱা-রিগপাগী প্রাক্টিস অসি নিয়ম নাইহন্নবা ধর্মসালাদা সেন্ত্রেল কাউন্সিল ফোর টিবেটান মেদিসিন অসি লৈ। মসিনা প্রাক্টিসনরশীংগী রেজিষ্ট্রেসন, কোলেজশীংগী ষ্টেন্দার্দ অমসুং সোৱা-রিগপাবু রিগুলেট তৌনবা অতৈ মেকানিজমশীং য়েংশিল্লি।
- লাদাখ
- হিমাচল প্রদেস
- অরুনাচল প্রদেস
- সিক্কিম, দার্জিলিং অমসুং কালিমপোং
- ভারতকী অতৈ মফমশীং
সোর্স: মিনিষ্ট্রি ওফ আয়ুশ


text:
অঙাং পোকপগী চান্নবা মতম
তোপিক অসিনা অঙাং পোকপগী চান্নবা মতমগা মরি লৈনবা ইনফোর্মেসন পীরি।
করিগীদমক্তা মসি মরুওইরিবনো
- কা হেন্না অঙাং পোকপা, য়াম্না মতম কান্নদনা অঙাং পোকপা অমসুং চহি 18গী মখাদা লৈবী ইনখৎলক্লিবী নুপীমচাশীং অমসুং চহি 35গী মথক্তা লৈবী নুপীশীংনা অঙাং পোকপা অসিনা নুপীশীং অমসুং ইনখৎলক্লিবী অমসুং মখোয়গী অঙাংশীং অদুগী পুন্সিদা খুদোংথীনিঙাই ওইহল্লি।
- ফেমিলি প্লানিং অসি নুপীশীং অমসুং অঙাংশীংগী হকশেল অমসুং হিংবগী খ্বাইদগী ইফেক্তিভ ওইবা লম্বীনি। ফেমিলি প্লানিং সর্ভিসশীংনা নুপি অমসুং নুপাশীংদা করম্বা মতমদা অঙাং পোক্কনি, কয়া পোক্কনি অমসুং মতম কয়াম কান্নহনগনি অমসুং করম্বা মতমদা লেপকনি হায়বগী ইনফোর্মেসন অমসুং এজুকেসন পী। অদুম ওইনমক, ইনখৎলক্লিবা নুপীমচাশীং য়াউনা অঙাং পোকপা য়াবগী চহি য়ৌরবা নুপী মিলিয়ন কয়াদি মীরোনবা মশীং অকক্নহনবা, মতম কান্নহনবগী কন্ত্রোল লৈতে অমসুং মখোয়দা ইফেক্তিভ ওইবা ফেমিলি প্লানিং মেথদশীংগী খুদোংচাবা লৈতে।
- নুপী অমসুং নুপা অনিমক্না অঙাং মশিং কয়া লৈগনি অমসুং মখোয় অদু করম্বা মতমদা লৈহনগনি হায়বা খন্নবগী অধিকার লৈ। ফেমিলি প্লানিং সর্ভিসশীংগা লোয়ননা মখোয়না চহিগী অমসুং হেলথ সর্ভিসশীং ফংবগী মতুংইন্না কান্নবশীং অমসুং রিস্কশীং য়েংদুনা ফিরেপ লৌবা য়াই।
- নুপী অমসুং নুপাশীংগীদমক ফেমিলি প্লানিং সর্ভিসশীং ফংহনবা অমসুং অঙাং পুম্নমক্কী ওইনা মহৈ-মশীং তমহনবনা মরুওইনা পুন্সিগী অঙনবা শরুক্তা লুহোংবা চৎনরিবা লৈবাকশীংদা মমা অমসুং অঙাং শিবা অমসুং শোয়নাইবা থোকহনবদগী থীংবা ঙমগনি। পাম্বৈশীং অসিনা পুন্না নুপীশীংগী, ইনখৎলক্লিবী নুপীমচাশীংগী অমসুং অঙাংশীংগি হিংবগী, হকশেলগী অমসুং নুংঙাইনা হিংবগী অধিকারদা মতেং পীবা ঙমগনি।
মরুওইবা ৱাফমশীং
- চহি 18গী মমাং নত্ত্রগা চহি 35গী মতুংদা মীরোনবনা মমা অমসুং মহাক্কী মচাগি হকশেলদা রিস্ক হেনগৎহল্লি।
- মমা অমসুং মচাগী হকশেলগীদমক্তা, নুপী অমনা অমুক হন্না মীরোন্নবগীদমক্তা মহাক্কী অকোনবা মচা অদু চহি 2 শুদ্রিফাউবা ঙাইগদবনি
- করিগুম্বা নুপী অমনা মশীং য়াম্না মীরোল্লবদি মীরোনবগী অমসুং অঙাং পোকপগী হকশেলগী রিস্ক হেনগৎলি।
- ফেমিলি প্লানিং সর্ভিসশীংনা অঙাং পোকপা য়াবগী চহি মনুংদা লৈবা নুপা অমসুং নুপীশীংদা করম্বা মতমদা অঙাং পোকপা হৌগনি, মশীং কয়া পোক্কনি, মখোয়গী মরক্তা কয়াম লাপ্নহনগনি অমসুং করম্বা মতমদা লেপকনি হায়বগি লৌশীং অমসুং পাম্বৈশীং তাকই। প্লানিং তৌনবগী অমসুং মীরোন্দনবগী শাফবা, কান্নবা অমসুং চৎনবা য়াবা পাম্বৈ কয়া লৈ।
- ফেমিলি প্লানিংগীদমক্তা ইনখৎলক্লিবশীং য়াউনা নুপা অমসুং নুপী অনিমক্কী দায়ত্ব লৈ। মতৈ মনাও অনিমক্না ফেমিলি প্লানিংগী হকশেলগী কান্নবশীং অমসুং ফংলিবা ওপশনশীংগী মরমদা খংজিনবা মথৌ তাই।
সপোর্ট তৌবা ইনফোর্মেসন
চহি 18গী মমাং নত্ত্রগা চহি 35গী মতুংদা মমা অমসুং মচাগী হকশেলগী রিস্কশীং হেনগৎহল্লি।
অহানবা মীরোনবা অদু নুপীমচা অদুনা য়ামদ্রবদা চহি 18 শুদ্রিফাউবা ঙাইবনা হেন্না শাফবা মীরোনবা অমসুং অঙাং পোকপা ঙমহল্লি। মসিনা মহাক্কী অঙাং অদু চহি শুদনা অমসুং/নত্ত্রগা লুম্বা য়ৌদনা পোকপগী রিস্ক হন্থহল্লি। মসি মরুওইনা ঙন্না লুহোংবগী অমসুং লুহোংলবা ইনখৎলক্লিবশীংদা মীরোন্নবগী ইনশিনবগী চৎনবী লৈবা মফমশীংদা য়াম্না মরুওই।
অঙাং পোকপা হায়বসি মপুং মরৈ ফারবা মীওই অমদগীদি ইনখৎলক্লিবা অমদনা হেন্না লুবা অমসুং খুদোংথীবা থোকপগী চাং হেল্লি। য়াম্না নহা ওইরিবা মমাশীংনা পোকপা অঙাংশীং অসি অহানবা চহিদা শিবগী চাং হেনবা য়াই। নহা ওইরিবী ইনখৎলক্লিবশীংদা মপুং ফানা চাউখৎলবা নীংজোল (pelvis) য়াউদে। মখোয়না মীরোনবা হায়বসিনা এক্লাম্পসিয়া, চহি শুদনা পোকপা, পোকপদা মতম শাংনা চংবা, অথীংবা লৈবা অঙাং পোকপা, ফিষ্টুলা, এনেমিয়া (অপাবা ঈ) নত্ত্রগা অঙাং নত্ত্রগা মমা শীবনচিংবা শাথীবা ফলশীং থোকহল্লকপা য়াই।
মমা অদুনা নহা ওইরিবমখৈ মহাক্কী অমসুং মহাক্কী মচাগী রিস্ক হেন্না চাউই। চহি 15গী মমাংদা অঙাং পোকপা নুপীমচাশীংনা চহি কুনগী মতুংদা পোকপা নুপীশীংদগী শীবগী চাং অসি শরুক মঙা হেল্লি।
ইনখৎলক্লিবী নুপীমচাশীং অমসুং নহা ওইরিবী নুপীশীং, লুহোংলবী নত্ত্রগা লুহোংদ্রিবীশীংনা মীরোনবা থেংথহন্নবগীদমক অখন্নবা মতেং মথৌ তাই। ঙন্না মীরোনবগী মতাংদা কোন্নরিবা মীওই খুদিংমক হায়বদি ইনখৎলক্লিবী নুপীমচাশীং অমসুং নহা ওইরিবী নুপীশীং অমসুং ইনখৎলক্লিবা নুপামচাশীং অমসুং নুপাশীং অমসুং মখোয়গী ইমুং মনুংশীংনা লৈরিবা রিস্কশীং অদু অমসুং করম্না ঙাকথোক্কদগে হায়বদু খংবা তাই। মসিগী মনুংদা HIV য়াউনা হক্তিন্নবদগি লৌনরকপা ইনফেক্সনশীং (STIs) অসি করম্না থীংগদগে হায়বগী ইনফোর্মেসন অসিসু য়াউহনগদবনি।
চহি 35 শুরবা মতুংদা মীরোনবা অমসুং অঙাং পোকপগা মরি লৈনবা হকশেলগী রিস্ক অসি অমুক হন্না হেনগৎলকই। রিস্কশীং অদুগী মনুংদা নুপীশীংগী ওইনা হায়পরতেন্সন (ব্লদ প্রেসর ৱাংবা), হেমোরেজ (ঈ মাংবা), মিসকেরিয়েজ অমসুং জেষ্টেসনেল দাইএবেটিজ (মীরোল্লিঙৈ মতমগী দাইএবেটিজ) অমসুং অঙাংশীংগী ওইনা কোনজেনাইটেল এনোমেলিশীং (পোক্লকপদা শোয়বশীং) অসি মনুং চনবা য়াই।
মমা অমসুং অঙাংশীংগীদমক, নুপী অমনা অমুক হন্না মীরোন্দ্রিঙৈদা মহাক্কী অকোনবা পোকপা অঙাং অদু চহি 2 শুদ্রিবফাউবা ঙাইগদবনি।
- নৌনা পোকপা অমসুং অপীকপা অঙাংশীংনা শিবগী রিস্ক অসি করিগুম্বা পোকপা মতম অদু কান্নদ্রবদি য়াম্না হেনগৎলি। নৌনা পোক্লিবা অঙাং অদু য়াম্না ঙন্না পোকপা নত্ত্রগা য়াম্না হন্থনা লুম্বগী ওইথোকপা য়াবা চাং য়াম্না হেল্লি। লুম্বা য়ৌদনা পোকপা অঙাংশীংদি ফজনা চাউখত্তে অমসুং নাবগী চাং হেল্লি অমসুং নোর্মেল ওইনা লুম্বা অঙাংশীংদগী অহানবা চহিদা শিবগী চাং অসি শরুক মরি হেল্লি।
- চহি 2গী মখাদা লৈবা অঙাং অমগী হকশেল অমসুং চাউখৎপদা খুদোংথিনীঙাই অমদি অতোপ্পা অঙাং অমা পোক্লকপদুনি। অহানবা অঙাং অদুগীদমক খোম্লাং ইনবীবা লেপখিগনি অমসুং চানবা চিঞ্জাক শেম শাবগী মতম য়াম্না পীবা ঙম্লরোই অমসুং অঙাং অদুনা মথৌ তারিবা চেক্সিন থৌরাং অমসুং পুক্নিং চংবদু হন্থখিগনি।
- ইমুং অমদা অনৌবা অঙাং অমা পোক্লকপা মতমদা মমা অদুবু অনৌবা অঙাং অমসুং অতোপ্পা অঙাং অদুগা লোয়ননা মপা অদুনা মতেং পাংবীবা হায়বসি য়াম্না মরুওই। মমা অমসুং মপা অনিমক অমসুং অতোপ্পা য়েংশিনবীরিবা মীওইশীংনা নুপীমচা অমসুং নুপামচাশীং অদুদা চপ মান্নবা মীৎয়েংগা লোয়ননা য়েংশিনবীবা তাই।
- মমা অমগী মশা অদু মীরোনবা অমসুং অঙাং পোক্লুবদগী ফজনা কনখৎলকপদা মতম চংই। মহাক্কী হকশেল, ন্যুত্রিসনগী থাক অমসুং এনর্জি অদু মহাক্না অমুক হন্না মীরোন্দ্রিঙৈদা হঞ্জিনবা মথৌ তাই।
- করিগুম্বা নুপী অমনা মিসকেরিয়েজ নত্ত্রগা এবোর্সন লৈখ্রবদি মশামক্কী অমসুং মহাক্কী অঙাং অদুগী রিস্ক হন্থহন্নবগীদমক অমুক হন্না মীরোন্দ্রিঙৈদা মহাক্না য়ামদ্রবদা থা তরুক্তি ঙাইথবা তাই।
- মখোয়গী ইমুং মনুংশীং অদু ঙাক-শেন্নবগীদমক নুপা অমসুং নুপী অনিমক্না মখাগী মরুওইবশীং অসি খংজিনবা মথৌ তাই (1) অকোনবা অঙাং পোকপা অমসুং অনৌবা মীরোনবা অনিগী মরক্তা চহি অনি কান্নহনগদবনি অমসুং (2) মীরোনবগী মশীং অকক্নহনবা মথৌ তাই।
করিগুম্বা নুপি অমনা মীরোনবগী মশীং অসি য়াম্লবদি মীরোনবা অমসুং অঙাং পোকপগী হকশেলগী ওইবা রিস্কশীং হেনগৎলকই।
- নুপী অমগী মশা অসি হঞ্জিন-হঞ্জিন্না মীরোনবা, অঙাং পোকপা অমসুং অপীকপা অঙাং য়েংশীনবদা থুনা চোকথৈ। মশীং য়াম্না মীরোল্লবা মতুংদদি এনেমিয়া অমসুং হেমোরেজনচিংবা শাথীবা হকশেলগী সমস্যা কয়াগী রিস্ক হেনগৎলকই।
ফেমিলি প্লানিং সর্ভিসশীংনা অঙাং পোকপা য়াবগী চহি মনুংদা লৈবা নুপা অমসুং নুপীশীংদা করম্বা মতমদা অঙাং পোকপা হৌগনি, মশীং কয়া পোক্কনি, মখোয়গী মরক্তা কয়াম লাপ্নহনগনি অমসুং করম্বা মতমদা লেপকনি হায়বগি লৌশীং অমসুং পাম্বৈশীং তাকই। প্লানিং তৌনবগী অমসুং মীরোন্দনবগী শাফবা, কান্নবা অমসুং চৎনবা য়াবা পাম্বৈ কয়া লৈ।
- ত্রেন তৌরবা হেলথ ৱার্করশীং অমসুং ক্লিনিকশীংনা নুপীশীংবু ফেমিলি প্লানিংগী মরমদা ফিরেপ লৌবা ঙমহন্নবগীদমক ইনফোর্মেসন অমসুং পাউতাক পীগদবনি অমসুং চৎনবা য়াবা, শাফবা, খুদোংচাবা, ইফেক্টিভ অমসুং মমল চংদবা ফেমিলি প্লানিং মেথদ অমা খনবদা নুপী অমসুং নুপাশীংবু মতেং পাংগদবনি।
- ত্রেন তৌরবা হেলথ ৱার্করশীং অমসুং ক্লিনিকশীংনা ইনখৎলক্লিবা নুপীমচাশীং অমসুং নুপামচাশীংদা মখাদা পিরিবা রিপ্রদক্টিভ হেলথ ইনফোর্মেসন অমসুং ফেমিলি প্লানিং সর্ভিসশীং অসি পীগদবনি (1) ইনখৎলক্লিবশীংদা সেন্সিটিভ ওইবা অমসুং (2) মচং ওইবা অমসুং দায়ত্ব লৈবা পুন্সিগী ফিরেপশীং লৌনবা মখোয়গী স্কিলশীং হেনগৎহন্নবা মতেং পাংবা।
- ইনখৎলক্লিবি নুপীমচাশীং অমসুং ইনখৎলক্লিবী মীরোনবীশীংগা শম্ননবগীগী অখন্নবা চেনেলশীং শেমগত্তুনা কাউন্সেলিং, কন্ত্রাসেপ্তিপশীং অমসুং অঙাং পোক্ত্রিঙৈ অমসুং পোক্লবা মতুংগী সর্ভিসশীং য়াউনা সপোর্ট পীবা তাই। ইনখৎলক্লিবী মীরোনবীশীং অসিগী অখন্নবা মীৎয়েং মথৌ তাই অমসুং অঙাং পোক্ত্রিঙৈ অমসুং পোক্লবা মতুংগী চেক্সিন থৌরাংগীদমক হেলথ ক্লিনিকশীংদা তোইনা চৎপা মথৌ তাই।
- ইনখৎলক্লিবা নুপামচাশীং অমসুং নুপাশীংনা প্লান তৌদবা (নিংদবা) মীরোনবশীং থীংবদা মরুওইবা থৌদাং লৌবা য়াই। মখোয়না সেক্সুএল অমসুং রিপ্রদক্টিভ হেলথকা মরি লৈনবা ইনফোর্মেসন অমসুং সর্ভিসশীংগী এক্সেস লৈবা হায়বসি য়াম্না মরুওই।
- ইনখৎলক্লিবি নুপীমচাশীং নত্ত্রগা নুপীশীংনা অহেনবা ফোর্মেল এজুকেসন লৈবা হায়বসিনা মহাকপু হেন্না ফবা ফেমিলি প্লানিং মেথদশীং শিজিন্নহনগনি, লুহোংবা অমসুং অঙাং য়াউবা থেংথহনগনি, হেন্না ফবা শেনমিৎলোন লৈহনগনি অমসুং মশীং য়ামদবা অমসুং হেন্না মশা-মউ ফবা অঙাংশীং লৈহনগনি। মরম অদুনা এজুকেসনগী অতোপ্পা কান্নবশীংগী মথক্তা নুপীমচাশীং স্কুলদা মীং চনশীনবা অমসুং থম্বা হায়বসি মমা অমসুং মচাগী হকশেলগী য়াম্না মরুওইবা অমনি।
- মখল মখা কয়াগী কন্ত্রাসেপ্তিভ মেথদশীংগী মনুংদা, কোন্দোম অসিখক্তনা মীরোনবা অমসুং HIV য়াউনা হক্তিন্নবদগী লৌনবা লায়না অনিমক্তগী ঙাকথোকপা ঙম্মী।
- ইনখৎলক্লিবা নুপামচাশীং, নহা ওইরিবা নুপাশীং অমসুং নুপাশীংদা কোন্দোম শিজিন্নবগী মতাংদা লৈরিবা দায়ত্বগী মতাংদা তম্বীবা অসি য়াম্না মথৌ তাই। ইনখৎলক্লিবা নুপীমচাশীং অমসুং নুপামচাশীং, লুহোংলবা নত্ত্রগা লুহোংদ্রিবশীংনা কোন্দোমনা ঙাকথোকপা ঙম্বগী অমসুং অতোপ্পা কন্ত্রাসেপ্সন অমনা (মতম অমত্তদা কন্ত্রাসেপ্সনগী মেথদ অনি শিজিন্নদুনা) মীরোনবদগী ঙাকথোকপা অমসুং HIV য়াউনা হক্তিন্নবদগী শন্দোরকপা লায়নাশীং (STIs) থীংবা ঙম্বগী মতাংদা খংবা মথৌ তাই।
- লৈবাক খরদা অঙাং য়ৈথবগা মরি লৈননা শিবশীং অসি ইনখৎলক্লিবা নুপীমচাশীংদা য়াম্না ৱাংই। ইনখৎলক্লিবা নুপীমচাশীং, নহা ওইরিবী নুপীশীং অমসুং মখোয়গী লোয়নরিবশীং অদুদা মীরোনবা থীংনবগী অমসুং অঙাং য়ৈথবগা লোয়নরিবা খুদোংথীবশীংগী মতাংদা ইনফোর্মেসন পীগদবনি।
- মমা অমনা মহাক্কী মচা অদু খোম্লাংখক্তনা অয়ুক অমসুং নুংথীলদা অঙাং অদুগী অহানবা থা তরুক অদু পীথকপনা থাগী খোংকাপ লাকপা থেংথহল্লি অমসুং মসিনা মীরোনবা তপথহনবদা মতেং পাংই। মহাক্কী থাগী খোংকাপ অমুক হৌরক্ত্রিঙৈদা মীরোল্লকপা য়াবগী চাং য়াম্না নেম্মী। রিস্ক অসি চাদা 2দগী তাথৈ অমসুং মসি ফেমিলি প্লানিং মেথদ অতৈগা মান্নৈ। অদুম ওইনমক রিস্ক অসি থা তরুক্কী মতুংদগী হেনগৎলকই।
ইনখৎলক্লিবশীং য়াউনা নুপা অমসুং নুপী অনিমক ফেমিলি প্লানিংগী দায়ত্ব লৈ। মতৈ মনাও অনিমক্না ফেমিলি প্লানিংগী অমসুং ফংলিবা ওপশনশীং অনিমক্কী হকশেলগী কান্নবশীং খংবা মথৌ তাই।
- ইনখৎলক্লিবশীং য়াউনা নুপা অমসুং নুপীশীংনা প্লান তৌদবা মীরোনবশীং থীংনবা দায়ত্ব লৌগদবনি। মখোয়না ত্রেন তৌরবা হেলথ ৱার্কর অমদগী ফেমিলি প্লানিংগী কান্নবা অমসুং মখল কয়াগী মেথদশীংগী মতাংদা পাউতাক লৌগদবনি অমসুং ইনফোর্মেসন ফংনবা হোৎনগদবনি।
- ইনফোর্মেসন অসি দোক্টর, নর্স, মিদৱাইফ, মেটরনিটি সেন্টর নত্ত্রগা ফেমিলি প্লানিং ক্লিনিক অমদগী ফংবা য়াই। মফম খরদদি, ওজা অমা, য়ুথ ওর্গানাইজেসন অমা নত্ত্রগা নুপীশীংগী ওর্গানাইজেসন অমনসু ইনফোর্মেসন অসি পীবা ঙম্বা য়াই।
সোর্স: UNICEF


text:
মার্কেটকী ইনফোর্মেসনগা মরি লৈনবা ৱেবসাইটশীং
তোপিক অসিনা মখল-মখা কয়াগী পোত্থোকশীংগী মার্কেটকী ইনফোর্মেসন পীরিবা ৱেবসাইটশীং লিঙ্ক পীরি।
নেসনেল এগ্রিকলচর মার্কেট (NAM)
নেসনেল এগ্রিকলচর মার্কেট (NAM) হায়বসি হৌজিক লৈরিবা এগ্রিকলচরেল প্রদ্যুচ মার্কেটিং কমিটি (APMC) মন্দিশীংগা শম্নদুনা লৌউ-শীংউগী পোত্থোক্কী অমত্তা ওইবা নেসনেল মার্কেট শেম্নবা পান-ইন্দিয়া ইলেক্ট্রোনিক ত্রেদিং পোর্টেল অমনি। NAM পোর্টেলনা APMCগা মরি লৈনবা ইনফোর্মেসন অমসুং সর্ভিস পুম্নমক্কী সিঙ্গল ৱিন্দো সর্ভিস অমা পীরি। মসিগী মনুংদা পোত্থোক য়ৌরকপা অমসুং মমল, লৈবা অমসুং য়োনবগী ত্রেদ ওফরশীং, ত্রেদ ওফরশীংদা পাউখুম পীনবগী প্রোভিজন অসিসু অতৈ সর্ভিস ময়ামগী মনুংদা খরনি।
NAMগী কম্পোনেন্টশীং
- অহৌবা ওইনা রিগুলেটেদ মার্কেটশীংদা ত্রান্সপরেন্ট ওইবা য়োনবগী ত্রান্সেক্সনশীং অমসুং মমল য়েংনবগী নেসনেল ই-মার্কেট প্লেটফোর্ম অমা।
- মশা য়াউবা নত্ত্রগা কৈথেলদা দুকান্নচিংবা লৈগদবনি হায়বনচিংবা প্রি-কন্দিসন অমত্তা য়াউদনা ত্রেদরশীং/ অরৈবা মীওইশীংদা লিবরেল ওইনা লাইসেন্স পীবা।
- ত্রেদর অমগী লাইসেন্স অমনা ষ্টেট অদুদা লৈরিবা মার্কেট পুম্নমক্তা চৎনগনি।
- অরৈবা মীওইশীংনা শেংনা তাক্লবা মওংদা লৈবা য়াহন্নবগীদমক এগ্রিকলচরগী পোত্থোকশীং অদুগী মগুনগী থাক হার্মোনাইজেসন তৌবা অমসুং এসে তৌবগী (মগুন চাংয়েং) খুদোংচাবা।
- লৌমীদগী অহানবা হোলসেল ওইনা লৈবদুদা মার্কেট ফিশীংগী সিঙ্গল পোইন্ট লেভি লৈগনি।
- লাক্লিবা লৌমী পুম্নমক্না মন্দি মশামক্তা খুদোংচাবা পীনবগীদমক খনগৎলবা মন্দি অদুদা নত্ত্রগা মনাক নকপদা সোইল টেষ্টিং লেবোরেটরিশীং থম্বা।
NAMগী কান্নবশীং
NAMনা সিষ্টেম অসিগী ষ্টেকহোল্ডর কয়াদা কান্নবা কয়া পীরি।
- লৌমীশীংগীদমক্তা, NAMনা মখোয়গী পোত্থোক অদু মরম চাবা মমলদা য়োনবীগনি হায়বগী থাজবা পীরি।
- লোকেল ত্রেদরশীংগী ওইনদি, NAMনা সেকেন্দরি ত্রেদিংগীদমক্তা হেন্না চাউবা নেসনেল মার্কেট শিজিন্ননবগী খুদোংচাবা পীগনি।
- য়াম্না চাউনা অরৈবা মীওইশীং, প্রোসেসর অমসুং এক্সপোর্টরগী ওইনদি, NAMনা ইন্টর্মেদিএসন কোষ্ট হন্থহন্দুনা লোকেল মন্দি ত্রেদ অদুদা হকথেংননা শরুক য়াহনবা ঙমহল্লি।
- মন্দিশীংগীদমক্তদি, NAMনা চে শুবীবা অমসুং রিপোর্টিং সিষ্টেম হন্থহনবগী, হেন্না ফজনা মোনিটর তৌবগী অমসুং ত্রেদরশীং অমসুং কমিসন এজেন্টশীংগী রিগুলেসনশীং, টেন্দর/ওক্সনদা মেনিপুলেসন তৌবগী খুদোংচাবা লৈহন্দবা ত্রান্সপরেন্ট সিষ্টেম; মার্কেটতা তৌরিবা ত্রান্সেক্সনশীংগী হেন্না ফবা ফি কলেক্সন তৌবা একাউন্তিং, সিষ্টেমগী খুত্থাংদা তেন্দর/ ওক্সন তৌবনা মেনপাৱর হন্থহন্নবা (সিষ্টেম অসিনা মার্কেটতা মীওই লিশীং কয়া লাক্লবসু সেকেন্দ খরদংদা ৱিন্নর অদু লাউথোকপা ঙমহল্লি); লাক্লিবা অমসুং মমলশীং এনালাইসিস অমসুং ফোরকাষ্ট তৌবা ঙমহল্লি; APMCখুদিংগী এক্টিভিটিশীংগী মতাংদা ৱেবসাইটতা হকথেংননা ফংহল্লি।
ইমপ্লিমেন্টেসনগী প্রোসেস
NAM অসি ই-প্লেটফোর্ম অসিদা য়াউনিংবা ষ্টেটশীং/য়ুনিয়ন টেরিটোরিশীংগী খনগৎলবা রিগুলেটেদ মার্কেট 585দা শিজিন্নরি। মন্দি 400বু ইং 2017গী মার্চ থা ফাউবদা অমসুং লেমহৌরিবা 185 অদুনা ইং 2018গী মার্চ থা ফাউবদা পুন্সিন্নরগনি। DAC&FWনা ই-মার্কেট প্লেটফোর্ম ইনষ্টোল তৌনবা ইক্যুইপমেন্ট / ইনফ্রাষ্ট্রকচরগা মরি লৈননা মন্দি 585দা মন্দি অমগী ওইনা লুপা লাখ 30.00না সিলিং ওইহন্দুনা অমুক্তংগী ফিক্স ওইবা কোষ্টকী গ্রান্ট অমা পীরি।
অকুপ্পা মরোলগীদমক NAM পোর্টেলদা চংবীয়ু
অতৈ কান্নরবা এগ্রিকলচরেল মার্কেটিংগা মরি লৈনবা সাইটশীং
- AGMARKNET পোর্টেল
- NHB- দেলি প্রাইস এন্দ এরাইভেল ওফ হোর্টিকলচরেল ক্রোপ্স
- APEDA- এগ্রি এক্সচেঞ্জ
- এগ্রিৱাটচ
- ভেজিটেবল এন্দ ফ্রুইট প্রোমোসন কাউন্সিল, কেরেলা
- কোমোদিটি ইন্দিয়া
- নেসনেল মল্টি-কোমোদিটি এক্সচেঞ্জ লিমিটেদ (NMCE)
- নেসনেল কোমোদিটিজ এন্দ দিরাইভেটিভস এক্সচেঞ্জ লিমিটেদ (NCDEX)
- CMFRI- দেলি ফিশ লেন্দিংস এট মেজর হার্বরস
- NHRDF- দেলি মার্কেট এরাইভেলস এন্দ প্রাইসেস
- Daily/ monthly/ Periodical price update for silk commodities
- কোফি মার্কেট প্রাইস ফ্রোম কোফি বোর্দ
- মার্কেট প্রাইস ফ্রোম স্পাইসেস বোর্দ
- Minor Forest Produce - Market price
- আসাম স্মোল ফার্মরস এগ্রি-ব্যুজিনেস কন্সোর্টিয়ম
- ইভ্যাপার (বায়র-সেলর প্লেটফোর্ম)


text:
ফ্রোষ্টবাইট
তোপিক অসিনা ফোর্ষ্টবাইটকী (Frostbite) মরমদা অমসুং মসিনা শোকহল্লকপা মতমদা লৌগদবা চেক্সিন-থৌরাংগী মতাংদা শন্দোক্না খংহল্লি।
করিগুম্বা নহাক্না মতম শাংনা য়াম্না ঈংবা টেম্পেরেচরদা এক্সপোজ তৌরবদি, উনশা অমসুং উনশাগী মখাদা লৈবা টিসুশীংদি ফমজিনখিদুনা ফোর্ষ্টবাইট থোকহনবা য়াই। ফ্রোষ্টবাইট অমা লৈবা মতমদা খ্বাইদগী হেন্না কমন ওইনা শোকহনবা মফমশীংদি খুৎশা, খোংশা, নাতোন, নাকোং, খজাই অমসুং খদাংনি।
সিম্পটমশীং (লাইওংশীং)
- ফ্রোষ্টবাইটকী খ্বাইদগী হেন্না কিনিঙাই ওইদবা অমসুং শাথীদবা (mildest and least serious) মওংবু ফ্রোষ্টনিপ (Frostnip) কৌই। মসি নাবা ফাউবা, উনশাদা মুশিনবা মফমশীং লৈবা, নত্ত্রগা উনশা ঙাংবগী থৌওংনা মশক তাকই। অদুম ওইনমক, মসিদি মহৌশানা উনশানা প্রেসর পীদুনা মশাগী হান্নগী ফিভম হঞ্জিনহল্লি।
- উনশাগী অশোকপা শরুক অদু অঙৌবা নত্ত্রগা মুরিনবা-নাপু (greyish-yellow) মচু ওল্লকই।
- অশোকপা শরুক অদু কনশিল্লকই অমসুং ঈংই।
- অশোকপা মফম অদু থেংবদা করিমত্তা ফাউদে নত্ত্রগা মদু হাক্কচরকই অমসুং শাবা ফাউরকই। উনশাগী শরুক অদু ঙাংশিল্লকই অমসুং নারকই।
লৌগদবা কেয়র (Care to be taken)
য়ারিবমখৈ থুনা দোক্টর অমগা তান্নৌ। মখাদা পীরিবা ফার্ষ্ট এইদ অসিসু লৌবা য়াই।
- উনশা অদু মখা তানা ঈংনা থমগনু।
- এরিয়া অদু অশাবা ফি-রোলশীংনা কুপশিল্লু।
- অশোকপা মফমদু তক্কনু (rub)।
- ফ্রোষ্টবাইট তৌরবা খোংশা নত্ত্রগা খোংপাক্না চৎকনু।
- ষ্টোভ, হিটিং পেদ, মৈ হৌফম অসিনচিংবদগী হকথেংননা লাকপা মৈশা (direct heat) শিজিন্নগনু, মরমদি মসিনা উনশা অদু চাকথেকহনবা য়াই।
- অশোকপা মফমদু শাবুং-শাবুং তৌবা ঈশীংদা (টেম্পেরেচর 40oCমুক্কী ময়াদা) থম্মু। কা-হেন্না শাবা ঈশিং শীজিন্নবনা টিসুশীং অদুদা শোকহনগনি।
- উনশাদা থেংবদা করিমত্তা ফাউদনা অমসুং নাদুনা লৈরবদি দোক্টর অমা তান্নবা মথৌ তাই।
ফ্রোষ্টবাইট অমা রিৱার্ম তৌবা (Rewarming of Frostbite)
- অশোকপা শরুক অদু সেলসিয়স দিগ্রি 40 – 42গী ওইবা ঈশীংদা লুপশীন্দুনা রিৱার্ম তৌবা য়াই। হেন্না শাবা ঈশীং ওইরবদি অহেনবা অমাং-অতা থোক্কনি। মসি নহাক্কী উনশাদা শাফম থোকপা টেম্পেরেচর অদুনি। অশোকপা শরুক অদু ঈশীংদা থম্মু অমসুং ঈশীংগী টেম্পেরেচর অদু য়েংউ। টেম্পেরেচর অসি তাথরক্কনি মরম অদুনা টেম্পেরেচর অদু লেংদনা থম্নবগীদমক অহেনবা অশাবা ঈশীং হাপচিনবা মথৌ তাই। অশাবা ঈশিঙ অসি অশোকপদুদা হকথেংননা হাপকনু। ঈশীং অদুদা টেম্পেরেচর চাং মান্ননা লৈহন্নবগীদমক মওং চুম্না সর্ক্যুলেট তৌবা মথৌ তাই। অশোকপা শরুক অদু মিনট 25-40 লুপশিন্দুনা থমগদবনি। শরুক অদু থেক্তোক-থেকচিন (pliable) য়ারবা অমসুং কুচু অমসুং সেন্সেসন (উনশাদা থেংবদা খংলবা) লাক্লবদি থোত্তোকহনবদু (Thawing) মপুং ফারে। মফম অদু অমুকপু রি-ৱার্ম তৌখ্রবদি, মফমদুদা নাবা ফাউরকপা য়াই। থোত্তোকহনবদু মপুং ফারবদি অশাবা ঈশীংদা মখা তানা থম্লনু।
- রি-ৱার্ম তৌনবগীদমক অচাকপা মৈশা (dry heat) শিজিন্নগনু। মদুনা মথৌ তাবা টেম্পেরেচর অদু লেংদনা থম্বা ঙম্লোই অমসুং মদুনা টিসুশীংদা মখা তানা শোকহনগদবা মওংদা চাকথেকহনবা য়াই।
- রি-ৱার্মিং মপুং ফারবা মতুংদদি অশোকপা মফম অদু ষ্টেরাইল গোজ (sterile gauze)না য়োমশিনগদবনি অমসুং লেং-ওৎপদগী অমদি মখা তানা ঈংহনবদগী ঙাকথোক্কদবনি।
- বোডি পার্ট অমা অমুকপু রি-ৱার্ম তৌখ্রবদি, পার্ট অদু রিফ্রিজ (refreezing) তৌহল্লোইদবনি। রি-ৱার্মিং তৌখ্রবা মতুংদা রিফ্রিজিং তৌরবদি টিসুশীংদা পাক-শন্না অমাং-অতা থোকহল্লি অমসুং মদুনা টিসু শিহনখিবা য়াই। করিগুম্বা টিসু অদু শানা থম্বা ঙম্বগী গেরেন্টি লৈত্রবদি, মদু রি-ৱার্ম তৌরোইদবনি। টিসু অসি অমুকপু ফ্রোজন (ফমজিনবা) তৌখ্রবদি, য়াম্না চাউনা শোকপা লৈখ্রবনি। মদু মখা তানা ফ্রোজন তৌদুনা থম্বদা অহেনবা অমাং-অতাদি থোক্লোই।